অসমীয়া গল্প: মামণি ৰয়ছম গোস্বামীৰ জীৱন পঞ্জী\nপ্ৰকৃত নামঃ ইন্দিৰা গোস্বামী\nজন্মঃ ১৪ নবেম্বৰ ১৯৪২ চন।\nপিতৃৰ নামঃ উমাকান্ত গোস্বামী।\nমাতৃৰ নামঃ অম্বিকা দেৱী গোস্বামী।\n১৯৫০ চনঃ প্ৰাথমিক শিক্ষা লতাশিল প্ৰাথমিক বিদ্যালয়।\n১৯৫৪ চনঃ হাইস্কুল শিক্ষা গুৱাহাটী টিচি ছোৱালি হাইস্কুল।\n১৯৫৫ চনঃ পিতৃৰ বিয়োগ। কীতির্নাথ হাজৰিকাৰ সম্পাদনাত প্ৰকাশিত নতুন অসমীয়াত প্ৰথম গল্প প্ৰকাশ।\n১৯৫৭ চনঃ মেট্ৰিক পৰীক্ষাত অৱতীর্ণ। সন্দিকৈ ছোৱালি মহাবিদ্যালয়ত নামভর্ত্তি।\n১৯৬০ চনঃ কটন কলেজত স্নাতক শ্ৰেণীত নামভর্ত্তি।\n১৯৬১ চনঃ গুৱাহাটী বিশ্ববিদ্যালয়ত স্নাতোকতৰ শ্ৰেণীত নাম ভর্ত্তী।\n১৯৬২ চনঃ প্ৰথম গল্প সংকলন চিনাকী মৰম প্ৰকাশ।\n১৯৬৩ চনঃ গুৱাহাটীৰ ছেইন্টমেৰিজ গালর্ছ হাইস্কুলত শিক্ষকতা।\n১৯৬৪ চনঃ স্নাতকোত্তৰ ডিগ্ৰী লাভ।\n১৯৬৭ চনঃ গোৱালপাৰা সৈনিক স্কুলত শিক্ষয়ত্ৰী।\n১৯৬৮ চনঃ অধ্যাপক উপেন্দ্ৰ চন্দ্ৰ লেখাৰুৰ অধীনত তুলসী দাসৰ ৰামায়ণ আৰু মাধৱ কন্দলীৰ ৰামায়ণৰ তুলনামুলক গৱেষণা।\n১৯৭১ চনঃ দিল্লী বিশ্ববিদ্যালয়ত আধুনীক ভাৰতীয় ভাষা বিভাগৰ প্ৰৱক্তা হিচাপে যোগদান।\n১৯৭৩ চনঃ “তুলসী দাসৰ ৰামচৰিত মানস আৰু মাধৱ কন্দলীৰ অসমীয়া ৰামায়ণ এটি তুলনামুলক অধ্যয়ন” শীষর্ক বিষয়ত গৱেষণা কৰি গুৱাহাটী বিশ্ববিদ্যালয়ৰ পৰা পি. এইছ. ডি. ডিগ্ৰী লাভ।\n১৯৭৬ চনঃ দক্ষিন পূৱ এছিয়াৰ দেশসমূহৰ লগতে জাপান ভ্ৰমন।\n১৯৮২ চনঃ মামৰে ধৰা তৰোৱাল ৰ বাবে সাহিত্য একাডেমী বটা লাভ।\n১৯৮৫ চনঃ ফাণ্স, ইটালী, ছুইজাৰলেণ্ড, জামার্নি, আৰি ইংলেণ্ডকে ধৰি ইউৰোপৰ বিভিন্ন্ দেশ ভ্ৰমন।\n১৯৮৮ চনঃ দতাল হাতীৰ উয়ে খোৱা হাউদা ৰ বাবে অসম সাহিত্য সভাৰ বাসন্তী দেৱী সাহিত্য বটা লাভ।\n১৯৯৩ চনঃ মাতৃৰ বিয়োগ।\n২০০০ চনঃ জ্ঞানপীঠ বটা লাভ, ডি লিট ডিগ্ৰী লাভ।\n২০০৩ চনঃ পাকিস্থান ভ্ৰমন। ভাৰত পাকিস্থান লেখক সন্মিলন ত অংশগ্ৰহন। ষষ্ট চার্ক লেখক সন্মিলনত অংশগ্ৰহন।\n২০০৫ চনঃ ড. ভূপেন হাজৰিকাৰ সৈতে লক্ষিমপুৰ সাহিত্য সভাত অংশগ্ৰহন কৰি জাতীয় বীৰৰ প্ৰতিমুর্ত্তি উন্মোচন। ড. গোস্বামীৰ নিৰন্তৰ প্ৰচেষ্টাৰ ফলত ৰাষ্টীয় নিৰন্তৰ প্ৰচেষ্টাৰ ফলত ৰাষ্টীয় নিৰাপত্তা উপদেষ্টা এম কে নাৰায়নে আলোচনাৰ বাবে গঠন কৰি দিয়া পিচিজিক ২৬ অক্টোবৰত প্ৰধনমন্ত্ৰীৰ বাসভৱনলৈ আমন্ত্ৰন।\n২০০৬ চনঃ মাই পিচ টক উইথ আলফা শীষর্ক প্ৰৱন্ধ পাঠ।\n২০০৯ চনঃ অশোক মোদী স্মৃতি সমাজ সেৱা বঁটা প্ৰদান।\n২০১১ চনঃ ১১ ফেব্ৰুৱাৰীত দিল্লীৰ মেদান্ত দ্যা মেদিচিটি হস্পিটালত শাৰিৰীক অসুস্থতাৰ বাবে ভর্তি কৰোৱা হয়।\n২০১১ চনঃ ২৯ নবেম্বৰ পুৱা ৭-৪৫ বজাত গুৱাহাটী মেডিকেল কলেজ হস্পিটালত দেহাৱসান।\nমামণি ৰয়ছমে লাভ কৰা সন্মান সমূহ\nসাহিত্য একাডেমী বটা (১৯৮২), অসম সাহিত্য সভাৰ বিষ্ণু ৰাভাৰ বটা (১৯৮৮), ভাৰত নিমার্ন ৰাষ্ট্ৰীয় বটা (১৯৮৯), উত্তৰ প্ৰদেশৰ হিন্দী সংস্থানে আগবঢ়োৱা সৌহাদ্য বটা (১৯৮৯), সাহিত্য কথা ৰাষ্ট্ৰীয় বটা (১৯৯৩), ইউৰোপৰ সব্বোর্চ সাহিত্য বটা প্ৰিণ্স ক্লজ বটা (২০০৮), সাহিত্য সভাৰ কৃষ্ণকান্ত সন্দিকৈ সাহিত্য বটা (২০০৯), কমলাকুমাৰি ৰাষ্ট্ৰীয় বটা (১৯৯৭), ভাৰতীয় জ্ঞানপীঠ বটা (২০০০), ফ্লৰিডা আন্তঃৰাষ্টীয় বিশ্ববিদ্যালয়ৰ পৰা আন্তঃৰাষ্ট্ৰীয় তুলসী বটা (১৯৯৯), দ্য মথ ইটার্ন হাউদা অৱ দ্য টাছকাৰ উপন্যাসৰ কাহিনী ভিত্তিত নিমার্ন কৰা অদাহ্য কথাছবিৰ বাবে আন্তঃৰাষ্ট্ৰীয় বটা লাভ (১৯৯৬), পদ্মশ্ৰী বটা লাভ (২০০২), মহীয়সী জয়মতী বটা লাভ (২০০০), শন্তিদূত বটা (২০০৬), দিল্লী বিশ্ববিদ্যালয়ৰ প্ৰফেছৰ এমেৰিটছ লাভ (২০০৯), কলকতাৰ এছিয়াটিক ছচাইটিৰ পৰা ঈশ্বৰ চন্দ্ৰবিদ্যাসাগৰ সোনৰ ফলক লাভ (২০০৮), অসম চৰকাৰ সব্বোর্চ ৰত্ন বটা লাভ (২০১১), বটবৃক্ষ সন্মান (২০১১)।\nসহায়- দৈনিক জনমভূমি\nPosted by অচ্যুত কুমাৰ বৰুৱা at 05:50\nLabels: মহৎ লোকৰ জীৱন কাহিনী


ষ্টেনলি কুবৰিক - অসমীয়া ৱিকিপিডিয়া\n২১ বছৰ বয়দৰ কুবৰিক, ১৯৪৯ চন\n২৬ জুলাই, ১৯২৮\nনিউয়ৰ্ক মহানগৰ, নিউয়ৰ্ক, আমেৰিকা যুক্তৰাষ্ট্ৰ\n৭ মাৰ্চ, ১৯৯৯ (৭০ বছৰ)\nহাৰ্পেণ্ডেন, হাৰ্টফ'ৰ্ডশায়াৰ, ইংলেণ্ড\nটুবা মেটজ (১৯৪৮-১৯৫১)\nৰুথ ছবটকা (১৯৫৪-১৯৫৭)\nক্ৰিষ্টিয়ান হাৰলান (১৯৫৮-১৯৯৯)\nআনিয়া কুবৰিক (জন্ম: ১৯৫৯)\nভিভিয়ান কুবৰিক (জন্ম: ১৯৬০)\nষ্টেনলি কুবৰিক (ইংৰাজী: Stanley Kubrick; ২৬ জুলাই, ১৯২৮ – ৭ মাৰ্চ, ১৯৯৯) আছিল এজন আমেৰিকান ছবি পৰিচালক, চিত্ৰনাট্যকাৰ আৰু প্ৰযোজক। তেওঁক ছবিজগতৰ এগৰাকী প্ৰভাৱশালী নিৰ্মাতা হিচাপে বিবেচনা কৰা হয়। তেওঁৰ ছবিসমূহ মূলতঃ উপন্যাস আৰু চুটি গল্পৰ আধাৰত নিৰ্মিত। তেওঁৰ ছবিসমূহে ছবিৰ বিভিন্ন প্ৰকাৰক সাঙুৰি লয় আৰু তেওঁৰ ছবিত বাস্তৱবাদ, ডাৰ্ক হিউমাৰ, মৌলিক চিত্ৰগ্ৰহণ, বিস্তৃত ছে'ট ডিজাইন আৰু সংগীতৰ শৈল্পিক ব্যৱহাৰ দেখিবলৈ পোৱা যায়।\n2.1 ২০০১: এ স্পেচ অ'ডিচি (১৯৬৮)\n2.2 দ্য ছাইনিং (১৯৮০)\nকুবৰিকৰ জন্ম হৈছিল নিউয়ৰ্কৰ মানহাট্টান চহৰৰ লায়িং ইন হাস্পতালত, এটা ইহুদী পৰিয়ালত। তেওঁৰ দেউতাকৰ নাম আছিল জেকব লিঅ'নাৰ্ড কুবৰিক (২১ মে' ১৯০২ – ১৯ অক্টোবৰ,১৯৮৫), যি জেক অথবা জেকুছ নামেৰে পৰিচিত আছিল। ষ্টেনিলৰ মাতৃৰ নাম আছিল ছেডি গাৰট্ৰুড কুবৰিক (২৮ অক্টোবৰ ১৯০৩ –২৩ এপ্ৰিল ১৯৮৫), যি গাৰ্ট নামেৰে পৰিচিত আছিল। ষ্টেনলি তেওঁলোকৰ প্ৰথমটো সন্তান আছিল। ষ্টেনলিৰ ভনীয়েকৰ নাম আছিল বাৰবাৰা মেৰি কুবৰিক। তেওঁৰ ১৯৩৪ চনত জন্ম হৈছিল। \nভনীয়েকৰ মৃত্যুৰ পিছত ষ্টেনলিয়ে ব্ৰংস্কৰ পাব্লিক স্কুল ৩-ত শিক্ষাগ্ৰহণ আৰম্ভ কৰে আৰু ১৯৩৮ চনত পাব্লিক স্কুল ৯০-লৈ যায়গৈ। তেওঁৰ বৌদ্ধিক সূচাংক সামগ্ৰিক গড়তকৈ উচ্চখাপৰ আছিল যদিও বিদ্যালয়ত তেওঁৰ উপস্থিতি একেবাৰেই সেৰেঙা আছিল।  খুবেই সৰু কালৰ পৰা তেওঁ সাহিত্যৰ প্ৰতি এক আকৰ্ষণ অনুভৱ কৰিছিল আৰু গ্ৰীক তথা ৰোমান প্ৰবাদবোৰ, গ্ৰীম ব্ৰাদাৰছৰ সাধুবোৰ পঢ়িবলৈ লৈছিল। সেই অনুৰাগে তেওঁৰ মনত "ইউৰোপৰ প্ৰতি এক দীৰ্ঘদিনীয়া স্নেহ"-ৰ জন্ম দিছিল। \nৰ'জেমেৰি উইলিয়ামছৰ সৈতে কুবৰিক, ১৯৪৯ চনত\nকুবৰিকৰ বয়স যেতিয়া ১২ বছৰ হ'ল, তেতিয়া দেউতাকে তেওঁক দবা খেলটো খেলিবলৈ শিকালে। দবা খেলৰ মাদকতাই কুবৰিকৰ জীৱনক বাৰুকৈয়ে সমৃদ্ধ কৰি ৰাখিছিল। তেওঁৰ কেইবাখনো ছবিত দবা খেল দেখিবলৈ পোৱা যায়।  তেওঁ পাছলৈ আমেৰিকাৰ দবা সংঘৰো এজন সদস্য হৈছিল। কুবৰিকক দবা খেলে ধৈৰ্য আৰু নিয়মানুৱৰ্তিতা শিকাইছিল বুলি তেওঁ ক'ব খোজে।  ১৩ বছৰ বয়সত, কুবৰিকক দেউতাকে এটা গ্ৰাফ্লেক্স কেমেৰা আনি দিছিল, যিটো কেমেৰাই তেওঁক ষ্টিল ফটোগ্ৰাফীৰৰ প্ৰতি আগ্ৰহী কৰি তোলে। তেওঁৰ চুবুৰীয়া মাৰ্ভিন ট্ৰুবৰ লগত ঘনিষ্ঠতা গঢ়ি তোলে, যিজন বন্ধুৰো ফটোগ্ৰাফীৰ প্ৰতি এক নিচা আছিল।  ট্ৰুবৰ এটা নিজা ডাৰ্ক ৰুম আছিল, য'ত কুবৰিক আৰু তেওঁ মিলি বহুতো ঘণ্টা অতিবাহিত কৰিছিল আৰু ৰাসায়নিকবোৰে "যাদুৰ দৰে ফটোগ্ৰাফিক পেপাৰত ছবি সৃষ্টি কৰা" কাৰ্য চাই আছিল। \nকুবৰিকে নিউয়ৰ্কত থকা উইলিয়াম হাৱাৰ্ড টাফ্ট হাইস্কুলত নামভৰ্তি কৰিছিল। সেইয়া আছিল ১৯৪১-১৯৪৫ চনৰ কথা। তেওঁ স্কুলৰ ফটোগ্ৰাফিক ক্লাবত যোগদান কৰিছিল, যিটো ক্লাৱে তেওঁৰ স্কুলত অনুষ্ঠিত হোৱা বিভিন্ন কাৰ্যাৱলীৰ ফটো গ্ৰহণ কৰিবলৈ সুবিধা দিছিল। সেই ছবিবোৰ পাছলৈ স্কুলৰ আলোচনীত প্ৰকাশিত হৈছিল।  অৱশ্যে ছাত্ৰ হিচাপে কুবৰিক মজলীয়া মেধাৰ ছাত্ৰহে আছিল।  অন্তৰ্মুখী আৰু লাজকুৰীয়া কুবৰিকে প্ৰায়েই স্কুলত অনুপস্থিত আছিল আৰু সঘনে ডাবল-ফিচ্ছাৰ ফিল্ম চাবলৈ শ্ৰেণী ক্ষতি কৰিছিল।  খুব কম নম্বৰৰ সৈতে তেওঁ ১৯৪৫ চনত স্নাতক ডিগ্ৰী লাভ কৰে। \n১৯৫০ চনত কুবৰিকে ছবি-নিৰ্মাণৰ কলা-কৌশল শিকিবলৈ আৰম্ভ কৰে। তেওঁৰ প্ৰথমবোৰ ছবি প্ৰধানতঃ আছিল তথ্যচিত্ৰ, যিবোৰ নিৰ্মাণ কৰিবলৈ তেওঁৰ বন্ধু আৰু সম্পৰ্কীয় মানুহে আৰ্থিকভাৱে সহযোগ কৰিছিল। তেওঁৰ প্ৰথমখন সামৰিক-ড্ৰামা ছবি "ফিয়েৰ এণ্ড ডিজায়াৰ"(১৯৫৩) স্বতন্ত্ৰভাৱে নিৰ্মাণ কৰে। ছবিনিৰ্মাণৰ প্ৰথমছোৱা সময়ত কুবৰিকে পৰিচালকৰ উপৰিও এজন চিত্ৰগ্ৰহণকাৰী, সম্পাদক, আৰু ছাউণ্ডমেন হিচাপে নিজৰ দায়িত্ব পালন কৰে। পাছৰ সময়ত তেওঁ কাহিনী লিখা আৰু ছবিৰ প্ৰযোজনাতো জড়িত হৈ পৰে।\n১৯৫৭ চনৰ পৰা ১৯৯৯ চনৰ ভিতৰত ষ্টেনলিয়ে ১০খন চলচ্চিত্ৰ নিৰ্মাণ কৰে। তাৰ ভিতৰত 'স্পাৰ্টাকাছ' (১৯৬০), 'ললিতা' (১৯৬২) আদি অন্যতম। ললিতাৰ ভেটি আছিল ভ্লাডিমিৰ নব'ক'ভৰ উপন্যাস ললিতা। সেইছোৱা সময়তে তেওঁ নিৰ্মাণ কৰিছিল 'ডাক্তৰ ষ্ট্ৰেঞ্জলাভঃ হাউ আই লাৰ্নড টু ষ্টপ ৱৰিং এণ্ড লাভ দ্য বম্ব' (১৯৬৪)। এইখন ছবিৰ নিৰ্মাণৰ সময়ত তেওঁক আমেৰিকান সামৰিক সেৱাই আশানুৰূপ সহযোগিতা আগবঢ়োৱা নাছিল, আৰু সেইকাৰণেই কুবৰিকে ফটোগ্ৰাফ আৰু আন ৰাজহুৱা সমলৰ পৰা নিজৰ ছবিৰ ছেট প্ৰস্তুত কৰিছিল।\n২০০১: এ স্পেচ অ'ডিচি (১৯৬৮)[সম্পাদনা কৰক]\n'২০০১:এ স্পেচ অ'ডিচি ছবি'ত শেষৰফালে দেখিবলৈ পোৱা শয়নকোঠাৰ এটা আৰ্হি\nকুবৰিকে নিৰ্মাণ কৰা সৰ্বাধিক জনপ্ৰিয় ছবিখন আছিল '২০০১:এ স্পেচ অ'ডিচি'। ছবিখন তেওঁ নিৰ্মাণ কৰিছিল ১৯৬৮ চনত। ছবিখনৰ চিত্ৰনাট্য যুটীয়াভাৱে লিখিছিল আৰ্থাৰ চি. ক্লাকৰ সৈতে। সেই আলোচনাত তেওঁলোকে স্পেচিয়েল ইফেক্টছ্, পৰিচালনাভিত্তিক কলা-কৌশলৰ বিষয়ে আলোচনা কৰিছিল। এই ছবিখনৰ ফলত তেওঁক ১৩টা অস্কাৰ মনোনয়ন পাবলৈ সক্ষম হৈছিল। আৰু স্পেচিয়েল ইফেক্টচৰ বাবে তেওঁ অস্কাৰ বঁটা লাভ কৰিছিল। অৱশ্যে এই ছবিখনৰ প্ৰথমটো ৰাজহুৱা প্ৰদৰ্শনীয়ে সফলতাৰ মুখ দেখা নাছিল। পিছে কম সময়ৰ ভিতৰতে ছবিখনে বিপুল জনসমৰ্থন আৰু সংবাদ-শিৰোনাম দখল কৰিবলৈ সক্ষম হয় আৰু নিৰ্মাণ হোৱাৰ চাৰিবছৰৰ পিছতো অৰ্থাৎ ১৯৭২ চনতো ছবিগৃহত এইখন প্ৰদৰ্শিত হয়।\nএইখন ছবি নিৰ্মাণ কৰোঁতে তেওঁক প্ৰায় পাঁচ বছৰৰ প্ৰয়োজন হৈছিল। আৰ্থাৰ চি. ক্লাৰ্কৰ উপন্যাস 'চাইল্ডহুডছ্ এণ্ড'ৰ কাহিনীটোৰ দ্বাৰা তেওঁ প্ৰভাৱান্বিত হৈছিল, য'ত বৰ্হিবিশ্বৰ প্ৰাণীৰ সহযোগত মানৱজাতিৰ আদিম সত্তাবোৰ ধ্বংস কৰাৰ কথা কোৱা হৈছিল। ১৯৬৪ চনত তেওঁ নিউয়ৰ্ক মহানগৰত ক্লাৰ্কক লগ পায়। সেই সাক্ষাতত কুবৰিকে ক্লাৰ্কৰ চুটি গল্প 'দ্য ছেণ্টিনেল'(১৯৪৮)-ৰ আধাৰত ছবি নিৰ্মাণৰ কথাটো উনুকিয়ায়। এই কাহিনীটোত চন্দ্ৰত সন্ধান পোৱা টেট্ৰেহেড্ৰনৰ বিষয়ে কোৱা হয় যিয়ে বৰ্হিবিশ্বৰ প্ৰাণীৰ বিষয়ে মানৱজাতিক সাৱধানবাণী শুনায়। \nদ্য ছাইনিং (১৯৮০)[সম্পাদনা কৰক]\nদ্য ছাইনিঙৰ চিত্ৰনাট্যৰ ৰূপ, লাকমা (LACMA) প্ৰদৰ্শনীত\nদ্য ছাইনিং ছবিখনৰ প্ৰকৃত টাইপৰাইটাৰটো\nছাইনিঙে মুক্তি লাভ কৰিছিল ১৯৮০ চনত। বহুপঠিত আৰু জনপ্ৰিয় ঔপন্যাসিক ষ্টিফেন কিঙৰ 'দ্যা ছাইনিং' উপন্যাসৰ আধাৰত এইখন হ'ৰৰ ছবি নিৰ্মাণ কৰা হৈছিল।  ছবিখনত জেক নিকলছনে এজন লেখকৰ ভূমিকাত অৱতীৰ্ণ হৈছিল।  ছবিখনত নিখুঁট কৰিবলৈ কুবৰিক ইমানেই উদ্বাউল আৰু দৃঢ়মনা হৈ পৰিছিল যে, তেওঁ একেটা দৃশ্যৰে ৭০/৮০ বাৰ পৰ্যন্ত পুনৰ্দৃশ্যগ্ৰহণ কৰিছিল। বেছবল বেটৰ দৃশ্যটো তেওঁ ১২৭তা ৰিটেক লৈছিল। ভৌতিক সান্নিধ্যত বাৰখনৰ বাৰটেণ্ডাৰৰ দৃশ্যটো তেওঁ ৩৬ বাৰ ৰিটেক লৈছিল, আনহাতে ডেনি আৰু হেলোৰান মাজৰ পাকঘৰৰ দৃশ্যটো ১৪৮ বাৰ ৰিটেক লৈছিল।  নতুনকৈ উদ্ভাৱিত হোৱা ষ্টেডিকেম কেমেৰাটোৰ কুবৰিকে বহুল ব্যৱহাৰ কৰিছিল। এইটো কেমেৰা হাতত লৈ কিছুমান দৃশ্য গ্ৰহণ কৰা সহজসাধ্য হৈ পৰিছিল। ষ্টেডিকেমেৰ উদ্ভাৱক গাৰেট ব্ৰাউনৰ মতে, এই বিশেষ যন্ত্ৰটোৰ প্ৰকৃত কাৰ্যক্ষমতাক সঠিকভাৱে ব্যৱহাৰ কৰা এইখনেই প্ৰথমখন ছবি। \nকুবৰিক তেওঁৰ হাইস্কুলৰ প্ৰেয়সী টুবা মেটজৰ লগত বিবাহপাশত আবদ্ধ হয়। তেওঁ এগৰাকী অনুকৰণ-শিল্পী (caricaturist) আছিল। ১৯৪৮ চনৰ ২৯ মে'ত তেওঁলোকে বৈবাহিক বান্ধোনত বান্ধ খায়। বিবাহৰ তিনি বছৰৰ পাছত তেওঁলোকৰ মাজত বিচ্ছেদ হয়। কুবৰিকে তেওঁৰ দ্বিতীয়গৰাকী পত্নীক লগ পায় ১৯৫১ চনত। তেওঁ আছিল ৰুথ ছবটকা। এগৰাকী অষ্ট্ৰেলিয়ান নৃত্যশিল্পী আৰু থিয়েটাৰ ডিজাইনাৰ। তেওঁলোকে ১৯৫৫ চনত বিয়া হয় আৰু ১৯৫৭ চনত বিচ্ছেদ ঘটে।  ১৯৫৭ চনত তেওঁ জাৰ্মান অভিনেত্ৰী ক্ৰিষ্টিয়ান হাৰলানক লগ পায় আৰু ১৯৫৮ চনত তেওঁলোকৰ মাজত যুগ্মজীৱন আৰম্ভ হয়। মৃত্যুৰ আগমুহূৰ্তলৈকে, ১৯৯৯ চনলৈকে হাৰলানেই কুবৰিকৰ লগত থাকে। \n১৯৯৯ চনৰ ৭ মাৰ্চত নিদ্ৰাৰত অৱস্থাত হৃদৰোগৰ ক্ৰিয়া বন্ধ হৈ কুৰি শতিকাৰ এইগৰাকী প্ৰথিতযশা চিত্ৰনিৰ্মাতাৰ দেহাৱসান ঘটে। সেইসময়ত তেওঁৰ বয়স আছিল সত্তৰ বছৰ। মৃত্যুৰ ঠিক ছটা দিন পূৰ্বেহে তেওঁৰ অন্তিম ছবি 'আইছ ৱাইদ শ্বাট'-ৰ প্ৰদৰ্শনী চাই আহিছিল। তাৰ ঠিক পাঁচ দিনৰ পিছতহে ঘনিষ্ঠ আৰু নিকটাত্মীয় ১০০ জনমান মানুহৰ উপস্থিতিত তেওঁৰ শেষকৃত্য সম্পন্ন কৰা হয়। \n↑ "SK". https://www.torelboutiques.com/torel-avantgard/en/stanley-kubrick.\n↑ "The Secret Jewish History of Stanley Kubrick". http://forward.com/culture/345528/the-secret-jewish-history-of-stanley-kubrick/.\n↑ 3.0 3.1 Baxter 1997, পৃষ্ঠা. 17.\n↑ 4.0 4.1 4.2 Duncan 2003, পৃষ্ঠা. 15.\n↑ Baxter 1997, পৃষ্ঠা. 18.\n↑ LoBrutto 1999, পৃষ্ঠা. 105–6.\n↑ Walker 1972, পৃষ্ঠা. 11.\n↑ LoBrutto 1999, পৃষ্ঠা. 11.\n↑ Gates, Anita (August 12, 2013). "Eydie Gorme, Voice of Sophisticated Pop, Dies at 84". The New York Times. Archived from the original on August 12, 2013. https://web.archive.org/web/20130812131304/http://www.nytimes.com/2013/08/12/arts/music/eydie-gorme-blame-it-on-the-bossa-nova-singer-dies-at-84.html। আহৰণ কৰা হৈছে: August 12, 2013.\n↑ Newsweek 1972, পৃষ্ঠা. 31.\n↑ LoBrutto 1999, পৃষ্ঠা. 15.\n↑ Cocks 2004, পৃষ্ঠা. 22–25, 30.\n↑ 14.0 14.1 14.2 "Stanley". https://www.biography.com/filmmaker/stanley-kubrick.\n↑ Baxter 1997, পৃষ্ঠা. 205; Duncan 2003, পৃষ্ঠা. 105.\n↑ Baxter 1997, পৃষ্ঠা. 302.\n↑ LoBrutto 1999, পৃষ্ঠা. 433–45.\n↑ Looper Staff. "Roles that Drove Actors Over the Edge, Shelly Duvall: The Shining". Looper.com. Archived from the original on October 31, 2015. https://web.archive.org/web/20151031120718/http://www.looper.com/1970/roles-drove-actors-edge/। আহৰণ কৰা হৈছে: November 3, 2015.\n↑ LoBrutto 1999, পৃষ্ঠা. 430–1.\n↑ Webster 2010, পৃষ্ঠা. 221.\n↑ Duncan 2003a, পৃষ্ঠা. 48.\n↑ Duncan 2003, পৃষ্ঠা. 68.\n↑ Walker 1972, পৃষ্ঠা. 372.\n"https://as.wikipedia.org/w/index.php?title=ষ্টেনলি_কুবৰিক&oldid=231420"ৰ পৰা অনা হৈছে


লূক 12 - पवित्र बाइबिल [ইণ্ডিয়ান ৰিভাইচ ভাৰচন] - (লূক 12)\nএনেতে অসংখ্য লোক গোট খোৱাত, লোক সকলৰ মাজত গচকা-গচকি হ’ল৷ তেতিয়া যীচুৱে প্ৰথমে তেওঁৰ শিষ্য সকলক কবলৈ ধৰিলে, “যি কপট, সেই ফৰীচী সকলৰ খমিৰলৈ সাৱধান হবা।”\n“কিন্তু যি প্ৰকাশিত নহব এনে কোনো ঢাকি থোৱা বস্তু নাই আৰু যি জানিব পৰা নহব, এনে লুকুৱা বস্তু নাই।\nএতেকে তোমালোকে আন্ধাৰত যি যি কথা ক’লা, সেইবোৰ পোহৰত শুনা যাব আৰু ভিতৰৰ কোঠালিত তোমালোকে কাণে কাণে যি কথা কৈছা, সেয়া ঘৰৰ ওপৰৰ পৰা ঘোষণা কৰা হ’ব।\nহে মোৰ বন্ধু সকল, মই তোমালোকক কওঁ, যি সকলে শৰীৰক বধ কৰে আৰু তাৰ পাছত একো কৰিব নোৱাৰে, তেওঁলোকলৈ ভয় নকৰিবা।\nকিন্তু কোন জনক ভয় কৰিব লাগে সেই বিষয়ে মই তোমালোকক জনাওঁ৷ ভয় সেই জনক কৰিবা, যি জনৰ বধ কৰাৰ পাছত নৰকতো পেলাবৰ ক্ষমতা আছে৷ হয়, মই তোমালোকক কওঁ; তেওঁলৈকে ভয় কৰা।\nপাঁচোটা ঘৰ-চিৰিকা ক্ষুদ্ৰ পইচালৈ বিক্ৰী নকৰে নে? তথাপি সেইবোৰৰ এটাকো ঈশ্বৰৰ আগত পাহৰা নাযায়।\nকিন্তু তোমালোকৰ মূৰৰ সকলো চুলিও গণনা কৰা হৈছে। ভয় নকৰিবা; কিয়নো তোমালোক অনেক ঘৰ-চিৰিকাতকৈ বহুমূলীয়া।\nমই তোমালোকক পুনৰ কওঁ, মানুহবোৰৰ আগত যি জনে মোক স্বীকাৰ কৰে, মানুহৰ পুত্ৰয়ো ঈশ্বৰৰ দূতবোৰৰ আগত তেওঁক স্বীকাৰ কৰিব।\nকিন্তু মানুহবোৰৰ আগত যি জনে মোক অস্বীকাৰ কৰে, ঈশ্বৰৰ দূতবোৰৰ আগত তেওঁকো অস্বীকাৰ কৰা হব।\nযি কোনোৱে মানুহৰ পুত্ৰৰ অহিতে কথা কয়, তেওঁক ক্ষমা কৰা হব। কিন্তু পবিত্ৰ আত্মাৰ অহিতে নিন্দা কৰা জনক ক্ষমা কৰা নহব।\nযেতিয়া তেওঁলোকে নাম-ঘৰবোৰত আৰু ক্ষমতা পোৱা আৰু শাসনকৰ্তা সকলৰ সন্মুখত তোমালোকক হাজিৰ কৰাব, তেতিয়া কেনেকৈ কি উত্তৰ দিব লাগে বা কি কথা কব লাগে, সেই বিষয়ে চিন্তা নকৰিবা৷\nকিয়নো যি যি কথা সেই সময়ত কবলগীয়া হব, সেয়া পবিত্ৰ আত্মাই সেই মু্‌হুর্ত্ততেই তোমালোকক শিকাই দিব।”\nতাৰ পাছত লোক সকলৰ মাজৰ পৰা এজনে তেওঁক ক’লে, “হে গুৰু, পৈতৃক সম্পত্তি মোৰ সৈতে ভাগ কৰিবলৈ, মোৰ ককাইক আজ্ঞা দিয়ক।”\nকিন্তু যীচুৱে তেওঁক ক’লে, “হে ভাই, মোক কোনে তোমালোকৰ ওপৰত বিচাৰক বা ভাগ কৰোঁতা পাতিলে?”\nতেওঁ তেওঁলোকক পুনৰ ক’লে, “সকলো লোভৰ পৰা নিজকে দুৰত ৰাখি সাৱধানে থাকিবা; কিয়নো উপচি পৰিলেও মানুহৰ জীৱন তেওঁৰ সম্পত্তিৰ ওপৰত নির্ভৰ নহয়।”\nপাছত যীচুৱে তেওঁলোকক এটা দৃষ্টান্ত দি ক’লে, “এজন ধনী মানুহৰ মাটিত বহু শস্য উৎপন্ন হৈছিল।\nতাতে তেওঁ মনতে ভাবি ক’লে, ‘মোৰ শস্য সামৰিবলৈ ঠাই নাই; মই এতিয়া কি কৰিম?’\nপাছত তেওঁ নিজকে কলে, ‘মই ইয়াকে কৰিম যে, আগৰ ভঁৰালবোৰ ভাঙিম আৰু এটা ডাঙৰ ভঁৰাল সাজিম৷ সেই ভঁৰালত মোৰ সকলো শস্য আৰু ভাল বস্তু সামৰি থম’।\nতাৰ পাছত মই মোৰ প্ৰাণক কম, ‘হে প্ৰাণ, অনেক বছৰলৈ তোমাৰ বহুত ভাল বস্তু সাঁচি থোৱা হৈছে৷ জিৰাই-সতাই থাকা আৰু ভোজন-পান কৰি আনন্দ কৰা’।\nকিন্তু ঈশ্বৰে তেওঁক ক’লে, ‘হে নির্ব্বোধ লোক, আজি ৰাতি তোমাৰ প্ৰাণ নিয়া হব৷ তাতে যিবোৰ বস্তু যুগুত কৰি থলা, সেইবোৰ কাৰ হ’ব?\nঠিক এইদৰে যি জনে ঈশ্বৰলৈ ধনৱান নহয়, কেৱল নিজলৈ ধন সাঁচি থয়, তেওঁ তেনেকুৱা লোক।”\nপাছত যীচুৱে তেওঁৰ শিষ্য সকলক ক’লে, “সেই বাবে মই তোমালোকক কওঁ, তোমালোকে কি খাম বুলি প্ৰাণৰ কাৰণে আৰু কি পিন্ধিম বুলি শৰীৰৰ কাৰণে চিন্তা নকৰিবা।\nকিয়নো আহাৰতকৈ প্ৰাণ আৰু বস্ত্ৰতকৈ শৰীৰ শ্ৰেষ্ঠ।\nআৰু তোমালোকৰ মাজত কোনে চিন্তা কৰি নিজৰ আয়ুস এহাতকে বঢ়াব পাৰে?\nএতেকে তোমালোকে যদি আটাইতকৈ সৰুটোৱে কৰিব নোৱাৰা তেনেহলে আনবোৰ বিষয় কিয় চিন্তা কৰা?\nপথাৰৰ কনাৰি ফুল কেনেকৈ বাঢ়ে, সেই বিষয়ে চিন্তা কৰি চোৱা; সেইবোৰে শ্ৰম নকৰে আৰু সূতাও নাকাটে৷ মই তোমালোকক কওঁ, চলোমন তেওঁৰ সকলো ঐশ্বর্যৰ সৈতেও সেইবোৰৰ এটাৰ নিচিনাও বিভূষিত নাছিল।\nকিন্তু পথাৰত থকা যি বন আজি আছে কাইলৈ জুইশালত পেলোৱা হ’ব, তাকো যদি ঈশ্বৰে এইদৰে ভূষিত কৰে, তেনেহলে হে অল্পবিশ্বাসী সকল, তোমালোকক তাতকৈয়ো বেছি ভূষিত নকৰিব নে!\nতোমালোকে কি খাবা, কি পান কৰিবা এইবোৰ তোমালোকে নিবিচাৰিবা আৰু অস্থিৰ নহবা।\nকিয়নো জগতৰ সকলো জাতিয়ে এইবোৰ বিচাৰে; আৰু এইবোৰ তোমালোকৰো প্ৰয়োজন আছে বুলি তোমাৰ পিতৃয়ে জানে।\nকিন্তু তোমালোকে ঈশ্বৰৰ ৰাজ্য বিচাৰা; তাতে এইবোৰ তোমালোকক দিয়া হ’ব।\nহে তাকৰ জাকটি, ভয় নকৰিবা, কিয়নো তোমালোকক ৰাজ্য দিবলৈ, তোমালোকৰ পিতৃ প্ৰসন্ন হৈছে।\nতোমালোকৰ যি যি সম্পত্তি আছে, সেইবোৰ বিক্ৰী কৰি দৰিদ্ৰ সকলক দান কৰা আৰু যি ঠাইত চোৰ নাযায়, পোকেও নষ্ট নকৰে; এনে স্বৰ্গত নিজৰ কাৰণে পুৰণি হৈ নোযোৱা মোনা যুগুত কৰি অক্ষয় ধন সাঁচি থোৱা৷\nআৰু বিয়াৰ পৰা আহি দুৱাৰত টুকুৰিয়ালেই দুৱাৰ মেলি দিবলৈ নিজ নিজ প্ৰভুলৈ বাট চাই থকা মানুহবোৰৰ নিচিনা তোমালোকো হোৱা৷\nপ্ৰভু অহাৰ পাছত যি দাস সকলক তেওঁ পৰ দি থকা দেখে, তেওঁলোক ধন্য৷ মই তোমালোকক সঁচাকৈ কওঁ, তেওঁ নিজৰ কঁকাল বান্ধি, তেওঁলোকক ভোজনত বহুৱাই, নিজেই তেওঁলোকক শুশ্ৰূষা কৰিব আৰু আহাৰ বাঢ়ি দিব।\nতেওঁ মাজৰাতি বা শেষৰাতিও আহি যদি তেওঁলোকক সেইদৰেই দেখে তেনেহলে তেওঁলোক ধন্য।\nকোন সময়ত চোৰ আহিব, সেই বিষয়ে ঘৰৰ গৰাকীয়ে জনা হলে, পৰ দি থাকি সিন্ধি দিবলৈ নিজৰ ঘৰ এৰি নিদিলেহেঁতেন; ইয়াক তোমালোকে জানা।\nতেতিয়া পিতৰে ক’লে, “হে প্ৰভু, এই দৃষ্টান্ত অকল আমাৰ বাবে ক’লে নে, নাইবা সকলোকে কৈছে?”\nতাতে প্ৰভুৱে ক’লে, “নিজৰ ভৃত্য সকলক উচিত সময়ত নিৰূপিত আহাৰ দিবলৈ, প্ৰভুৱে সিহঁতৰ ওপৰত যাক গৰাকী পাতিব এনে বিশ্বাসী আৰু বুদ্ধিমান ঘৰগিৰী কোন?\nপ্ৰভু অহা সময়ত যাক এনে কৰা দেখে সেই দাস ধন্য।\nমই তোমালোকক সঁচাকৈ কওঁ, তেওঁ নিজৰ সর্ব্বস্বৰ ওপৰত তাক ঘৰগিৰী পাতিব।\nকিন্তু সেই দাস জনে যদি নিজৰ মনতে কয়, ‘মোৰ প্ৰভু অহাত পলম হ’ব’, আৰু এনেদৰে আন বন্দী বেটীক যদি কোবাবলৈ ধৰে, আৰু ভোজন-পান কৰি তেওঁ মতলীয়া হয়।\nতেনেহলে যি দিন আৰু সময়ৰ কথা তেওঁ অলপো চিন্তা নকৰে, সেইদিন আৰু সময়তে তেওঁৰ প্ৰভু আহি হাজিৰ হ’ব৷ তাতে প্ৰভুৱে দাসক কাটি টুকুৰা-টুকুৰ কৰিব আৰু অবিশ্বাসী সকলৰ কাৰণে যি ঠাই যুগুত কৰা হৈছে, তেওঁৰ স্থান তাতেই হ’ব৷\nযি দাসে তাৰ প্ৰভুৰ ইচ্ছা জানিও যুগুত হৈ নাথাকে আৰু তেওঁৰ ইচ্ছাৰ দৰে নকৰে, সেই দাসে ভালেমান কোব খাব।\nকিন্তু যি জনে নাজানি কোবৰ যোগ্য কর্ম কৰে সি তাকৰ কোব খাব৷ যি জনক অধিক দিয়া হৈছিল, তেওঁৰ পৰা অধিক বিচৰা হব; লোক সকলে যি জনক সৰহকৈ গোটাই দিলে, তেওঁৰ পৰা অধিককৈ খুজিব।\nমই পৃথিৱীত জুই পেলাবলৈ আহিলোঁ আৰু অহ! যদি এই আশা পূর্ণ হৈ আগতেই প্ৰজ্বলিত হলহেতেন।\nকিন্তু মই এটা বাপ্তিস্মৰে বাপ্তাইজিত হ’ব লাগে, আৰু সেয়া সম্পন্ন নোহোৱালৈ মই বহুত কষ্ট পাই আছোঁ!\nমই পৃথিৱীত শান্তি দিবলৈ আহিছোঁ বুলি ভাবিছা নে? মই তোমালোকক কওঁ, তেনে নহয়, কিন্তু বিভেদহে দিবলৈ আহিলোঁ।\nএতিয়াৰ পৰা ঘৰৰ পাঁচ জন ভিন ভিন হৈ, দুজনৰ বিপক্ষে তিনি জন, তিনি জনৰ বিপক্ষে দুজনহে হব।\nপুতেকৰ বিপক্ষে বাপেক; বাপেকৰ বিপক্ষে পুতেক; জীয়েকৰ বিপক্ষে মাক, মাকৰ বিপক্ষে জীয়েক; বোৱাৰীৰ বিপক্ষে শাহুৱেক, শাহুৱেকৰ বিপক্ষে বোৱাৰী ভিন ভিন হৈ যাব।”\nইয়াৰ পাছত যীচুৱে লোক সকলৰ ফালে চাই ক’লে, “পশ্চিম দিশত ডাৱৰ এচটা উঠা দেখিলেই, আপোনালোকে কয় ‘বৰষুণ আহিব’ আৰু পাছত সেইদৰে হয়।\nদক্ষিণ ফালৰ বতাহ বুলিলে কয় ‘বৰ জহ হব’; পাছত সেই জনো সেইদৰে ঘটে।\nহে কপটীয়া সকল, আপোনালোকে পৃথিৱীৰ আৰু আকাশৰ ৰূপ নির্ণয় কৰিব জানে; কিন্তু এই কালৰ বিষয়ে কিয় আপোনালোকে বিচাৰ কৰিব নাজানে?\nনিজৰ বিষয়ে উচিত বিচাৰ কি কাৰণত কৰিব নোৱাৰে?\nকিয়নো আপোনাৰ গুচৰিয়াৰ সৈতে আপুনি যেতিয়া বিচাৰকৰ ওচৰলৈ যায়, তেতিয়া বাটতেই তেওঁৰ পৰা মুক্ত হবলৈ চেষ্টা কৰে যাতে তেওঁ আপোনাক বিচাৰকর্তাৰ সন্মুখলৈ বলেৰে টানি নিনিয়ে আৰু বিচাৰকর্তাই দাৰোগাৰ হাতত শোধাই নিদিয়ে; তেতিয়া দাৰোগায়ো বন্দীশালত সোমাই থব নোৱাৰিব।\nমই আপোনালোকক কওঁ, শেষ পইচাটোও পৰিশোধ নকৰালৈকে কোনো প্ৰকাৰে আপুনি কাৰাগাৰৰ পৰা মুক্ত হব নোৱাৰিব৷”


হাই ব্লাড প্ৰেচাৰ হাইপো থাইৰয়ড ডায়েবেটিজ ৰোগৰ সম্পৰ্ক : — Vikaspedia\nতিনিজন ৰোগীৰ কথাৰে আজিৰ লিখনিটো আগবঢ়াই নিবলৈ ওলাইছো।\nপ্ৰথম ৰোগী -\nএগৰাকী পয়ত্ৰিছ বছৰীয়া মহিলা। দ্বিতীয় সন্তান গাত থকা অৱস্থাত হাইপো থাইৰয়ড ধৰা পৰিলে।চিকিৎসকে থাইৰয়ড ঔষধ দি কলে সন্তান জন্ম হোৱাৰ পিছত প্ৰায়ভাগ ৰোগীৰ থাইৰয়ড সঠিক অৱস্থালৈ ঘূৰি আহে। নিশ্চয় তোমাৰো আহিব।\nসন্তান জন্ম হ'ল কিন্তু থাইৰয়ড কমি ন'গল আৰু তেওঁ ঔষধ নিয়মিত খাই থাকিলে।সন্তানে যাতে গাখীৰ ঠিকমতে পায় তাৰবাবে পুষ্টিকৰ আহাৰ খাবলৈ দিলে।তেওঁ নিয়মিত কণী, গাখীৰ, কাজু আদি খাবলৈ ললে আৰু এবছৰত প্ৰায় দহ কিলোগ্ৰাম মান ওজন বাঢ়িল।\nগা ভাৰী ভাৰী হ'ল আৰু টোপনি বাঢ়ি গ'ল। চিকিৎসকৰ ওচৰত গৈ পৰীক্ষা কৰি গম পালে ব্লাড চুগাৰ বাঢ়িছে। চুগাৰৰ ঔষধ খোৱা আৰম্ভ কৰি দিলে। কিছুদিন পিছত মূৰ ঘূৰোৱা আৰম্ভ হ'ল আৰু প্ৰেচাৰ জুখি গম পালে ব্লাড প্ৰেচাৰ বহু বাঢ়িছে। ৰোগীজনীয়ে নিয়মিত গৰ্ভ নিৰোধক বড়ি খাইছিল।\nদ্বিতীয় ৰোগী -\nযোৱা ছেপ্টেম্বৰ মাহত এইজন ৰোগী মোৰ ওচৰলৈ আহিছিল। তেওঁ অতি শকত আছিল।কোৱা মতে এয়া হেনো তেওঁৰ বংশগত।\nহঠাৎ মানুহজন ক্ষীণাবলৈ ধৰিলে। প্ৰথমে তেওঁৰ ভালেই লাগিছিল।পিছত যেতিয়া তেওঁৰ পেচাব বেছি হবলৈ ধৰিলে তেতিয়াহে চিন্তিত হৈ চিকিৎসকৰ ওচৰ চাপিলে আৰু গম পালে তেওঁৰ ব্লাড চুগাৰ গৈ চাৰিশ অতিক্ৰম কৰিছে।\nচিকিৎসকে ততাতয়াকৈ ইনচুলিন বেজী দি চুগাৰ নিয়ন্ত্ৰণ কৰিলে যদিও কিছুদিন পিছত ব্লাড প্ৰেচাৰ বহু বাঢ়ি গ'ল। এনেদৰে এবছৰমান চলিল। চুগাৰ প্ৰায়েই বেছি থাকে যদিও বেছি অসুবিধা অনুভৱ কৰা নাছিল।কিন্তু হঠাতে মুখখন আৰু ভৰিদুখন ফুলিব ধৰিলে।\nতেওঁ লগে লগে চিকিৎসকৰ পৰামৰ্শ বিচাৰিলে আৰু চিকিৎসকে পৰীক্ষা কৰি কলে যে তেওঁৰ হাইপো থাইৰয়ড হৈছে অৰ্থাৎ থাইৰয়ড গ্ৰন্থিৰ ক্ৰিয়াশীলতা কমি গৈছে।\nতৃতীয় ৰোগী -\nএইজন ৰোগীৰ বয়স 55।তেওঁৰ আগতে হেনো কোনো বেমাৰেই নাছিল। কেৱলমাত্ৰ প্ৰেচাৰ বেছি থাকে আৰু প্ৰেচাৰ বঢ়িলে ঔষধ খায়। এওঁৰ এখন হোটেল আছে আৰু খোৱা বোৱা সদায় হোটেলতে কৰে কিয়নো তেওঁ অবিবাহিত। কেইদিনমান পিছত তেওঁৰ হাইপো থাইৰয়ড হ'ল।\nমানুহজনে যোৱা দহ বছৰ নিয়মিত তিনি পেগ কৈ মদ্যপান কৰে। চিকিৎসকে ঔষধ নিয়মিত খাবলৈ দিলে যদিও তেওঁ বিশেষ কোনো অসুবিধা নোপোৱাত কোনো ঔষধ গ্ৰহণ কৰা নাছিল।\nকিন্তু থাইৰয়ড ধৰা পৰাৰ এবছৰ পিছত তেওঁ যথেষ্ট শকত হবলৈ ধৰিলে আৰু বন্ধুবোৰে ভালদৰে পৰীক্ষা কৰিব কোৱাত গম পালে তেওঁৰ ডায়েবেটিজ আৰম্ভ হৈছে।\nউপৰি উক্ত তিনিওগৰাকী ৰোগী মোৰ ওচৰলৈ আহিছিল।প্ৰথম আৰু দ্বিতীয় গৰাকীয়ে থাইৰয়ড, প্ৰেচাৰ আৰু ডায়েবেটিজৰ ঔষধ নিয়মিত খাই আছিল আৰু শেষৰ জনে কোনো ঔষধেই সেৱন কৰা নাছিল।\nতিনিওজনেই একেটাই প্ৰশ্ন কৰিছিল যে কিয় তেওঁলোকৰ এটাৰ পিছত আন এটি ৰোগ হ'ল? এই তিনিওবিধ ৰোগৰ কিবা সম্পৰ্ক আছে নেকি?\nৰোগী কেইজনক দিয়া উত্তৰ খিনিয়েই লিখিত আকৃতিত আপোনালোকলৈ আগবঢ়ালো। প্ৰথমতে ৰোগ তিনিটিৰ বিষয়ে সম্যক জ্ঞান দি বুজাবলৈ চেষ্টা কৰিম। নিশ্চয় আপোনালোকে অতি সহজে বুজি পাব।\nআজি কিছুদিনৰ পৰা লক্ষ্য কৰিছোঁ যে ওপৰত উল্লেখ কৰা ৰোগ তিনিবিধ একেজন ৰোগীৰ শৰীৰত প্ৰায়েই দেখা দিবলৈ লৈছে। কাৰোবাৰ প্ৰথম ডায়েবেটিজ হয়, পিছত হাইপো থাইৰয়ড আৰু হাইপ্ৰেচাৰ।\nআন কিছুমানৰ কেইমাহ মান হাইপো থাইৰয়ড হৈ পিছলৈ হাইপ্ৰেচাৰ আৰু ডায়েবেটিজ হয়। কিছুমানে আকৌ হাইপ্ৰেচাৰ ৰোগত ভুগি থাকে বহুদিন, পিছলৈ হাইপো থাইৰয়ড আৰু ডায়েবেটিজত ভোগে।\nপ্ৰথমে আহিছো ডায়েবেটিজৰ বিষয়ে আলোচনা কৰিবলৈ। ডায়েবেটিজৰ বিষয়ে কম বেছি পৰিমানে আপোনালোক আটায়ে জানে যে আমাৰ শৰীৰৰ পেটত থকা পেংক্ৰিয়াছ গ্ৰন্থিৰ পৰা নিঃসৰিত হোৱা ইনচুলিন নামৰ হৰমন বিধৰ নিঃসৰণ কমি গলে ব্যক্তিজনে ডায়েবেটিজ ৰোগত ভোগা।\nইনচুলিনে আমাৰ শৰীৰৰ কাৰ্বোহাইড্ৰেদযুক্ত খাদ্য সমূহ গ্লুকোচলৈ ৰূপান্তৰিত কৰি গ্লুকোজক কোষবোৰৰ ভিতৰলৈ লৈ গৈ গ্লাইক'জেনলৈ পৰিৱৰ্তিত কৰাত সহায় কৰে।\nকোষ বোৰৰ শক্তি প্ৰদান কৰে কেৱল মাত্ৰ গ্লাইকোজেনে আৰু ইয়াৰ প্ৰভাৱতেই কোষ কৰে লাগতিয়াল আটাইবোৰ কাম কৰি শৰীৰটোক সুস্থ কৰি ৰখাত সহায় কৰে।\nভাৰত বর্ষত বেছিভাগ ডায়েবেটিজ ৰোগী শকত হয় অৰ্থাৎ শৰীৰত চৰ্বি বেছিকৈ জমা হোৱা ব্যক্তিৰ ডায়েবেটিজ হোৱাৰ সম্ভাৱনা বেছি। বেছিকৈ শকত চৰ্বী যুক্ত ব্যক্তিৰ নানান অসুবিধা হয় যাক চিকিৎসা বিজ্ঞানে চিন্দ্ৰম এক্স বা মেটাবলিক চিন্দ্ৰম নামেৰে নামাকৰণ কৰিছে।\nশকত ব্যক্তিৰ শৰীৰত জমা হোৱা চৰ্বীয়ে কোষবোৰৰ বাহ্য আৱৰণৰ ওপৰত জমা হবলৈ ধৰে। এনে পৰিস্থিতিক ইনচুলিন ৰেচিষ্টেন্স বুলি জনা যায়।\nঅৰ্থাৎ ইনচুলিনে কোষৰ ভিতৰলৈ গ্লুকোজ সমূহ সংবহন কৰাত বাধা প্ৰদান কৰে কোষৰ বাহিৰত জমা হোৱা চৰ্বিয়ে।\nগ্লুকোজ সমূহ কোষলৈ যাব নোৱাৰি তেজতে জমা হবলৈ ধৰে আৰু তেতিয়াই ৰোগীজনৰ তেজৰ গ্লুকোজ বাঢ়ে যাক ডায়েবেটিজ নামেৰে জনা যায়। এই ধৰণৰ ডায়েবেটিজক টাইপ টু ডায়েবেটিজ বুলি জনা যায়।\nথাইৰয়ড গ্ৰন্থি আমাৰ ডিঙিত অবস্থিত। আমাৰ শৰীৰৰ ধাতুসমূহক খাদ্য যোগান ধৰাত সহায় কৰে থাইৰ'ক্সিণ নামৰ এবিধ হৰমনৰ সহায়ত। এই হৰমন বিধ নিয়মিত ক্ষৰিত হৈ থাকিলে আমাৰ শৰীৰৰ মেটাবলিক প্ৰক্ৰিয়া সুচাৰুৰূপে সম্পন্ন হয়।\nবেছিকৈ নিঃসৰিত হলে ধাতু সমূহৰ ক্ষয় হয় আৰু ৰোগীজন ক্ষীনাই যায় যাক হাইপাৰ থাইৰয়ড ৰোগ বুলি কোৱা হয়। যদি এই হৰমন বিধৰ নিঃসৰণ কমি যায় তেন্তে আমাৰ খাদ্য সমূহৰ পচন সঠিক নহয়।\nযাৰ ফল স্বৰূপে কোষ বোৰ নিষ্ক্ৰিয়ও হয় আৰু শৰীৰত চৰ্বী জমা হবলৈ ধৰে, ৰোগীজন শকত হবলৈ ধৰে। এনে অৱস্থাক হাইপো থাইৰয়ড ৰোগ বুলি কোৱা হয়।\nহৃদয়ৰ ক্ৰিয়াশীলতাৰ তাৰতম্য,মস্তিষ্কৰ অতি ক্ৰিয়াশীললতা, টেনশ্যন, বৃক্কৰ বেমাৰ, খাদ্য অভ্যাসৰ ফলত আমাৰ ব্লাড প্ৰেচাৰ বাঢ়িবলৈ ধৰে। ইয়াৰোপৰি কেতবোৰ অজ্ঞাত কাৰণটো আমাৰ ব্লাড প্ৰেচাৰ বাঢ়ে।\nএতিয়া আহিছো ওপৰৰ শিৰোনামলৈ। কেনেকৈ ওপৰোক্ত ৰোগ সমূহৰ এটাৰ লগত আন ৰোগ সমূহৰ সম্পৰ্ক?\nসাধাৰণতে শকত হোৱাৰ আঁৰত অত্যধিক চৰ্বিযুক্ত আহাৰ খোৱা, পৰিশ্ৰম নকৰা আদি প্ৰধান কাৰণ যদিও থাইৰয়ড গ্ৰন্থিৰ পৰা নিঃসৰণ হোৱা থাইৰক্সিণ হৰমনৰ নিঃসৰণ কম হলেও ৰোগীজন শকত হবলৈ ধৰে।\nএনে অৱস্থাত শৰীৰৰ চৰ্বী সমূহৰ পচন কমকৈ হবলৈ ধৰে। যাৰ ফলত ব্যক্তিজন শকত হয়, ইনচুলিন ৰেচিষ্টেন্স হয় আৰু ডায়েবেটিজ ৰোগত ভোগে। শৰীৰৰ চৰ্বী বেছিকৈ জমা হোৱা মানে চৰ্বী সমূহ প্ৰথমে তেজত তাৰ পিছতহে শৰীৰৰ কোষত জমা হয়।\nসেয়েহে ৰক্ত নলীৰ ভিতৰত চৰ্বী জমা হবলৈ ধৰে আৰু ৰক্ত সংবহনত বাধাৰ সৃষ্টি কৰে। এই বাধাক পেৰিফেৰেল ৰেচিষ্টেন্স বুলি কোৱা হয়।পেৰিফেৰেল ৰেচিষ্টেন্স বঢ়া মানেই ৰক্তৰ প্ৰেচাৰ বঢ়া যাক হাই ব্লাড প্ৰেচাৰ বুলি জনা যায়।\nএতিয়া পুনৰ উভটিছো ওপৰৰ ৰোগী তিনিজনলৈ।\nপ্ৰথম ৰোগীজনীৰ গৰ্ভস্থ সন্তান থকা অৱস্থাতে হাইপো থাইৰয়ড ধৰা পৰিল। পিছলৈ অত্যাধিক শকত হোৱাৰ কাৰণ খাদ্যৰ লগতে গৰ্ভ নিৰোধক ঔষধ। অত্যাধিক চৰ্বী জমা হোৱা বাবেই তেওঁৰ ইনচুলিন ৰেচিষ্টেন্স আৰম্ভ হ'ল যাৰ ফলত ডায়েবেটিজ ৰোগে বাঁহ পাতিলে।\nখাদ্য, গৰ্ভ নিৰোধক ঔষধ লগতে বহু দিনলৈ হাইপো থাইৰয়ড ৰোগত ভুগি থকা বাবে ৰক্ত নলীৰ ভিতৰত চৰ্বী জমা হ'ল যাৰ ফলত হাই প্ৰেচাৰ ৰোগত আক্ৰান্ত হ'ল। তিনিটা ৰোগ একেলগে দেহত বাস কৰাৰ ফলত মানসিক টেনশ্যন বাঢ়িবলৈ ললে আৰু প্ৰেচাৰ ক্ৰমান্নয়ে নকমা হৈ আহিল।\nদ্বিতীয়জন ৰোগী যিহেতু সৰুৰে পৰা শকত আৰু তেওঁৰ এয়া বংশগত সেই বাবে বংশানুক্ৰমে ভাবে তেওঁ কেতবোৰ জিন বহন কৰিছে যিয়ে তেওঁক শকত হোৱাত ভূমিকা লৈছে। তেওঁ হঠাৎ ক্ষীণাৱ ধৰিলে আৰু পৰীক্ষাত ডায়েবেটিজ ধৰা পৰিল।\nশকত ৰোগী এজনৰ ডায়েবেটিজ বুলি গম পোৱাৰ আগৰে পৰা তেওঁৰ ৰক্তত চুগাৰৰ পৰিমাণ বাঢ়িব ধৰে।কিয়নো তেওঁৰ কোষবোৰ চৰ্বিয়ে আৱৰি আছে যাৰ ফলত গ্লুকোচ সমূহ কোষৰ ভিতৰলৈ নাযায় ফলত তেজতে জমা হবলৈ ধৰিলে।\nএনে ৰোগীৰ পেংক্ৰিয়াছেও পৰ্য্যাপ্ত পৰিমানে ইনচুলিন ক্ষৰণ কৰি কৰি ভাগৰি পৰে আৰু এটা সময়ত ইনচুলিনৰ ক্ষৰণ কমিবলৈ ধৰে। শৰীৰৰ কোষবোৰে গ্লুকোজ নাপায় মস্তিস্কলৈ নাৰ্ভৰ সহায়ত বাৰ্তা প্ৰেৰণ কৰে যে সিহঁতবোৰে গ্লুকোচ পোৱা নাই। এনে অৱস্থাত শৰীৰে, শৰীৰত জমা হোৱা ফেট সমূহ গলাবলৈ আৰম্ভ কৰে। এই অৱস্থাক লাইপোলাইছিছ বুলি কোৱা হয়।\nফেট বোৰ পনীয়া হয় যাক ফেটি এচিড বোলে। গ্লুকোচ উৎপাদনৰ প্ৰথম আধাৰ হৈছে কাৰ্বোহাইড্ৰেট, তাৰ পিছত ফেট আৰু শেষলৈ প্ৰটিন। অৰ্থাৎ কাৰ্বোহাইড্ৰেটৰ বাহিৰেও ফেট আৰু প্ৰটিনৰ পৰাও গ্লুকোচ উৎপাদন হব পাৰে।\nএনে প্ৰক্ৰিয়াক নিওগ্লুকোজেনেছিছ বুলি কোৱা হয়। ফেট বোৰ গলি উৎপাদিত হোৱা ফেটি এচিডে কোষবোৰক শক্তি যোগাবলৈ চেষ্টা কৰে যদিও কোষবোৰৰ ভিতৰত প্ৰৱেশৰ পথ বিচাৰি নাপায়।\nযাৰ ফলত তেজত এইবোৰ জমা হবলৈ ধৰে। এই প্ৰক্ৰিয়া কিছু দিনলৈ চলি থকাৰ ফলত ব্যক্তিজনৰ শৰীৰত ফেট আৰু প্ৰটিন কমি ক্ষীনাবলৈ আৰম্ভ কৰে। ইপিনে বৰ্ধিত চুগাৰৰ ফলত বৃক্কৰ ৰক্ত পৰিশোধন প্ৰক্ৰিয়া বাঢ়িবলৈ ধৰে আৰু ৰোগীজনৰ অত্যাধিক পেচাব হয়।\nএই বাবেই এই ৰোগীজন চিকিৎসকৰ ওচৰলৈ আহোতে ক্ষীনাই গৈছিল আৰু পেচাব অত্যাধিক হৈছিল। চুগাৰ ইনচুলিনৰ দ্বাৰা নিয়ন্ত্ৰণ কৰা হ'ল যদিও ৰোগীজনৰ অমনযোগিতাৰ বাবে সম্পূৰ্ন কমি নগৈ কিছু পৰিমানে বাঢ়ি থাকিল।\nৰক্তত খালি পেটত 100mg /dl আৰু খাদ্য খোৱাৰ দুঘণ্টা পিছত 140mg/dl তকৈ বেছি চুগাৰ থাকিলে ফেটৰ ভাঙোন প্ৰক্ৰিয়া চলি থাকে আৰু ফেটবোৰ ধমনিত জমা হবলৈ ধৰে বাবেই ৰোগীজনে পিছলৈ হাইপ্ৰেচাৰ ৰোগত ভুগিব ধৰিলে। বহুদিন চুগাৰ ৰোগত ভুগি থকা ৰোগীৰ কোষবোৰে লাগতিয়াল তত্বৰ অভাৱত ভুগিবলৈ ধৰে।\nযাৰ ফলত শৰীৰৰ ৰোগ প্ৰতিৰোধ ক্ষমতা কমিবলৈ ধৰে আৰু আমাৰ শৰীৰৰ হৰমন সমূহৰ নিঃসৰণত বাধাৰ সৃষ্টি হয়। ইয়াৰ ফলস্বৰূপে ৰোধীজনে পৰবৰ্তী সময়ত হাইপো থাইৰয়ড ৰোগত ভুগিব আৰম্ভ কৰিলে।\nগতিকে আমি দেখিলো কেনেদৰে শকত ব্যক্তি এজন ডায়েবেটিজ ৰোগত ভুগি পৰৱৰ্তী সময়ত হাই ব্লাড প্ৰেচাৰ আৰু হাইপো থাইৰয়ড ৰোগত আক্ৰান্ত হ'ল।\nএতিয়া আহিছো তৃতীয়জন ৰোগীৰ কথালৈ।তেওঁ এজন ব্যৱসায়ী। নিজৰ হোটেল আছে আৰু খোৱা লোৱা তাতেই কৰে। সদায় মদ খায়। তেওঁৰ জীৱন শৈলীৰ পৰা গম পোৱা গ'ল যে তেওঁ মানসিক টেনশ্যনত থাকে। লগতে খাদ্য অভ্যাস ঠিক নহয়।\nযিহেতু হোটেলত নিকৃষ্ট মানদণ্ডৰ তেল ব্যৱহাৰ হয়। সেয়েহে বহুদিন হোটেলৰ খাদ্য গ্ৰহণ কৰা ব্যক্তিৰ তেজত চৰ্বী বাঢ়িবলৈ ধৰে। এই আটাইবোৰ কাৰণতেই তেওঁৰ পোনতে হাইপ্ৰেচাৰ ৰোগত আক্ৰান্ত হ'ল কিজানি।\nতেওঁ নিয়মিত ঔষধ সেৱন নকৰাৰ ফলত তেজত চৰ্বী ক্ৰমান্নয়ে বাঢ়ি থাকিল। খাদ্যৰ বিশংগতিয়ে তেওঁৰ ৰোগ প্ৰতিৰোধ ক্ষমতা কমি যোৱাৰ ফলত হয়তো হাইপো থাইৰয়ড ৰোগত আক্ৰান্ত হ'ল।\nইয়াৰো ঔষধ তেওঁ সঠিক ভাবে গ্ৰহণ নকৰিলে যাৰ ফলত শকত হবলৈ ধৰিলে আৰু কালক্ৰমত ওপৰত উল্লেখ কৰাৰ দৰে তেওঁৰ ইনচুলিন্স ৰেচিষ্টেন্স আৰম্ভ হ'ল আৰু শেষত ডায়েবেটিজ ৰোগত আক্ৰান্ত হ'ল।\nউপৰি উক্ত তিনিওজন ৰোগীৰে ৰোগৰ আৰম্ভণি ভিন্ন। ৰোগৰ পৰিক্ৰমা ভিন্ন।কিন্তু মোৰ ওচৰত আহোতে তিনিও জনৰে কিন্তু সমস্যা একে অৰ্থাৎ তিনিওজনেই হাই ব্লাড প্ৰেচাৰ, হাইপো থাইৰয়ড আৰু ডায়েবেটিজ ৰোগত আক্ৰান্ত।\nওপৰৰ আলোচনাৰ পৰা আপোনালোকে এই তিনিওবিধ ৰোগৰ এটাৰ লগত আনটোৰ কি সম্পৰ্ক নিশ্চয় বুজি পাইছে। আয়ুৰ্বেদৰ মতে এনেদৰে এটাৰ পৰা আন এটি ৰোগৰ সৃষ্টি হলে তাক নিদানাৰ্থকৰক ৰোগ বুলি কোৱা হয়।\nকিন্তু এটা কথা মনত ৰাখিব যে এটা ৰোগ থাকিলেই যে আনটো ৰোগ হবই লাগিব তাৰ কোনো বাধ্য বাধকতা নাই।\nকিন্তু এটা ৰোগত ভুগিলে যদি ৰোগীজন সাৱধান নহয় তেন্তে আন ৰোগটো যে আক্ৰান্ত হোৱাৰ সম্ভৱনা থাকে সেই কথাটোহে বুজাবলৈ এই লিখনীটোৰে চেষ্টা কৰিলো।


পেনাচ'নিক Eluga I9 Price in India, Full Specs - 11th July 2020 | Digit\nCurrent Best Price of পেনাচ'নিক Eluga I9 is ₹ 9999\nপেনাচ'নিক Eluga I9 Specifications\nম'ডেল : Panasonic Eluga I9\nৰঙসমূহ : Space grey, Champagne Gold, Blue\nপ্ৰডাক্টৰ নাম : Panasonic Eluga I9\nপেনাচ'নিক Eluga I9 Brief Description\nপেনাচ'নিক Eluga I9 Smartphone প্ৰতি ইঞ্চি NA -ৰ এটা পিক্সেল ঘনত্বত 1280 X 720 পিক্সেল ৰিজ’লিউশ্বনৰ সৈতে5-ইঞ্চি HD 2.5 D -ৰ সৈতে আহে৷ ফোনটো 1.25 GHz Quad ক’ৰ প্ৰচেশ্বৰৰ দ্বাৰা সক্ষমিত আৰু ইয়াত3GB ৰেম আছে৷ পেনাচ'নিক Eluga I9 Android 7.0 OS-ত চলে৷\nপেনাচ'নিক Eluga I9 Smartphone December 2017 -ত মুকলি কৰা হৈছে৷\nফোনটো MediaTek MT6737 64 প্ৰচেশ্বৰৰ দ্বাৰা সক্ষমিত৷\nপেনাচ'নিক Eluga I9 -ৰ সংযোগ ক্ষমতা বিকল্পসমূহৰ লগত অন্তৰ্ভুক্ত হৈ থাকে: ,GPS,Wifi,HotSpot,NFC,Bluetooth,\nপেনাচ'নিক Eluga I9 -ৰ কেমেৰাটোত এইবিলাক অন্তৰ্ভুক্ত হৈ থাকে: Auto Focus,Face Detection,HDR,Panorama Mode,Geo-tagging,Touch Focus,Digital Zoom,Video Recording\nপেনাচ'নিক Eluga I9 Price in India updated on 6th May 2019\nপেনাচ'নিক Eluga I9 Price In India Starts From Rs. 9999 The best price of পেনাচ'নিক Eluga I9 is Rs. 9999 in Amazon, which is 0% less than the cost of পেনাচ'নিক Eluga I9 in Flipkart Rs.9999.This Mobile Phones is expected to be available in 32GB variant(s).\nপেনাচ'নিক Eluga A3


অসমৰ ৰাজনীতিত ভীমবৰ দেউৰীৰ প্ৰাসংগিকতা ( মেদিনী চৌধুৰী ) – বৌদ্ধিক বিচাৰ\nচ’ৰাঘৰ / অতিথি সম্পাদকৰ চ’ৰা / অসমৰ ৰাজনীতিত ভীমবৰ দেউৰীৰ প্ৰাসংগিকতা ( মেদিনী চৌধুৰী )\nনৱেম্বৰ 25, 2016\tঅতিথি সম্পাদকৰ চ’ৰা, জননেতা ভীমবৰ দেউৰী বিশেষ মন্তব্য কৰক 508 দৰ্শন\nস্বৰ্গীয় ভীমবৰ দেউৰীৰ ৰাজনৈতিক জীৱন চমু হ’লেও ইমান গুৰুত্বপূৰ্ণ ঘটনাৰাজিৰে সমৃদ্ধ যে আৰু এনে এক আলোড়িত পৰিস্থিতিত তেওঁ কিছুমান বিশেষ সমস্যা সমাধানৰ ক্ষেত্ৰত নেতৃত্ব দিবলগীয়াত পৰিছিল যে নিবিড় আৰু বিস্তৃত গৱেষণা অবিহনে এই সম্বন্ধে কিবা এটা সঠিক সিদ্ধান্তত উপনীত হোৱাটো সহজ কথা নহয়৷\nতৃতীয় দশকৰ মাজভাগৰ পৰা চতুৰ্থ দশকৰ মাজভাগলৈ এই দশকটোত অসমত এনে ধৰণৰ কিছুমান ঘটনাৰ সূত্ৰপাত হৈছিল, যিবোৰ ঘটনাৰ প্ৰতিক্ৰিয়া আৰু পৰিণতি দুয়োটাই কেৱল সূদূৰ প্ৰসাৰীয়েই নহয়, বিশেষ তাৎপৰ্য্যও বহন কৰিছিল৷ তৃতীয় দশক আৰম্ভ হোৱাৰ আগে আগে অসমত শক্তিশালী মধ্যবিত্ত শ্ৰেণীটোৱে গঢ় লৈ উঠিছিল৷ বংগদেশৰ অনুকৰণত জাতি সম্প্ৰদায়ৰ ভিত্তিত এই শ্ৰেণীটোৱে গঢ় লৈছিল৷ অসমীয়া ভাষী ব্ৰাহ্মণ, কায়স্থ, কলিতা, এনেদৰে উচ্চবৰ্ণৰ লোকৰ দ্বাৰা এই শ্ৰেণীটোৰ সৃষ্টি হৈছিল৷ ১৮৭০ চনত পুনাত ৰাণাডেহঁতৰ উদ্যোগত গঠিত হোৱা সাৰ্বজনিক সভাৰ দৰে অসমতো তেনে সভা গঠন কৰা হৈছিল এই দশকটোতে৷ ইংৰাজী পঢ়া, নগৰীয়া বাবু ভদ্ৰলোকসকলৰ বিভিন্ন স্বাৰ্থ সুৰক্ষা দিয়াৰ বাবেই এই সভাৰ গঠন হৈছিল৷ অসম সাহিত্য সভাই ইতিমধ্যে ‘আছাম’ নামটোৰ ঠাইত প্ৰদেশৰ নামটো ‘অসম’ লৈ সলনি কৰাৰ যত্ন লৈছিল আৰু অসমীয়া ভাষী সমাজখনৰ সকলো ধৰণৰ সুৰক্ষা নিশ্চিত কৰা লক্ষ্যৰে কাম কৰিছিল৷ ১৯২৬ চনত পাণ্ডু কংগ্ৰেছৰ লগে লগে অসম প্ৰাদেশিক হিন্দু সভাৰ গঠন হৈছিল আৰু কংগ্ৰেছৰ অনুগামী কিছুমান ব্যক্তিৰ নেতৃত্বত অসমৰ জনজাতিসকলৰ হিন্দু ধৰ্মলৈ ধৰ্মান্তৰ কৰাৰ প্ৰক্ৰিয়া ব্যাপক হাৰত চলোৱা হৈছিল৷\nএইটো সমাজ সংস্কাৰৰ অজুহাত লৈ কৰা হৈছিল কিন্তু ইয়াৰ অন্তৰালত একমাত্ৰ উদ্দেশ্যটো আছিল ৰাজনৈতিক৷ ১৯১১, ১৯২১ আৰু ১৯৩১ চনৰ লোকপিয়লৰ প্ৰতিবেদনত এই কথাবোৰ উল্লেখ কৰা আছে৷ সেই সময়ত আৰু এটা ঘটনা হৈছিল৷ চাকৰিৰ বজাৰখন চাকৰি প্ৰাৰ্থীৰ হেতা-ওপৰাত মুখৰ হৈ পৰিছিল৷ কিন্তু এই চাকৰিৰ প্ৰাৰ্থীসকল আছিল কোন ? আছিল এই মধ্যবিত্ত সমাজখনৰ সতি-সন্ততি আৰু গাঁৱৰ পৰা অহা তেওঁলোকৰ অঙহী বঙহীসকল৷ এইবোৰ ক্ষেত্ৰত জনবল দেখুৱাই প্ৰশাসনক প্ৰভাৱিত কৰাৰ উদ্দেশ্যই জনজাতিসকলক ধৰ্মান্তৰ কৰা হৈছিল৷ সমূহীয়া সকলো বিষয়তে এই স্তৰৰ সমাজখনৰ ওপৰৰ স্তৰৰ একান্ত অনুগত আছিল৷ সকলো সংকটতে এই নিম্নতম স্তৰৰ লোকসকলক আগবঢ়াই দিয়া হছিল আৰু তেওঁলোকেই আটাইতকৈ ক্ষতিগ্ৰস্ত হৈছিল৷ অৱশ্যে সংকটৰ সমাধানৰ অন্তত লাভ কৰা সুফল ভাগৰ পৰা তেওঁলোক প্ৰায়ে বঞ্চিত হৈছিল৷ অসমৰ দেশমুক্তি আন্দোলনৰ ইতিহাস অনুধাৱন কৰিলেই সেই সত্য উপলব্ধি হ’ব৷ নিৰ্যাতন ভূগিলে কোনে ? চৰম ত্যাগ কৰিলে কেনে ? অথচ স্বাধীনতাৰ ফলভোগ কৰিলে কেনে ? হিন্দু ধৰ্ম গ্ৰহণ কৰা নব্য হিন্দু জনজাতিসমাজৰ লোকেই আটাইতকৈ বেছি নিৰ্যাতন ভূগিবলগীয়া হৈছিল আৰু প্ৰাণ বলিদান দিবলগীয়া হৈছিল৷ এই কথাবোৰ উল্লেখ কৰিবলগীয়া হৈছে এই কাৰণতে যে, ত্ৰিশৰ দশকত যিবোৰ ঘটনা হৈছিল তাৰ প্ৰতিক্ৰিয়া আৰু পৰিণতিসম্বন্ধে অসমীয়া সাহিত্যত আলোচনা হোৱা নাই৷ তদুপৰি অসম সাহিত্য সভাৰ দৰে অনুষ্ঠানেও যেতিয়া অসমীয়া উগ্ৰ জাতীয়তাবাদকে আজি পৰ্যন্ত প্ৰশ্ৰয় দি আহিছে, ক’ৰবাত কোনোবাই অন্ততঃ এই সত্যবোৰ উদঘাটন কৰি দাঙি ধৰিবই লাগিব অসমৰ সংহতিৰ স্বাৰ্থত৷\nতদুপৰি ভীমবৰ দেউৰীৰ দৰে অসমৰ সেইসময়ৰ ৰাজনীতিৰ শীৰ্ষস্থানীয় নেতা এগৰাকীৰ কথা আলোচনা কৰিবলৈ লোৱাৰ আগতে পটভূমিত থকা এই সংকেতবোৰ স্পষ্ট কৰি নল’লে আলোচনাৰ পৰিপ্ৰেক্ষিতো স্পষ্ট হৈ নপৰিব৷ তৃতীয় দশকৰ মাজভাগৰ পৰা অসমৰ ৰাজনীতি সাম্প্ৰদায়িকভাৱে বিভাজিত হ’বলৈ আৰম্ভ কৰিছিল৷ অসমীয়াভাষী বৰ্ণহিন্দুসকলৰ কাৰণে এটা নেতৃত্ব, মুছলমানসকলৰ কাৰণে এটা নেতৃত্ব আহোম ৰাজবংশী এনে ধৰণে হিন্দু আৰু জনজাতিৰ মাজৰ সমাজখনৰ কাৰণে এটা নেতৃত্ব আৰু ট্ৰাইবেল দলিতসকলৰ কাৰণে এটা নেতৃত্ব৷ বৰাক উপত্যকাৰ নেতৃত্ব দিছিল বংগদেশে৷ ট্ৰাইবেল আৰু দলিতসকলৰ নেতৃত্ব দিয়া নেতাসকলৰ অন্যতম আছিল ভীমবৰ দেউৰী৷ অসমীয়া ভাষী বৰ্ণহিন্দুসকলৰ নেতৃত্বৰ শীৰ্ষস্থানীয় নেতাসকল আছিল গোপীনাথ বৰদলৈ, ৰোহিণীকুমাৰ চৌধুৰী আদি৷ বৰদলৈ আৰু চৌধুৰীৰ মাজত দলীয় পাৰ্থক্য আছিল যদিও স্থানীয় সংবাদ মাধ্যমে এটা ৰেলিং পয়ণ্টৰ যোগান ধৰিছিল৷ ভীমবৰ দেউৰী, ৰূপনাথ ব্ৰহ্মৰ ট্ৰাইবেল লীগে ছাদুল্লা চাহাবৰ মুছলিম লীগৰ সৈতে সম্বন্ধ স্থাপন কৰিবলৈ যোৱা বাবে দেউৰী-ব্ৰহ্মহঁতক দেশদ্ৰোহী, জাতিৰ শত্ৰু আদি আখ্যা দি তীব্ৰ গৰিহণা দিছিল সংবাদ মাধ্যমে৷ কিন্তু ৰোহিণী চৌধুৰীয়ে ছাদুল্লাচাহাবৰ মুছলিম লীগ মন্ত্ৰী সভাত যোগ দিয়া স্বত্বেও বৰদলৈ কংগ্ৰেছ দলে লীগ দলৰ সৈতে সহযোগ কৰি চৰকাৰ গঠন কৰা স্বত্বেও সংবাদ মাধ্যমে এটা টু শব্দ কৰা নাছিল৷\nট্ৰাইবেল নেতা যিমানে বিচক্ষণ নহওক লাগিলে তেওঁলোকে অসমীয়া সমাজত, সংবাদ জগতত কোনোধৰণৰ গুৰুত্ব লাভ কৰা নাছিল৷ ট্ৰাইবেল বা দলিত সমাজৰ সংস্কাৰ, প্ৰগতিৰ প্ৰযত্ন এনেবোৰ অসমীয়া এলিটসকলৰ ধাৰণাত অসমৰ সমস্যাৰ কথা নহয়৷ সেইবাবেই অসমীয়া জনসমাজত ভীমবৰ দেউৰী, ৰূপনাথ ব্ৰহ্ম, কাৰ্কচন্দ্ৰ দলে, চেমচন ইংতি, সোনাধৰ সেনাপতি, সুৰেন্দ্ৰ নাথ বুঢ়াগোহাঁই, পি এম চাৰোৱান এইসকল লোকে যিহেতু জনজাতি দলিত সকলক শতিকা জোৰা অৱহেলাৰ পৰা উদ্ধাৰ কৰিবৰ যত্ন কৰিছিল, অসমৰ সাহিত্যিক, বুদ্ধিজীৱি গৱেষক-সাংবাদিক কোনেও এইসকলৰ সম্বন্ধে কোনোধৰণৰ কৌতূহল প্ৰকাশ নকৰে৷ কিবা আলোচনা কৰা দূৰৰ কথা তেওঁলোকৰ চিন্তা-চৰ্চাৰ নিৰ্ঘণ্টত এওঁলোক নাই৷ অসমৰ সামাজিক আৰু ৰাজনৈতিক কৰ্মপ্ৰক্ৰিয়া এই ধাৰাতে বহু দিনলৈ চলি আছিল৷ সম্প্ৰতি অৱশ্যে অসমৰ ৰাজনীতিত হিতেশ্বৰ শইকীয়াৰ আৱিৰ্ভাৱে এই ধাৰণাটোৰ সলনি কৰি দিলে৷ এতিয়া অসমৰ বৰাক উপত্যকাই হওক নতুবা ব্ৰহ্মপুত্ৰই হওক, পৰ্বতে হওক বা ভৈয়ামে হওক- যি য’তেই নাথাকক কিয়, যিখন সমাজৰেই নহওক কিয়, সকলোৰে সমান মৰ্য্যাদা আছে, গুৰুত্ব আছে৷ তাহানিৰ ভীমবৰ দেউৰীৰ জীৱনজোৰা সাধনা আছিল তাৰ কাৰণে৷ অসমৰ প্ৰতিগৰাকী ব্যক্তিয়ে যাতে সন্মানেৰে জীয়াই থাকিব পাৰে কোনোবাই যেন ন্যায়ৰ পৰা বঞ্চিত নহয় তাক নিশ্চিত কৰাৰ অৰ্থে ভীমবৰ দেউৰীয়ে সংগ্ৰাম কৰিছিল৷ অসমৰ কাকো মৰ্য্যাদাৰ পৰা বঞ্চিত নহয় তাক নিশ্চিত কৰাৰ অৰ্থে ভীমবৰ দেউৰীয়ে সংগ্ৰাম কৰিছিল৷ অসমৰ কাকো মৰ্য্যাদাৰ পৰা প্ৰাপ্য অধিকাৰ আৰু সুযোগৰ পৰা বঞ্চিত কৰা নহয় সেই মৰ্মেই দেউৰীহঁতে কাম কৰিছিল৷ খেনোক দেখি ৰন্ধা-বঢ়া, খেনোক দেখি দুৱাৰ মৰা এনেধৰণৰ আচৰণৰ তেওঁলোকে মনে-প্ৰাণে ঘৃণা কৰিছিল৷ তাহানি স্থানীয় বুদ্ধিজীৱি আৰু সাংবাদিকসকলৰ এনে আচৰণৰ বিৰুদ্ধে মাত মাতিয়েই ভীমবৰ দেউৰী সেইসকলৰ চকুৰ কুটা দাঁতৰ শূল হৈ পৰিছিল৷ লোক গণনাৰ পাচত লোক গণনাত যেতিয়া জনজাতিৰ সংখ্যা কু অভিসন্ধি কৰি লক্ষ লক্ষ হাৰত কমাই দিয়া হৈছিল আৰু যেতিয়া তেওঁলোকৰ অজ্ঞতা আৰু আন নানান দুৰ্বলতাৰ সুযোগ লৈ জনজাতিসকলৰ ৰাজনৈতিক মতলবোৰে হিন্দু কৰাই তেওঁলোকৰ স্বকীয় পৰিচয় আৰু সাংস্কৃতিক মৰ্য্যাদাক ধূলিসাৎ কৰা হৈছিল, তেওঁলোকৰ ব্যক্তি অধিকাৰ খৰ্ব কৰা হৈছিল সেই সময়ত সেই অসমীয়া সকলৰ অভিসন্ধিকাৰী চক্ৰটোৱে প্ৰচণ্ড বাধাৰ সন্মুখীন হৈছিল ভীমবৰ দেউৰীৰ পৰা৷\nঅসমৰ জনসাধাৰণৰ স্বাৰ্থৰ হকে ১৯৯৫(? ) চনত ছাইমন কমিছন অহাৰ সময়তে কোনে কি ধৰণে চিন্তা কৰে সেই কথা স্পষ্ট হৈ পৰিছিল৷ অসমীয়া শিক্ষিত মধ্যবিত্ত চামে যে অসমৰ সকলো জনগোষ্ঠীৰ প্ৰতিনিধিত্ব নকৰে সেই কথা স্পষ্ট হৈ পৰিছিল৷ ত্ৰিশৰ দশকৰ শেষভাগত ভীমবৰ দেউৰী অসমৰ ৰাজনৈতিক দৃশ্যপটত সোমায়েই পোনপ্ৰথমে অসমীয়া শিক্ষিত মধ্যবিত্ত চিন্তাৰ সেই অসম্পূৰ্ণতা আঁতৰাবৰ যত্ন কৰিছিল৷ এই মধ্যবিত্ত চামে বহুক্ষেত্ৰত দূৰদৰ্শিতাৰ পৰিচয় দিব পৰা নাছিল৷ অসমক পাকিস্থানৰ স’তে চামিল কৰাৰ যি প্ৰথম প্ৰস্তুতি চলিছিল তাৰ খবৰো অসমক দিবলগীয়া হৈছিল স্বৰ্গীয় ভীমবৰ দেউৰী আৰু তেওঁৰ সতীৰ্থসকলেহে৷ পোন প্ৰথমে ইয়াৰ বিৰুদ্ধে প্ৰতিবাদ জনাইছিল ট্ৰাইবেল লীগৰ নেতাসকলে, এই লীগৰ সাধাৰণ সম্পাদক আছিল ভীমবৰ দেউৰী৷ এই দেউৰীৰ উদ্যোগতে অসমলৈ বহিৰাগতৰ প্ৰৱেশ নিয়ন্ত্ৰণ কৰাৰ অৰ্থে এটা প্ৰস্তাৱ আগবঢ়োৱা হৈছিল৷ এতিয়া অন্ততঃ অসমৰ বুদ্ধিজীৱিসকলে সেই ভুলবোৰ উপলিব্ধ কৰিব পাৰিছে নিশ্চয়৷ যদিহে কৰা নাই ভীমবৰ দেউৰীৰ প্ৰাসঙ্গিকতা বুজিবলৈ এতিয়াও আটায়ে যত্ন কৰক৷\n[১৯৯৫ চনত প্ৰকাশিত প্ৰবন্ধটো পুনঃমুদ্ৰিত কৰা হ’ল]\nপূৰ্বৱৰ্তী লেখা পূজ্য নেতা স্বৰ্গীয় ভীমবৰ দেউৰীৰ সোঁৱৰণত ( নিবাৰণ বৰা )\nপৰৱৰ্তী লেখা পুনৰুজ্জীৱিত ভাৰতীয় হকী ( দিগন্ত চহৰীয়া )


পঃৰাগ - অসমীয়া ৱিকিপিডিয়া\nপঃৰাগ (ইংৰাজী: Porag) মিচিং জনগোষ্ঠী লোকসকলৰ এটা উল্লেখযোগ্য কৃষিভিত্তিক উৎসৱ, এই উৎসৱ ৫ দিন জুৰি উদ‍যাপন কৰা হয়। সাধাৰণতে খেতি চপোৱাৰ পিচত এই উৎসৱ পতা হয়। সৃষ্টিকৰ্তা, মাতৃ পৃথিৱী তথা পূৰ্বপুৰুষসকলক তুষ্ট কৰিবৰ উদ্দেশ্য এই উৎসৱ পালন কৰা হয়। এই উৎসৱ গাঁৱৰ ডেকা-গাভৰুসকলৰ নেতৃত্বত অনুষ্ঠিত হয় কাৰণে ৰং-আনন্দৰ মাজেদি পতা হয়। আলি আঃয়ে লৃগাঙৰ দৰে এই উৎসৱতো প্ৰচুৰ গীত-মাত, নৃত্য আদিৰ আয়োজন হয়। এই উত্‍সৱৰ আন এটা নাম হৈছে নৰাছিগা বিহু। ধান কাটি চপোৱাৰ অন্তত, অৰ্থাৎ, ধানৰ নৰা ছিগাৰ সময়ত অনুষ্ঠিত হোৱা বাবেই এই উৎসৱৰ নাম নৰাছিগা বিহু।\nপ্ৰথম দিনাৰ সকলো আয়োজন শেষ কৰাৰ পিচত ৰাতিলৈ 'মিবু'ৰ আদৰণিৰে 'মিবু-দাগনাম'অনুষ্ঠান পতা হয়। এই অনুষ্ঠানত মিবুৰে সৈতে সকলো ডেকা-গাভৰু শাৰী-শাৰীকৈ নৃত্য কৰে। এই নৃত্যত 'আঃবাঃ' গীত গোৱা হয়। এই গীতবোৰৰ জৰিয়তেমানৱ সৃষ্টিকৰ্তা 'চেদীবাঃবু' আৰু 'মেঃলং-নাঃনী'ক স্মৰণ কৰা হয়। এনে মাঃগলিক অনুষ্ঠানবোৰত মিবুৰ সৈতে গাঁৱৰ বয়োবৃদ্ধসকলে বধ কৰা গাহৰিৰ আগমঙহত 'আচিন-তাগিৰ' বা মংগল চায়। দ্বিতীয়দিনা নিমন্ত্ৰিত অতিথি 'মিনম'সকলক আদৰ শুশ্ৰ্ষা কৰা হয়। পঃৰাগ উৎসৱত চুবুৰীয়া গাঁৱৰ উপৰি দূৰ-দূৰণিৰ গাঁৱকো নিমন্ত্ৰণ কৰা হয়। পঃৰাগ উৎসৱত গাঁৱৰ মুৰংঘৰ অনুষ্ঠিত কৰা হয়। মুৰংঘৰ গাঁৱৰ সোঁমাজত নাইবা যিকোনো এমুৰত মুকলি ঠাইত পূবা-পশ্চিমাকৈ বনোৱা হয়। ইয়াক বাঁহ, কাঠ,আৰু খেৰেৰে নিৰ্মাণ কৰা হয়। মুৰংঘৰত বেৰ নাথাকে; ই এটা মুকুলি চাংঘৰ। ইয়াৰ দুয়োমূৰে চাঙত উঠা-নমা কৰিবলৈ জখলা লগাোৱা থাকে। পঃৰাগৰ কেউনিশা গাঁৱৰ ডেক-গাভৰু আৰু মিনমসকলে এক লগে মুৰংঘৰত শোৱে। এয়া মিচিংসকলৰ পৰম্পৰাগত ৰীতি। পঃৰাগ উৎসৱৰ অন্যতম অনুষ্ঠান হ'ল- 'পঃবৰ্-কাতনাম্' আৰু 'এঃগ-মাননাম'। 'পঃবৰ' বাঁহ-বেতেৰ সজোৱা চুপি আকৃতিৰ এক সাজ, ইয়াক আপাং চাকিবলৈ ব্যৱহাৰ কৰা হয়। 'এঃগ-মাননাম' বা গাহৰি বধ কৰা অনুষ্ঠান। এইদৰে তিনি দিন, তিনি নিশা ৰং-আনন্দ, ভোজভাত আৰু পূজা-অৰ্চনাৰ পাচত পঃৰাগ উৎসৱৰ সামৰণি মৰা হয়।\nঘাইকৈ গাঁৱৰ ডেকা-গাভৰুৰ উদ্যোগত এই উৎসৱ উদযাপিত হয় যদিও গাঁৱৰ আন সকলোৱে ইয়াত অংশগ্ৰহণ কৰে। এই উৎসৱ পালন কৰিবৰ বাবে গাঁৱৰ মূৰত নাইবা আহল-বহল ঠাইত মুৰং ঘৰ নামৰ এটা ঘৰ সাজি লয়। নৰাছিগা বিহুত মুৰং ঘৰ অপৰিহাৰ্য। এই উৎসৱ পতাৰ আগতে উৎসৱ পৰিচালনাৰ বাবে কেইজনমান বিষয়ববীয়া নিয়োগ কৰা হয়। এই বিষয়ববীয়াসকলৰ ভিতৰত মিগম বৰা, বৰ পুৱাৰী, সোধৰ বৰা, ডেকা বৰা আদি উল্লেখযোগ্য। নৰাছিগা বিহুত অংশগ্ৰহণ কৰিবৰ বাবে কাষৰীয়া চাৰি-পাঁচখন গাঁৱৰ ৰাইজক অতিথি হিচাপে আমন্ত্ৰণ কৰি অনাটো মিচিংসকলৰ এক পৰম্পৰা। সাধাৰণতে তিনিদিন ধৰি পালন কৰা উৎসৱত বিবিধ লোকাচাৰ পালন কৰাৰ উপৰিও মিচিং ডেকা-গাভৰুৱে ইয়াত প্ৰাণঢালি নাচে।\nএই নাচ সামাজিক হ'লেও মূলতঃ ই আন এখন সমাজৰ মিলা-প্ৰীতি পাবৰ কাৰণে কৰা প্ৰচেষ্টা। কিয়নো এই উৎসৱত এখন গাঁৱৰ এদল ডেকা-গাভৰুৱে আন এখন গাঁৱৰ এদল ডেকা-গাভৰু-বয়োজেষ্ঠক নাচি-ধেমালি-উৎসৱৰ মাজেদি সন্তোষ দিবলৈ চেষ্টা কৰে। ঘাইকৈ গাঁৱৰ মানুহৰ কল্যাণ আৰু খেতি-শস্যৰ বৃদ্ধি কামনা কৰি নৰাছিগা বিহু পতা হয়।\nমুৰং ঘৰ[সম্পাদনা কৰক]\nমুৰং ঘৰ মিচিং সংস্কৃতিৰ প্ৰাণকেন্দ্ৰস্বৰূপ। মুৰংঘৰৰ প্ৰকাণ্ড খুঁটা আৰু চ'তিবোৰত বিবিধ কাৰু-কাৰ্য খচিত থাকে। তদুপৰি এইবোৰত দঃঞি (সূৰ্য্য), পঃল (চন্দ্ৰ), তাকাৰ (নক্ষত্ৰ)ৰ চিত্ৰৰ উপৰিও বিভিন্ন জীৱ-জন্তু,পশু-পক্ষী আদিৰ নানাৰঙী চিত্ৰ অংকিত থাকে। এইবোৰত জেঠি, গাহৰি, বাঘ, হাতী আৰু নানা ধৰণৰ চৰাই, বান্দৰ আদিৰ ভাস্কৰ্য্য ব্যৱহাৰ কৰে। গাঁৱৰ সকলোৱে লোকে মিলিজুলি সামূহিকভাৱে মুৰং নিৰ্মাণ কৰে। ই মিচিং সাংস্কৃতিৰ জীৱনৰ ৰংগমঞ্চ।\n↑ "Porag". India9. (June 15, 2005). http://www.india9.com/i9show/Porag-65101.htm। আহৰণ কৰা হৈছে: 31 December 2009.\n↑ 2.0 2.1 2.2 অসম অভিধান, শান্তনু কৌশিক বৰুৱা, বনলতা, ২০০১, পৃষ্ঠা-১২৫ (১)\n↑ গ্ৰন্থ: মিচিং সমাজ আৰু সংস্কৃতি, লেখক: ইন্দ্ৰেশ্বৰ পেগু, পৃষ্ঠা: ৬ - ৮\n"https://as.wikipedia.org/w/index.php?title=পঃৰাগ&oldid=253618"ৰ পৰা অনা হৈছে\nএই পৃষ্ঠাখন ০৮ ডিচেম্বৰ, ২০২০ তাৰিখে ০৭:৩৩ বজাত অন্তিম সংশোধন কৰা হৈছিল।


এদিনতে ক'ভিড আক্ৰান্ত ৫০হাজাৰতকৈ অধিক ! Prag News : Best Assamese News Channel, Latest Assam News Live Today , North East Breaking News\nএদিনতে ক'ভিড আক্ৰান্ত ৫০হাজাৰতকৈ অধিক !\nনতুন দিল্লী : দেশত পুনৰ ভয়ংকৰ ৰূপ লৈছে ক’ৰনাই৷ বুধবাৰৰ দিনটোত দেশত ক'ভিড আক্ৰান্ত হৈছে ৫৩, ৪৭৬ জন লোক আৰু কালিৰ দিনটোতে মৃত্যু ঘটিছে ২৫১ জন লোকৰ৷ বিশেষকৈ মহাৰাষ্ট্ৰ আৰু গুজৰাটত ক'ভিড ৰোগীৰ বৃদ্ধিয়ে পুনৰ শংকাৰ সৃষ্টি কৰিছে৷\nআৰু পঢ়িব পাৰিব : অসমত পুনৰ উদ্বেগজনকভাৱে বাঢ়িছে ক’ৰনা ! নতুনকৈ আক্ৰান্ত ৪১জন\nউল্লেখ্য যে যোৱা বৰ্ষত মহামাৰী আৰম্ভ হোৱা সময়ৰ ভিতৰত বুধবাৰে মহাৰাষ্ট্ৰত সৰ্বাধিক লোক এদিনত আক্ৰান্ত হৈছে৷ কেৱল মহাৰাষ্ট্রতে বুধবাৰে আক্ৰান্ত হয় ৩১,৮৫৫জন লোক৷ মুম্বাইত কালিৰ দিনটোতে আক্ৰান্ত ৫ সহস্ৰাধিক লোক৷ ইয়াৰ লগতে ৰাজ্যখনত মুঠ আক্ৰান্তৰ সংখ্যা হ'লগৈ ২৫,৬৪,৮৮১টা৷ ইয়াৰ উপৰি গুজৰাটত ১,৭৯০টা নতুন আক্ৰান্ত ধৰা পৰিছে৷\nআৰু পঢ়িব পাৰিব : শদিয়াত ৯৮ কাৰ্টন সুৰা জব্দঃ ভোটাৰৰ মাজত বিলাবলৈ অনাৰ অভিযোগ\nকেন্দ্ৰীয় স্বাস্থ্য মন্ত্ৰালয়ৰ তথ্য অনুসৰি বৰ্তমানলৈকে ৫,৩১,৪৫,৭০৯জনক ক'ভিড প্ৰতিষেধক প্ৰদান কৰা হৈছে৷ বৰ্তমান সক্ৰিয় হৈ আছে ৩,৯৫,১৯২টা ক'ভিড ঘটনা৷


Decoding Long Covid: সুস্থ হৈ উঠাৰ পিছতো কিয় গুৰুতৰ হৃদযন্ত্ৰৰ সমস্যাত ভোগে কোভিড ৰোগী? কি ক'লে অভিজ্ঞ চিকিৎসকে?– News18 Assam\n»Decoding Long Covid: সুস্থ হৈ উঠাৰ পিছতো কিয় গুৰুতৰ হৃদযন্ত্ৰৰ সমস্যাত ভোগে কোভিড ৰোগী? কি ক'লে অভিজ্ঞ চিকিৎসকে?\nUpdated:June 12, 2021, 7:24 PM IST\nনিউজ18-ৰ সৈতে হোৱা এক সাক্ষাৎকাৰত ডাঃ সিঙে কয়, "কোভিড ৰোগে প্ৰায় ২০ৰ পৰা ২৫ শতাংশ পৰ্যন্ত তীব্ৰ পৰ্যায়ত হৃদযন্ত্ৰক প্ৰভাৱিত কৰে।\nLast Updated: June 12, 2021, 7:24 PM IST\nকোভিড মহামাৰী দ্বিতীয় ঢৌৰ সংহাৰ হ্ৰাস পাইছে। কিন্তু সতৰ্ক আৰু সচেতন হৈ থকাৰ প্ৰয়োজনীয়তা এতিয়াও আছে। কোভিডকালত অধিকাংশ ৰোগীৰ ক্ষেত্ৰতে হৃদযন্ত্ৰৰ ভিন্ন সমস্যা দেখিবলৈ পোৱা গৈছিল। আৰু সেয়েহে নিউজ18ৰ "Decoding Long Covid" অংশ হিচাপে বাংগালুৰুৰ হৃদৰোগ বিশেষজ্ঞ ডাঃ ৰাজপাল সিঙে দীৰ্ঘম্যাদী হৃদযন্ত্ৰৰ ক্ষতিৰ বিপদাশংকা আৰু কোভিড১৯ৰ পৰা সুস্থ হৈ উঠাৰ পিছত দেখা দিয়া হৃদযন্ত্ৰৰ গুৰুতৰ জটিলতা কিমান হ'ব পাৰে তাৰ বিষয়ে জনাই এনেদৰে ।\nনিউজ18-ৰ সৈতে হোৱা এক সাক্ষাৎকাৰত ডাঃ সিঙে কয়, "কোভিড ৰোগে প্ৰায় ২০ৰ পৰা ২৫ শতাংশ পৰ্যন্ত তীব্ৰ পৰ্যায়ত হৃদযন্ত্ৰক প্ৰভাৱিত কৰে। প্ৰাৰম্ভিক বিশ্বাসৰ বিপৰীতে, সুস্থ হৈ উঠাৰ পিছত ই হৃদযন্ত্ৰৰ ওপৰত দীঘলীয়া আৰু নিৰন্তৰ প্ৰভাৱ পেলাব পাৰে বুলি ভালেমান প্ৰমাণ আছে। ই সাধাৰণতে হৃদযন্ত্ৰৰ বিকলতা আৰু কাৰ্ডিয়াক এৰিথমিয়া আৰু হঠাতে হৃদযন্ত্ৰৰ ক্ৰিয়া বন্ধ হৈ পৰাৰ সম্ভাৱনা বঢ়াই তোলে। লগতে, ধমনী আৰু সিৰাৰ থ্ৰম্বোচিছ হোৱাৰ কথাও উল্লেখ কৰা হৈছে।"\nৰোগীসকলৰ ক্ষেত্ৰত হৃদযন্ত্ৰৰ বিফলতাৰ লক্ষণ যেনে, পৰিশ্ৰমৰ সময়ত উশাহ চুটি হোৱা, বিচনাত উশাহ ল'বলৈ অক্ষম হোৱা বা ভৰি ফুলা আদি প্ৰকট হ'ব পাৰে। ইয়াৰোপৰি বুকুৰ বিষ, হঠাতে ধপধপনি আৰম্ভ হোৱা মূৰ ঘূৰোৱা আদি আৰম্ভ হ'ব পাৰে। যদি কোভিড ৰোগীৰ সুস্থ হোৱাৰ সময়ত বা পিছৰ পৰ্যায়ত এই লক্ষণবোৰৰ যিকোনো এটা দেখা যায়, তেতিয়া ইয়াক অপেক্ষা কৰা বা ঘৰুৱা প্ৰতিকাৰৰ চেষ্টা কৰাৰ সলনি লগে লগে চিকিৎসকৰ পৰামৰ্শ লোৱাটো অতি জৰুৰী বুলি উল্লেখ কৰে ডাঃ সিঙে ।\nড০ সিঙে লগতে কয় যে, "কাৰ্ডিয়াক বায়োমাৰ্কাৰ, যেনে ট্ৰোপনিন স্তৰ, প্ৰ'বিএনপি, আৰু ডি-ডিমাৰ, ইচিজি আৰু ইকোকাৰ্ডিঅ'গ্ৰাফিক বিশ্লেষণৰ সৈতে নিৰীক্ষণ কৰিলে পোষ্ট কোভিড কাৰ্ডিয়াক জটিলতা থকা লোকসকলক চিনাক্ত কৰাত সহায় কৰে।\nঅধ্যয়ন আৰু বিশেষজ্ঞসকলে লগতে দাবী কৰে যে, কোভিড-19-ৰ পৰা সুস্থ হৈ উঠা কিছুমান লোকৰ POTS (postural orthostatic tachycardia syndrome) হোৱাৰ সম্ভাৱনা আছে। POTS য়ে ৰোগীৰ হৃদযন্ত্ৰক পোনপটীয়াকৈ প্ৰভাৱিত নকৰে কিন্তু হৃদস্পন্দনৰ হাৰ বৃদ্ধি কৰিব পাৰে, যাৰ ফলত মস্তিষ্কৰ কিছু সমস্যাৰ সৃষ্টি হয় ।\nচিকিৎসাৰ ক্ষেত্ৰত তেজ পাতল কৰা আৰু এণ্টিকোৱাগুলেণ্টৰ আগতীয়া ব্যৱহাৰে এই চিকুৱেলবোৰ প্ৰতিৰোধ আৰু চিকিৎসা কৰাত সহায় কৰিব পাৰে। এনে লক্ষণ অনুভৱ কৰা সকলে প্ৰশিক্ষিত হৃদৰোগ বিশেষজ্ঞক লগ কৰাটো অত্যাৱশ্যকীয়, যি সেইবোৰৰ সঠিক মূল্যাংকন আৰু চিকিৎসা কৰিবলৈ সক্ষম হ'ব।\nFirst published: June 12, 2021, 7:24 PM IST


বোৰ্খা Vs ইউনিফৰ্ম: নগাঁৱৰ এডিপি কলেজৰ অধ্যক্ষ-বিধায়ক আমিনুলৰ মাজত লাগিছে কি?\nবোৰ্খা বনাম ইউনিফৰ্ম: নগাঁৱৰ এ ডি পি কলেজৰ অধ্যক্ষ-বিধায়ক আমিনুলৰ মাজত লাগিছে কি?\nby মিণ্টু দাস\nOctober 25, 2018 9:44 pm\nআমিনুল ইছলাম। ছবি-ফে’চবুকৰ।\nনগাঁৱৰ আনন্দৰাম ঢেকিয়াল ফুকন মহাবিদ্যালয়ৰ অধ্যক্ষই ছাত্ৰ-ছাত্ৰীৰ বাবে ইউনিফৰ্ম বাধ্যতামূলক কৰি দিয়া নিৰ্দেশৰ প্ৰতিক্ৰিয়াত ধিং সমষ্টিৰ এ আই ইউ দি এফ বিধায়ক আমিনুল ইছলামে কৰা এক ফে’চবুক প’ষ্টক লৈ চ’চিয়েল মিডিয়াত ব্যাপক বিতৰ্ক হৈছে।\nঘটনাটোক লৈ কলেজৰ অধ্যক্ষ ড০ সুৰজিত কুমাৰ ভাগৱতীয়ে আনকি বৃহস্পতিবাৰে জিলা আৰক্ষী অধীক্ষকক লিখিতভাৱে জনোৱা বুলি জানিব পৰা গৈছে।\nকলেজৰ অধ্যক্ষই ছাত্ৰ-ছাত্ৰীৰ ইউনিফৰ্ম বাধ্যতামূলক বুলি শেহতীয়াকৈ এখন জাননী জাৰি কৰিছিল। আৰু সেই জাননীৰ পিছতেই যোৱা বুধবাৰে এক ফে’চবুক প’ষ্টত অধ্যক্ষগৰাকীক কেইটামান মুকলি প্ৰশ্ন কৰে ধিঙৰ বিধায়ক তথা মহাবিদ্যালয়ৰ প্ৰাক্তন ছাত্ৰ আমিনুল ইছলামে।\n“কলেজখনত একাংশ ছাত্ৰীয়ে হিজাব আৰু নেকাব পিন্ধি পাঠগ্ৰহণ কৰি থকাৰ ফলত কাৰ কি অসুবিধা হ’ল? আপুনি পূজাৰ বন্ধৰ পিছৰ পৰা হিজাব-নেকাব নিষিদ্ধ কৰি ফতোৱা জাৰি কৰাৰ যুক্তিযুক্ততা কি? ছাত্ৰীসকলে কলেজত হিজাব পিন্ধি যাব নোৱাৰিব বুলি ভাৰতৰ সংবিধানৰ কোন অনুচ্ছেদত উল্লেখ আছে বা ৰাজ্য চৰকাৰৰ কোন অধিসূচনা যোগে নিষিদ্ধ কৰা হৈছে? বিগত ৬০ বছৰে কোনোদিন ছাত্ৰীসকলক হিজাব পৰিধান কৰাৰ ক্ষেত্ৰত নিষেধাজ্ঞা আৰোপ কৰা হোৱা নাছিল। তেতিয়া বাকী ছাত্ৰ-ছাত্ৰীসকলে প্ৰয়োজনীয় শিক্ষা গ্ৰহণ কৰাৰ পৰা বঞ্চিত হৈছিল নেকি?” আদি এলানি প্ৰশ্ন কৰে আমিনুল ইছলামে।\nউক্ত ফে’চবুক প’ষ্টৰ প্ৰতিক্ৰিয়াত একাংশ লোকে অধ্যক্ষজনক আৰু আন একাংশই বিধায়কজনক সমালোচনা কৰে। তেওঁৰ মন্তব্যৰ সমৰ্থনত মন্তব্য কৰাসকলক ফে’চবুকত লাইক কৰিছে বিধায়কজনে।\nকলেজখনক “গেৰুৱাকৰণ কৰা” বুলিও অধ্যক্ষ ভাগৱতীক সমালোচনা কৰে বিধায়কজনে।\nআনহাতে অধ্যক্ষৰ মতে কলেজৰ সকলো ছাত্ৰ-ছাত্ৰীয়ে ইউনিফৰ্ম পিন্ধাৰ বিপৰীতে নিপিন্ধে এগৰাকী ছাত্ৰীয়ে আৰু সেই ছাত্ৰীগৰাকী, অধ্যক্ষৰ মতে, বিধায়কজনৰ জীয়েক।\n“এইখন মহাবিদ্যালয়ত ৩ হাজাৰৰো অধিক ছাত্র-ছাত্ৰীৰ ভিতৰত প্ৰায় ৬শ মুছলমান সম্প্ৰদায়ৰ ছাত্র-ছাত্ৰী আছে। সকলোৰে বাবে একেই ইউনিৰ্ফম। কাৰণ কলেজ চৌহদত হিন্দু, মুছলমান, খ্ৰীষ্টান তথা ধনী, দুখীয়া সকলো সমান।সকলোৱে এই ইউনিৰ্ফম পৰিধান কৰিয়ে কলেজলৈ আহে। কিন্তু দুৰ্ভাগ্যজনকভাৱে এগৰাকী ছাত্ৰীয়ে এই নিয়ম পালন নকৰে। তেওঁ মহাবিদ্যালয়লৈ বোৰ্খা পৰিধান কৰি আহে। ছাত্ৰীগৰাকীক ব্যক্তিগতভাৱে একো নকৈ সকলো ছাত্র-ছাত্ৰীকে ইউনিফৰ্ম পৰিধান কৰি আহিবৰ বাবে আহ্বান জনাই মই পুনৰ এখন জাননী জাৰি কৰো,” ছাত্ৰীগৰাকী বিধায়কৰ “জীয়ৰী বুলি শুনিছো” বুলি উল্লেখ কৰি এই মন্তব্য অধ্যক্ষৰ।\nইউনিফৰ্মৰ উপৰি কলেজখনৰ গেৰুৱাকৰণ কৰিব খোজা, প্ৰাক্তন অধ্যক্ষক হীৰক জয়ন্তীত সম্বৰ্ধনা নজনোৱা আদি বিভিন্ন প্ৰসংগ উল্লেখেৰেও অধ্যক্ষক সেই প’ষ্টটোত প্ৰশ্ন কৰে বিধায়কগৰাকীয়ে।\nবিধায়কজনৰ মন্তব্যক মহাবিদ্যালয়খনৰ ছাত্র একতা সভা, শিক্ষক গোট, কৰ্মচাৰী আৰু একাংশ প্ৰাক্তন ছাত্রই একেমুখে গৰিহণা দিছে।\nগুৱাহাটীত সচিবালয়ৰ কৰ্মচাৰীৰ আত্মহত্যা; জ্যেষ্ঠ বিষয়াক জগৰীয়া আত্মহত্যাৰ টোকাত


Dicip in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Dicip ar byavahar, ppali, parshwakriya, upkaar, kriya-pratikriya aaru satarkatabani\nDicip ৰ মূল্য আৰু পেকৰ চাইজ - Dicip Price and Pack Size in Assamese - Dicip ar mulya aaru pakor size\nDicip ৰ লাভ আৰু ব্যৱহাৰসমূহ- Dicip Benefits & Uses in Assamese- Dicip ar laabh aaru byavaharsamuh\nDicip ৰ পালি আৰু সেয়া কেনেদৰে ল'ব- Dicip Dosage & How to Take in Assamese - Dicip ar paali aaru xeya kenedore lobo\nDicip ৰ পাৰ্শ্চক্ৰিয়াসমূহ- Dicip Side Effects in Assamese- Dicip ar parshwakriyasamuh\nDicip সংক্ৰান্ত সতৰ্কতাবাণীসমূহ- Dicip Related Warnings in Assamese- Dicip xonkranta xatarkatabanisamuh\nঅইন দৰৱৰ সৈতে Dicipৰ গুৰুতৰ ক্ৰিয়া-প্ৰতিক্ৰিয়া- Severe Interaction of Dicip with Other Drugs in Assamese- Oinor xoite Dicip ar gurutor kriya-pratikriya\nDicip মতভেদসমূহ- Dicip Contraindications in Assamese- Dicip nishedhsamuh\nDicip ৰ বিষয়ে সততে সোধা প্ৰশ্নসমূহ- Frequently asked Questions about Dicip in Assamese- Dicip ar bikhoye satate xodha prashnasamuh\nখাদ্য আৰু মদৰ সৈতে Dicip ক্ৰিয়া-প্ৰতিক্ৰিয়া- Dicip Interactions with Food and Alcohol in Assamese- khadya aaru modor xoite Dicip kriya-pratikriya\nDicip ৰ লাভ আৰু ব্যৱহাৰসমূহ - Dicip Benefits & Uses in Assamese - Dicip ar laabh aaru byavaharsamuh\nDicip তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDicip ৰ পালি আৰু সেয়া কেনেদৰে ল'ব - Dicip Dosage & How to Take in Assamese - Dicip ar paali aaru xeya kenedore lobo\nDicip-ৰ উপাদানসমূহ - Dicip Active Ingredients in Assamese - Dicip-ar upadaansamuh\nDicip ৰ পাৰ্শ্চক্ৰিয়াসমূহ - Dicip Side Effects in Assamese - Dicip ar parshwakriyasamuh\nগৱেষণাৰ ভিত্তিত, Dicip ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDicip সংক্ৰান্ত সতৰ্কতাবাণীসমূহ - Dicip Related Warnings in Assamese - Dicip xonkranta xatarkatabanisamuh\nDicip-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nDicip এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Dicip খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nDicip-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nDicip এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Dicip কি প্ৰভাৱ দেখা গৈছে?\nবৃক্ক ৰ বাবে Dicip কেতিয়াবাহে ক্ষতিকাৰক।\nযকৃতত Dicip কি প্ৰভাৱ দেখা গৈছে?\nDicipৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Dicip ৰ কি প্ৰভাৱ দেখা গৈছে?\nDicipৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Dicipৰ গুৰুতৰ ক্ৰিয়া-প্ৰতিক্ৰিয়া - Severe Interaction of Dicip with Other Drugs in Assamese - Oinor xoite Dicip ar gurutor kriya-pratikriya\nDicip তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDicip মতভেদসমূহ - Dicip Contraindications in Assamese - Dicip nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Dicip লোৱা অনুচিত যাতে -\nDicip ৰ বিষয়ে সততে সোধা প্ৰশ্নসমূহ - Frequently asked Questions about Dicip in Assamese - Dicip ar bikhoye satate xodha prashnasamuh\nএই Dicip-এ অভ্য়াস বা নিচাৰ সৃষ্টি কৰে নেকি?\nহয়, Dicipসেৱনৰ এটা অভ্যাস গঢ় লৈ উঠিব পাৰে। এয়া লোৱাৰ আগেয়ে ডাক্তৰৰ সৈতে কথা পাতক।\nআপুনি Dicip লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Dicip লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Dicip ব্যৱহৃত নহয়।\nখাদ্য আৰু মদৰ সৈতে Dicip ক্ৰিয়া-প্ৰতিক্ৰিয়া - Dicip Interactions with Food and Alcohol in Assamese - khadya aaru modor xoite Dicip kriya-pratikriya\nখাদ্য আৰু Dicipৰ ক্ৰিয়া-প্ৰতিক্ৰিয়া\nখাদ্যৰ সৈতে Dicip লোৱাৰ ফলত গুৰুতৰ পাৰ্শ্চক্ৰিয়াৰ সৃষ্টি হ'ব পাৰে। আপোনাৰ ডাক্তৰৰ সৈতে আলোচনা কৰক।\nমদ আৰু Dicipৰ মাজৰ প্ৰতিক্ৰিয়া\nমদৰ সৈতে Dicip সেৱন কৰাটো বিপজ্জনক হ'ব পাৰে।\nDicip ৰ অনুকল্প - Substitutes for Dicip in Assamese\nআপুনি বা আপোনাৰ পৰিয়ালৰ কোনোবাই Dicip লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Dicip ব্যৱহাৰ কৰিছিল নেকি?\nআপুনি কিমান পৰিমাণে Dicip সেৱন কৰিছিল?\nআপুনি Dicip ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Dicip সেৱন কৰে?


"অন্তৰীপ" উপন্যাসখনৰ আধাৰত নিৰ্মিত ছবি "অগ্নিস্নান" | Rupaliparda.com\nভৱেন্দ্ৰনাথ শইকীয়াৰ কাহিনী, চিত্ৰনাট্য,সংলাপকে আদি কৰি প্ৰযোজনা আৰু পৰিচালনাৰে ১৯৮৫ চনত মুক্তিপ্ৰাপ্ত ছবিখন হৈছে “অগ্নিস্নান”। ছবিখন ভৱেন্দ্ৰ নাথ শইকীয়াৰ “অন্তৰীপ” নামে উপন্যাস খনৰ আধাৰত নিৰ্মিত কৰা হৈছে। ছবিখনে কেইবাটিও উল্লেখযোগ্য বঁটা লাভ কৰে যেনে-\n১. ৰাষ্ট্ৰীয় চলচিত্ৰৰ বঁটাৰ শ্ৰেষ্ঠ চিত্ৰনাট্য\n২. অসমীয়া ভাষাৰ শ্ৰেষ্ঠ ছবি, ৰাষ্ট্ৰীয় চলচিত্ৰ বঁটা (ৰজত কমল) ১৯৮৫\n৩. “ভাৰতীয় পেনোৰামা” লৈ নিৰ্বাচিত ছবি\n৪. ফ্ৰান্সৰ নেন্টিচ চলচিত্ৰ মহোৎসৱৰ বাবে নিৰ্বাচিত\n৫. উত্তৰ কোৰিয়াৰ প্যংয়াং চলচিত্ৰ মহোৎসৱলৈ নিৰ্বাচিত\n৬. বাংলাদেশৰ ঢাকা চলচিত্ৰ মহোৎসৱলৈ নিৰ্বাচিত\n৭. আলজেৰিয়াৰ স্বাধীনতা ৰূপালী জয়ন্তী মহোৎসৱলৈ নিৰ্বাচিত।\nস্বামী-স্ত্ৰী ৰ মাজৰ সাংসাৰিক কিছু পৰিস্থিতিৰ ওপৰত কেন্দ্ৰ কৰি নিৰ্মাণ কৰা হৈছে উক্ত ছবিখন। প্ৰথম পত্নী থকা অৱস্থাত যেতিয়া স্বামীয়ে দ্বিতীয় এগৰাকীক বিবাহৰ যো-জা কৰে তেতিয়া প্ৰথমা পত্নীৰ মনোৎস্তাত্বিক অৱস্থা কেনে হ’ব পাৰে তাকেই প্ৰতিফলিত কৰা হৈছে উক্ত ছবিখনত। ছবিখনত অভিনয় কৰিছে ইন্দ্ৰ বণিয়া, কাশ্মিৰী শইকীয়া বৰুৱা, চেতনা দাস, অশোক ডেকা, মলয়া গোস্বামী, অৰ্জুন গুহ ঠাকুৰীয়া, অৰুণ নাথ, বিজু ফুকন আৰু সঞ্জীৱ হাজৰিকাই।\nAgnisnaan assamese cinema Assamese Movie\nস্মৃতিৰ টোপোলাৰ পৰাঃ”বিধৱা” ৰ দূৰ্ৱিসহ কাহিনীৰে ছবি “অদাহ্য”-\nৰাষ্ট্ৰপতিৰ পদক প্ৰাপ্ত প্ৰথম অসমীয়া ছবিঃ


সৰু হৈ গলে ডাঙৰ হোৱাৰ প্রয়োজন নহয় ! | Jonak axom\nসৰু হৈ গলে ডাঙৰ হোৱাৰ প্রয়োজন নহয় !\nসৰু হৈ গলে ডাঙৰ হোৱাৰ প্রয়োজন নহয় ! ক্রিকেটাৰ ৰাহুল দ্রাবিড়ক বাঙ্গালোৰ বিশ্ববিদ্যালয়ে ডক্টৰেট উপাধি প্ৰদান কৰিছিল , ৰাহুল দ্রাবিড়ে ...\nপৃথিবীৰ সকলোতকৈ অদ্ভুত সত্যটো হল - ডাঙৰ হৈ গলে সৰু হোৱাৰ প্ৰয়োজন , সৰু হৈ গলে ডাঙৰ হোৱাৰ প্রয়োজন নহয় !\nJonak axom : সৰু হৈ গলে ডাঙৰ হোৱাৰ প্রয়োজন নহয় !


হাতৰ মুঠিতে লৈ ফুৰক লেপটপ, আমেৰিকাৰ অভিযন্তাই নিৰ্মাণ কৰিলে বিশ্বৰ ক্ষুদ্ৰতম লেপটপ!|world-smallest-leptop-by-american-engineer– News18 Assam\nহাতৰ মুঠিতে লৈ ফুৰক লেপটপ, আমেৰিকাৰ অভিযন্তাই নিৰ্মাণ কৰিলে বিশ্বৰ ক্ষুদ্ৰতম লেপটপ!\nআকাৰত কিমান হ’ব পাৰে বিশ্বৰ ক্ষুদ্ৰতম লেপটপটো!\nUpdated:August 5, 2019, 10:20 AM IST\nUpdated: August 5, 2019, 10:20 AM IST\nআকাৰত কিমান হ’ব পাৰে বিশ্বৰ ক্ষুদ্ৰতম লেপটপ! এতিয়া বেগত লেপটপ লৈ ফুৰিব নালাগে ব্যৱহাৰকাৰীয়ে। নিজৰ হাতত মুঠিতে ৰাখিব পাৰিব নিজৰ লেপটপ! আমেৰিকাৰ অভিযন্তা পল ক্লিঙ্গৰে নিৰ্মাণ কৰিছে বিশ্বৰ আটাইতকৈ ক্ষুদ্ৰতম লেপটপটো! নাম ‘Think Tiny’!\nঅভিযন্তাগৰাকীয়ে মাত্ৰ এসপ্তাহতে নৰ্মাণ কৰিছে এই লেপটপটো। নিৰ্মাণত মুঠ ব্যয় হৈছে ৮৫ ডলাৰ অথাৎ প্ৰায় ৬ হাজাৰ টকা। । মিনি লেপটপটোত ৩ বিধকৈ গেম খেলাৰ সুবিধাও ৰাখিছে অভিযন্তা পল ক্লিঙ্গৰে। উল্লেখ্য যে, ইয়াৰ পূৰ্বে পল ক্লিঙ্গৰে এটা ক্ষুদ্ৰ গেমিং ডেস্কটপো নিৰ্মাণ কৰিছিল।\nএই লেপটপটোত সংস্থাপন কৰা হৈছে ১২৮x৬৪ পিক্সল OLED ডিচপ্লে’। লগতে লেপটপটোত আছে ATtiny 1614 নামৰ এটা ৰঙা ৰঙৰ কন্টল বুটাম। ৩০০ এম এ এইচৰ বেটেৰীৰ সৈতে আছে TP 5400 ৰ এডাল ছাৰ্জাৰ


তৃতীয় খণ্ড: পাষণ্ড মৰ্দ্দন | Xahitya.Org\nতৃতীয় খণ্ড: পাষণ্ড মৰ্দ্দন\nby সাহিত্য ডট অৰ্গ\tJuly 15, 2012 1 comment\n৷৷ তৃতীয় খণ্ড৷৷\n৷৷ পাষণ্ড মৰ্দ্দন৷৷\n৷৷ প্ৰথম কীৰ্ত্তন৷৷\nকলিৰ ধৰ্ম্ম হৰি নাম জান৷\nপাপীৰ নিন্দাত নেদিবা কাণ৷৷৭৷৷\nকহিলা শুকে বেদান্তৰ মৰ্ম্ম৷\nশুনা পৰীক্ষিত কলিৰ ধৰ্ম্ম৷৷\nকলিসি শ্ৰেষ্ঠ চাৰিযুগ মাজে৷\nপ্ৰশংসে কলিক জ্ঞানী সমাজে৷৷৭২৷৷\nঅপ্ৰয়াসে সিজে কলিত পুণ্য৷\nকলিৰ শুনা যেন মহাগুণ৷৷\nকৰিয়া কীৰ্ত্তন কলিত আতি৷\nপাৱৈ বৈকুণ্ঠক চৌত্ৰিশ জাতি৷৷৭৩৷৷\nসত্য যুগে কৰি ধ্যান সমাধি৷\nত্ৰেতাত সমস্ত যজ্ঞে আৰাধি৷৷\nদ্বাপৰে পূজি নানা ভক্তিভাৱে৷\nকলিত কীৰ্ত্তনে সি গতি পাৱে৷৷৭৪৷৷\nসত্য যুগে যত আছিল প্ৰাণী৷\nকলিত জন্মিবো বোলে কৈসানি৷৷\nহৰি নাম ঘুষি কলি যুগত৷\nনিছয়ে হুইবেক লোক ভকত৷৷৭৫৷৷\nদোষৰ নিধি কলি যদি পাপী৷\nআছে মহাগুণ আত তথাপি৷৷\nকেৱলে কীৰ্ত্তনে সংসাৰ তৰি৷\nবন্ধ ছিণ্ডি হোৱৈ আপুনি হৰি৷৷৭৬৷৷\nকলিত কীৰ্ত্তনে হোৱৈ ভকত৷\nআত পৰে লাভ নাহি লোকত৷৷\nআমাৰ বোলে চিত্ত নেদা ঠাৰি৷\nএকাদশ স্কন্ধে চাৱা বিচাৰি৷৷৭৭৷৷\nকলিৰ লোক আতি পাপমতি৷\nনসাধৈ আন ধৰ্ম্মে আৰ গতি৷৷\nৰাম নাম যিটো সততে গাৱে৷\nসেহিসে হাততে মুকুতি পাৱে৷৷৭৮৷৷\nদুষ্ট চিত্তো যদি হৰি সুমৰে৷\nতথাপিতো তাৰ পাতক হৰে৷৷\nঅনিছাতো যেন অগনি পোলে৷\nবিষ্ণুধৰ্মোত্তৰ আগমে বোলে৷৷৭৯৷৷\nঘোৰ সংসাৰৰ মুখ্য আষুধি৷\nহেন হৰি নাম এৰি বিবুধি৷৷\nলভিবে মুকুতি কোন উপায়৷\nমিছাতে পণ্ডিত ফুৰে বোলাই৷৷৮০৷৷\nনাৰদে কহন্ত মুনিক মাতি৷\nআশ্চৰ্য্য আশ্চৰ্য্য দেখিয়ো আতি৷৷\nহৰি হেন নাম আছৈ বিয়াপি৷\nসংসাৰ তাপত মৰৈ তথাপি৷৷৮১৷৷\nহৰি নামে নামে নামে নিশ্চয়৷\nমোহোৰ জীৱন নাৰদে কয়৷৷\nকলিৰ কালে আউৰ আতপৰ৷\nনাহি নাহি নাহি গতি লোকৰ৷৷৮২৷৷\nনাৰদে দিলন্ত তিনি কতপা৷\nআক নমানিবে কোননো লপা৷৷\nনাৰদৰ বাণী শিলৰ ৰেখা৷\nবৃহত নাৰদী বিচাৰি দেখা৷৷৮৩৷৷\nসমস্ত লোকৰ ধৰ্ম্মক এৰি৷\nবিষ্ণুৰ নামক সততে ৰড়ি৷৷\nসিজনে যি গতি লভিবে সুখে৷\nসমস্ত ধাৰ্ম্মিকে নপাৱৈ দুঃখে৷৷৮৪৷৷\nজানিয়া হৰিক সততে স্মৰ৷\nক্ষণেকো নপাসৰিবাহা নৰ৷৷\nযত মহাপুণ্য মহাপাতক৷\nই দুয়ো কিঙ্কৰ জানা প্ৰত্যেক৷৷৮৫৷৷\nতথাপি যদি চিত্ত নেদা ঠাৰি৷\nপদ্মপুৰাণত চায়ো বিচাৰি৷৷\nবৃহৎ সহস্ৰ নামত আছে৷\nনপাইলে আমাক নিন্দিবা পাছে৷৷৮৬৷৷\nকহিলা শুকে পৰমাৰ্থ বাণী৷\nমহাভাগৱত শাস্ত্ৰ প্ৰমাণি৷৷\nনেৰিবা কীৰ্ত্তন দুষ্টৰ বোলে৷\nপৱিত্ৰ কৰা হৰি হৰি বোলে৷৷৮৭৷৷\n৷৷ দ্বিতীয় কীৰ্ত্তন৷৷\nহৰি ও হৰি ৰাম মুৰাৰি৷\nকীৰ্ত্তনৰ নিন্দা সৈতে নপাৰি৷৷৮৷৷\nচাণ্ডালে কৰিছে হৰি কীৰ্ত্তন৷\nবুলিয়া নিন্দৈ যিটো অজ্ঞজন৷৷\nতাক সম্ভাষণ যিজনে কৰৈ৷\nআজন্মৰ পুণ্য তেখনে হৰৈ৷৷৮৮৷৷\nবিষ্ণুৰ গুণ নাম অলঙ্কৃত৷\nঅন্ত্যজো যিবা কৰি আছৈ গীত৷৷\nতাক নিন্দা কৰৈ যিটো কুমতি৷\nপুণ্যক নাশি যাইবে অধোগতি৷৷৮৯৷৷\nআমাৰ বোলে পতিয়ন নাই৷\nদেখিয়ো সূতসংহিতাক চাই৷\nৰজো গুণে কৰৈ কৰ্ম্মত প্ৰীতি৷\nকৰ্ম্মীৰ দম্ভ ভাৱ বাঢ়ৈ আতি৷৷৯০৷৷\nকৰে হিংসা ধৰ্ম্ম নোপোজে বোধ৷\nনুগুচয় যেন সৰ্পৰ ক্রোধ৷৷\nহাসৈ বৈষ্ণৱক যিটো নিষ্খল৷\nপাপত সমূলঞ্চে যায় তল৷৷৯১৷৷\nস্ত্ৰী ধন জন যৌৱন মদে৷\nঅন্ধ হোৱৈ বিদ্যা গৰ্ব্বৰ পদে৷৷\nবিষ্ণু বৈষ্ণৱক ঝপায়া নিন্দৈ৷\nহৰি নামে তাৰ কাণত বিন্ধৈ৷৷৯২৷৷\nহৰি ভকতক যিজনে হাঁসৈ৷\nনুবুজি বেদৰ অৰ্থ বিনাশৈ৷৷\nজগতত বিষ্ণু আছন্ত ব্যাপি৷\nশুনিয়া তাক নুবুজয় পাপী৷৷৯৩৷৷\nস্ত্ৰী মদ্য মাংস সেৱাৰ কথা৷\nকৈয়া মৰে কৰৈ জন্মক বৃথা৷\nনুবুজে বেদ অভিপায় গূঢ়৷\nকৰ্ম্মক কৰিবে নজানে মূঢ়৷৷৯৪৷৷\nমূৰ্খ হুয়া বোলৈ মঞি পণ্ডিত৷\nনষ্ট কৰি ফুৰৈ আনৰো চিত্ত৷৷\nনিষ্কামে কৰিয়া সকলে কৰ্ম্ম৷\nবিষ্ণুত অৰ্পিব সিসৱ ধৰ্ম্ম৷৷৯৫৷৷\nশ্ৰৱণ কীৰ্ত্তন তাহাৰ ফল৷\nমিছাত নজানি নিন্দৈ নিষ্খল৷৷\nআমাৰ বোলে অপ্ৰত্যয় যাহা৷\nএকাদশ স্কন্ধে বিচাৰি চাহা৷৷৯৬৷৷\nবিষ্ণু বৈষ্ণৱৰ নিন্দা শুনিয়া\nনুগুচৈ কৰ্ণত আঙ্গুলি দিয়া৷৷\nসমস্ত পুণ্য নষ্ট হোৱৈ তাৰ৷\nনৰকত পড়ৈ নাহি নিস্তাৰ৷৷৯৭৷৷\nবিষ্ণু বৈষ্ণৱক কৰৈ ধিক্কাৰ৷\nকাটিবে আণ্টিয়া জিহ্বাক তাৰ৷৷\nশাস্তি কৰিবাক যেৱে নপাৰি৷\nগুচিৱে কাণত আঙ্গুলি গাৰি৷৷৯৮৷৷\nনিন্দা শুনি যদি তৈৰ নুগুচৈ৷\nকল্পেক মান নৰকত পচৈ৷৷\nযাইবাক যদি নাহি আন থান৷\nতথাতে এড়িবে আপুন প্ৰাণ৷৷৯৯৷৷\nতেৱেসে হোৱৈ প্ৰায়শ্চিত্ত আতি৷\nদক্ষৰ যজ্ঞত কহিলা সতী৷৷\nআমাৰ বোলে অপ্ৰত্যয় যাইবা৷\nচতুৰ্থ স্কন্ধত বিচাৰি পাইবা৷৷১০০৷৷\nযত তপ ধৰ্ম্ম বেদ বেদাঙ্গ৷৷\nহৰি নামে কৰে সৱে সুসাঙ্গ৷৷\nহেন হৰি নামে নাহি বিশ্বাস৷\nকিমতে এৰাইব মৃত্যুৰ ত্ৰাস৷৷১০১৷৷\nদ্বাদশ স্কন্ধৰ তত্ত্ব উদ্ধাৰি৷\nকহিলন্ত শুকে উপসংহৰি৷৷\nজ্ঞানতো কৰ্ম্মতো কৰি সম্প্ৰতি৷\nহৰি কীৰ্ত্তনেসে পৰম গতি৷৷১০২৷৷\nউৰেষা বাৰাণসী ঠাৱে ঠাৱে৷\nকবীৰ গীত শিষ্ট সৱে গাৱে৷৷\nতথাপিতো আঁখি ফুটিল তাৰ৷\nহৰি কীৰ্ত্তনক কৰৈ ধিক্কাৰ৷৷১০৩৷৷\nশুনা সৰ্ব্বজন কহোঁ সাক্ষাত৷\nমূঢ়ৰ বোলত নাহি সঞ্জাত৷৷\nবোলোক আসি ভাগৱত চাই৷\nতেৱেসে বুজো তাৰ মুনিষাই৷৷১০৪৷৷\nপুৰাণ সূৰ্য্য মহাভাগৱত৷\nবেদান্তৰো ইটো পৰম তত্ত্ব৷৷\nআক নুবুজি ফুৰৈ নিন্দা কৰি৷\nতাৰ মুখ দেখি বুলিবা হৰি৷৷১০৫৷৷\nত্ৰাহি হৰি ৰাম মোৰে৷\nমঞি মজিলো সংসাৰ ঘোৰে৷৷৯৷৷\nকীৰ্ত্তন মহিমা শুনা উৎসুকে৷\nবাঢ়ৱ স্কন্ধত যি কৈলা শুকে৷৷\nসকল ধৰ্ম্মতে কৰি বিশিষ্ট৷\nহৰি কীৰ্ত্তনেসে ধৰ্ম্ম গৰিষ্ঠ৷৷১০৬৷৷\nঅনাদৰি আন ধৰ্ম্ম সম্প্ৰতি৷\nদেওঁ উপদেশ হৰি ভকতি৷৷\nব্যাসৰ শুনি চিত্ত শান্ত ভৈল৷\nপ্ৰথম স্কন্ধত নাৰদে কৈল৷৷১০৭৷৷\nসমস্ত বেদক ব্ৰহ্মায়ে আনি৷\nবিচাৰিলা তিনিবাৰ প্ৰমাণি৷৷\nএহিমানে মাত্ৰ কৰিলা সাৰ৷\nহৰি কীৰ্ত্তনেসে তৰৈ সংসাৰ৷৷১০৮৷৷\nহেন জানি ৰাজা একান্ত মনে৷\nকৰিও যতন হৰি কীৰ্ত্তনে৷৷\nৰাজাত কহন্ত শুকে প্ৰবন্ধে৷\nবিচাৰি দেখিও দ্বিতীয় স্কন্ধে৷৷১০৯৷৷\nআতি লৱলেশ বিষয় সুখ৷\nআকে লাগি ভৈল হৰি বিমুখ৷৷\nনকৰে ৰতি হৰি কীৰ্ত্তনত৷\nআপুন কৰ্ম্মে সিও ভৈল হত৷৷১১০৷৷\nসিটো চণ্ডালক গৰিষ্ঠ মানি৷\nযাৰ জিহ্বাগ্ৰে থাকে হৰি বাণী৷৷\nসমস্তে তীৰ্থতে কৰিল স্নান৷\nকৰিল সৱ তপ হোম দান৷৷১১১৷৷\nসেহিসে কুলীন বেদক বুজৈ৷\nযাহাৰ মুখত হৰি নাম সিজৈ৷৷\nপৰম তত্ত্ব জানি দেৱহুতি৷\nতৃতীয় স্কন্ধত কৰিলা স্তুতি৷৷১১২৷৷\nনলাগে লীন মুকুতিকো তথা৷\nনাহি হৰিপদ পঙ্কজ যথা৷৷\nকৰ্ণৰ অমৃত হৰি চৰিত৷\nভকতৰ মুখে শুনিবে নিত৷৷১১৩৷৷\nহৰি কথামৃত কণাৰ বাৱে৷\nদুনাই আত্মজ্ঞান সুমৰাৱে৷৷\nনলাগে বৰ নমাগোহো তাক৷\nচতুৰ্থ স্কন্ধত পৃথুৰ বাক৷৷১১৪৷৷\nজ্বৰ মৰণৰ সময়ে দুঃখে৷\nতযু গুণ নাম নেড়োক মুখে৷৷\nমাগন্ত ঋত্বিজে বৰ প্ৰবন্ধে৷\nনাভিৰ যজ্ঞত পঞ্চম স্কন্ধে৷৷১১৫৷৷\nপঞ্চম মহাপাপী যিটোজন৷\nতাৰো প্ৰায়শ্চিত্ত হৰি কীৰ্ত্তন৷৷\nতাক লাগি ভৈল হৰিৰ মতি৷\nইটো মোৰ ভৈল ৰাখো সম্প্ৰতি৷৷১১৬৷৷\nব্ৰহ্মবধী গুৰুবধী যতেক৷\nপিতৃ-মাতৃবধী পাপী অনেক৷৷\nকুকুৰ খায় হেন ম্লেছগণে৷\nসিও শুদ্ধ হোৱে হৰি কীৰ্ত্তনে৷৷১১৭৷৷\nচাণ্ডালো হৰি নাম লৱে মাত্ৰ৷\nকৰিবে উচিত যজ্ঞৰ পাত্ৰ৷৷\nপাপৰ আলু উভাৰয় নামে৷\nআক তুছ কৰি মৰে কি কামে৷৷১১৮৷৷\nনামৰ মহিমা জানি সমূলি৷\nজগতৰে মোক্ষ হৈৱেক বুলি৷৷\nপূৰ্ব্বত আৰু গোপ্য কৰি থৈলা৷\nদেখিয়ো ষষ্ঠ স্কন্ধে শুকে কৈলা৷৷১১৯৷৷\nনলাগে দেৱ দ্বিজ ঋষি হুইবে৷\nনলাগে সম্ভৃত শাস্ত্ৰ জানিবে৷৷\nমিছাতে মৰে আন কৰ্ম্ম কৰি৷\nহোৱন্ত ভকতিতে তুষ্ট হৰি৷৷১২০৷৷\nযক্ষ ৰক্ষ দৈত্য ব্ৰজৰ বাসী৷\nপক্ষী মৃগগণ চণ্ডালো আসি৷৷\nএকান্তে কৰিয়া হৰি ভকতি৷\nমহাসুখে পাৱৈ পৰম গতি৷৷১২১৷৷\nসপ্তম স্কন্ধত প্ৰহ্লাদৰ বাণী৷\nদেখিয়ো বিচাৰ কৰি প্ৰমাণি৷৷\nমূৰ্খৰ কথা সৱে পৰিহৰি৷\nসদায়ে ডাকিয়া ঘুষিয়ো হৰি৷৷১২২৷৷\n৷৷ চতুৰ্থ কীৰ্ত্তন৷৷\nৰামেসে জীৱন ৰামেসে প্ৰাণ৷\nৰাম বিনা নাহি বান্ধৱ আন৷৷১০৷৷\nতন্ত্ৰ মন্ত্ৰ আনো দ্ৰব্য অনেক৷\nদেশ কাল পাত্ৰ ছিদ্ৰ যতেক৷৷\nপূৰ্ণ নুহি যত যজ্ঞৰ অঙ্গ৷\nহৰিনামে কৰে সৱে সুসাঙ্গ৷৷১২৩৷৷\nবামনৰ আগে শুক্রৰ বাক৷\nঅষ্টম স্কন্ধত দেখিয়ো তাক৷৷\nভকত জনেসে মোৰ হৃদয়৷\nময়ো ভকতৰ হিয়া নিছয়৷৷১২৪৷৷\nমঞি বিনে ভক্তে নিচিন্তে আন৷\nভকত বিনা মোৰো নাহি ধ্যান৷৷\nদুৰ্ব্বাসাৰ আগে কৈলা মুৰাৰি৷\nনৱম স্কন্ধত দেখা বিচাৰি৷৷১২৫৷৷\nমুকুতি ৰসকো স্ৰৱৈ ভকতি৷\nতাক এড়ি কৰৈ জ্ঞানত ৰতি৷৷\nদুখ মাত্ৰ পাৱৈ পাছেসে জানৈ৷\nকাষ্ঠ পতানক যেহেন বানৈ৷৷১২৬৷৷\nব্ৰজৰ তৃণ হৈবো মহাভাগ৷\nপাইবো গোপিকাৰ ৰেণুক লাগ৷৷\nযাৰ মিত্ৰ ভৈলা জগত পতি৷\nব্ৰহ্মায়ে কৰিলা কৃষ্ণক তুতি৷৷১২৭৷৷\nব্যভিচাৰী দুষ্টা ব্ৰজ যুৱতী৷৷\nতথাপি কৃষ্ণত ভৈলা ভকতি৷৷\nজানিলো পাপীয়ো ভজোক মাত্ৰ৷\nএতেকে ভৈলা মুকুতিৰ পাত্ৰ৷৷১২৮৷৷\nকৃষ্ণৰ কথাত যিটো ৰসিক৷\nব্ৰাহ্মণ জন্ম তাৰ লাগৈ কিক৷৷\nস্মৰোক মাত্ৰ হৰি দিনে ৰাতি৷\nনবাছৈ ভকতি জাতি অজাতি৷৷১২৯৷৷\nনন্দৰ ব্ৰজে যত গোপীজাক৷\nসদা বন্দো তান পদধূলাক৷৷\nনুগুচৈ হৰি গীত দিনে ৰাতি৷\nজগতকে কৰৈ পৱিত্ৰ আতি৷৷১৩০৷৷\nউদ্ধৱে বন্দিলা গোপীৰ ধূলি৷\nআৱে মূঢ়জনে নিন্দে কি বুলি৷৷\nশৰীৰ শৱক মই বোলে চিত্তে৷\nমমত কৰৈ পুত্ৰ ভাৰ্য্যা বিত্তে৷৷১৩১৷৷\nতীৰ্থ বুলি কৰৈ জলত শুদ্ধি৷\nপ্ৰতিমাত কৰৈ দেৱতা বুদ্ধি৷৷\nবৈষ্ণৱত নাই ইসৱ মতি৷\nগৰুতো অধম কৃষ্ণ বদতি৷৷১৩২৷৷\nএকান্তে মৰৈ কৰ্ম্ম মাত্ৰ কৰি৷\nহৃদয়ে থাকিয়া বিদূৰ হৰি৷৷\nশ্ৰৱণ কীৰ্ত্তন যাৰ অভ্যাস৷\nনছাড়ন্ত হৰি তাহাৰ পাশ৷৷১৩৩৷৷\nমিছা তৰ্কবাদে ভৈলোঁ আন্ধাৰ৷\nনপাওঁ জ্ঞান পন্থ কৰি বিচাৰ৷৷\nমাধৱ বামন গোৱিন্দ বুলি৷\nকৈসানি মুকুত হৈবো সমূলি৷৷১৩৪৷৷\nদশম স্কন্ধত বেদৰ স্তুতি৷\nআক নমানিবে কোন যুগুতি৷৷\nপাষণ্ডেষে নিন্দৈ বেদৰ বাণী৷\nতাৰ সম্ভাষণ এড়িবা জানি৷৷১৩৫৷৷\nকৰ্ম্ম তপ জ্ঞানে সাধে যি গতি৷\nদানে বা সন্ন্যাসে পাৱৈ সম্প্ৰতি৷৷\nভকতে সুখে বসি পাৱৈ তাক৷\nউদ্ধৱৰ আগে কৃষ্ণৰ বাক৷৷১৩৬৷৷\nপৰম অহিংসা ধৰ্ম্ম সন্ন্যাসে৷\nনপাৱে যি মোক জ্ঞান অভ্যাসে৷৷\nভকতেসে কৰৈ আমাক বশ্য৷\nকহিলো উদ্ধৱ ইটো ৰহস্য৷৷১৩৭৷৷\nগৰু গোপিকা পশু বৃক্ষবন৷\nনাহি জন্মান্তৰে কিছু সাধন৷৷\nএহি জন্মে মাত্ৰ কৰি ভকতি৷\nপাইলেক সকলে মোহোৰ গতি৷৷১৩৮৷৷\nঅশুদ্ধ মনৰ কৰ্ম্মসকল৷\nস্ৰৱে যেন আৱাঁ ঘটৰ জল৷৷\nকৃষ্ণৰ বাক্য পাষাণৰ ৰেখা৷\nএকাদশ স্কন্ধে বিচাৰি দেখা৷৷১৩৯৷৷\nবোলন্ত শুকে কিনো ভৈল খেদ৷\nপাষণ্ডে কৰিবে বুদ্ধিক ভেদ৷৷\nকলিত হৰিৰ কীৰ্ত্তন এড়ি৷\nফুৰিবে লোকে আন কৰ্ম্ম কৰি৷৷১৪০৷৷\nপাইবেক শ্ৰম তপ ব্ৰত কৰি৷\nএকান্তে যিটো নুসুমৰৈ হৰি৷৷\nজ্ঞানতো কৰ্ম্মতো কৰিয়া নৰ৷\nহৰি কীৰ্ত্তনত কৰা আদৰ৷৷১৪১৷৷\nদ্বাদশ স্কন্ধত এহিসে কৈলা৷\nতথাপি মূঢ়ৰ বোধ নভৈলা৷৷\nকৰৈ উপালম্ভ হৰি কীৰ্ত্তনে৷\nআত্মঘাত কৰি মৰৈ আপুনে৷৷১৪২৷৷\nবিষ্ণু ভকতক দেখিয়া হাঁসে৷\nআপুনিয়ো নষ্ট আনকো নাশে৷৷\nকীৰ্ত্তন শুনিয়া সম্যকে মৰে৷\nজানিবা নিতে মহাপাপ কৰে৷৷১৪৩৷৷\nহৰি ধ্বনি শুনি বিহ্বল হুই৷\nহিয়াত তাৰ লাগে যেন জুই৷৷\nসমস্ত শাস্ত্ৰত কৰিয়া সাৰ৷\nপাষণ্ড-মৰ্দ্দন নাম ইহাৰ৷৷১৪৪৷৷\nএহিসে মৰ্দ্দিবে পাষণ্ড মতি৷\nজানিবা কলিত নামেসে গতি৷\nকৃষ্ণৰ কিঙ্কৰ শঙ্কৰে ভণে৷\nবোলা হৰি হৰি সমস্ত জনে৷৷১৪৫৷৷\n৷৷পাষণ্ড মৰ্দ্দন সমাপ্ত৷৷৩৷৷\nত্ৰয়োৱিংশ খণ্ড : দৈৱকীৰ পুত্ৰ-আনয়ন\nঅষ্টাদশ খণ্ড : মুচুকুন্দ স্তুতি\n#1 Arunava Gupta 10 October, 2012, 17:33\nThis Khanda (Section) of the Kirttana stresses on the Supreme Importance of Hari-Nama especially in the Iron Age, ‘the uttermost age of Kali’, when all dharmas have been rendered totally impotent (ineffective) by the polluting effect of the age. It is very interesting to note that, according to Hindu theology, the Age of Kali is termed as the ‘Age of the Losing Throw’ – alluding to the throw ofadie – underlining the supreme misfortune of the inhabitants of this age. Again, if Dharma beacow, then, in Kali, all its legs are broken (‘ভাঙ্গিলে ধৰ্মৰ কলি চাৰিও চৰণ’) and it is now lying on the ground inavery deplorable, emaciated condition. Again, according to the Srimad-Bhagavata (শ্ৰীমদ্ভাগৱত), no sooner had Lord Krishna left for His Abode (at the end of Dvapara, which name, by the way, means ‘age with the number two on the die’) than all dharmas, antagonized by Kali, flew to Nama (Krishna’s Name) for refuge. Of course, all of these points appertaining to the evil effects of Kali are referred to by Sankaradeva and Madhavadeva in almost all their Works.\nFrom the philosophical point of view, we may perhaps add (tentatively) that the proliferation of false names and appearances (‘namas’ and ‘rupas’) is also at the highest in Kali; maya (nescience, illusion) is very intense. God is well and truly concealed! [see the dual-function of maya, http://www.atributetosankaradeva.org/philosophy_maya.htm ]\nTherefore, in view of the above symptoms of Kali and considering the inefficacy of other dharmas (in view of the high degree of pollution, mental as well as of all ingredients, dravyas, and substances), the only ‘antidote’ prescribed for this Age by the Supreme Physician Sankaradeva is Eka-Sarana (sole-refuge) in Hari (God) and (uninterrupted) Sravana-Kirttana, auditory reception and vocal explication, of His Name:-\n“দুষ্ট কলি-সৰ্পে\tসৱাকো দংশিলে\nবিনে নাহি নাহি আন ||২০১” [নাম-ঘোষা]\n“কৰিও হৰিৰ চৰণে ৰতি৷\nকলিত হৰিৰ নামেসে গতি৷৷”\n“জানিবা কলিত নামেসে গতি” [কীৰ্ত্তন]\nHari-Nama destroys maya:-\n“মায়াক দহি কৰিবে নিৰ্য্যান”\n(শঙ্কৰদেৱ, ’নাম-অপৰাধ’, কীৰ্ত্তন)


Ciza in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Ciza ar byavahar, ppali, parshwakriya, upkaar, kriya-pratikriya aaru satarkatabani\nCiza 20 Tablet in Assamese\nCiza ৰ লাভ আৰু ব্যৱহাৰসমূহ - Ciza Benefits & Uses in Assamese- Ciza ar laabh aaru byavaharsamuh\nCiza ৰ পালি আৰু সেয়া কেনেদৰে ল'ব - Ciza Dosage & How to Take in Assamese - Ciza ar paali aaru xeya kenedore lobo\nCiza ৰ পাৰ্শ্চক্ৰিয়াসমূহ - Ciza Side Effects in Assamese- Ciza ar parshwakriyasamuh\nCiza সংক্ৰান্ত সতৰ্কতাবাণীসমূহ - Ciza Related Warnings in Assamese- Ciza xonkranta xatarkatabanisamuh\nঅইন দৰৱৰ সৈতে Cizaৰ গুৰুতৰ ক্ৰিয়া-প্ৰতিক্ৰিয়া - Severe Interaction of Ciza with Other Drugs in Assamese- Oinor xoite Ciza ar gurutor kriya-pratikriya\nCiza মতভেদসমূহ - Ciza Contraindications in Assamese- Ciza nishedhsamuh\nCiza ৰ বিষয়ে সততে সোধা প্ৰশ্নসমূহ - Frequently asked Questions about Ciza in Assamese- Ciza ar bikhoye satate xodha prashnasamuh\nখাদ্য আৰু মদৰ সৈতে Ciza ক্ৰিয়া-প্ৰতিক্ৰিয়া - Ciza Interactions with Food and Alcohol in Assamese- khadya aaru modor xoite Ciza kriya-pratikriya\nCiza ৰ লাভ আৰু ব্যৱহাৰসমূহ - Ciza Benefits & Uses in Assamese - Ciza ar laabh aaru byavaharsamuh\nCiza তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCiza-ৰ উপাদানসমূহ - Ciza Active Ingredients in Assamese - Ciza-ar upadaansamuh\nCiza ৰ পাৰ্শ্চক্ৰিয়াসমূহ - Ciza Side Effects in Assamese - Ciza ar parshwakriyasamuh\nগৱেষণাৰ ভিত্তিত, Ciza ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCiza সংক্ৰান্ত সতৰ্কতাবাণীসমূহ - Ciza Related Warnings in Assamese - Ciza xonkranta xatarkatabanisamuh\nCiza-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nCiza গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nCiza-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nCiza এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Ciza গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Ciza কি প্ৰভাৱ দেখা গৈছে?\nCiza গ্ৰহণ কৰাৰ পিছত আপোনাৰ বৃক্ক ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nযকৃতত Ciza কি প্ৰভাৱ দেখা গৈছে?\nCizaৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Ciza ৰ কি প্ৰভাৱ দেখা গৈছে?\nCizaৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Cizaৰ গুৰুতৰ ক্ৰিয়া-প্ৰতিক্ৰিয়া - Severe Interaction of Ciza with Other Drugs in Assamese - Oinor xoite Ciza ar gurutor kriya-pratikriya\nCiza তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCiza মতভেদসমূহ - Ciza Contraindications in Assamese - Ciza nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Ciza লোৱা অনুচিত যাতে -\nCiza ৰ বিষয়ে সততে সোধা প্ৰশ্নসমূহ - Frequently asked Questions about Ciza in Assamese - Ciza ar bikhoye satate xodha prashnasamuh\nএই Ciza-এ অভ্য়াস বা নিচাৰ সৃষ্টি কৰে নেকি?\nনহয়, Cizaয়ে অভ্যাসৰ সৃষ্টি নকৰে।\nCiza লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Cizaয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু Ciza লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, মানসিক ৰোগৰ চিকিত্সাৰ ক্ষেত্ৰত Cizaৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Ciza ক্ৰিয়া-প্ৰতিক্ৰিয়া - Ciza Interactions with Food and Alcohol in Assamese - khadya aaru modor xoite Ciza kriya-pratikriya\nখাদ্য আৰু Cizaৰ ক্ৰিয়া-প্ৰতিক্ৰিয়া\nখাদ্যৰ সৈতে Ciza লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Cizaৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Ciza লোৱাৰ পাৰ্শ্চক্ৰিয়াৰ বিষয়ে তথ্য নাই।\nCiza ৰ মূল্য আৰু পেকৰ চাইজ - Ciza Price and Pack Size in Assamese - Ciza ar mulya aaru pakor size


নাইট ডিউটি- মানসী বৰা – ফটাঢোল\nFebruary 1, 2021 লটিঘটি\t10 Comments\nনাইট ডিউটি- মানসী বৰা\nশিৱসাগৰত শিক্ষকতা কৰি থকা দিনবোৰত নিজৰ কর্তব্য শেষ কৰি যেতিয়া ঘৰলৈ আহিবলৈ বুলি লওঁ মনতে ভাবো ,সোনকালে গাড়ীখন পালেই হ’ল আৰু ।কাৰণ,শিৱসাগৰৰ সেই নিৰ্দিষ্ট (বকতা) অঞ্চলটোত এখন গাড়ী কেনেবাকৈ ধৰিব নোৱাৰিলে পিছৰখনৰ বাবে আধাঘন্টাতকৈও বেছি সময় ৰ’ব লগা হয় ।তাতে স্কুলৰ পৰা মূল পথলৈ এছোৱা বাট খোজ কাঢ়ি ওলাব লগা হয় । গাড়ীখন সময়ত পালে মনত অপাৰ আনন্দ লাগে ।\nগাড়ী বুলিবলৈ ক’লে সেইফালে অৱশ্যে মেজিক, গ্রাম্যটেক্সী এইবোৰেই চলে । বহিবলৈ আসন নাথাকিলে গ্রাম্য টেক্সীখনতে মানুহ উলমিও যাব লগা হয় ।বিশেষকৈ বৃহস্পতিবাৰৰ বজাৰৰ দিনটো অঞ্চলটো যাত্ৰীৰ বৰ ভিৰ হয়। সেইদিনা যেনেতেনে বহি ল’ব পৰাকৈ অকণমান ঠাই পালে শান্তি আৰু ।\nনেমুগুৰিৰ পৰা চূণপোৰা পোৱালৈ প্রায় ৪৫-৫০ মিনিট সময় লাগে । ৰৈ ৰৈ গ’লে অৱশ্যে এঘন্টাই হয়গৈ ।দৈনিক অহা-যোৱা কৰো বাবে গাড়ীবিলাকৰ চালকসকল কেইদিনমানতে আমাৰ চিনাকি হৈ পৰিল ।স্কুলৰ পৰা ওলাই কেতিয়াবা ফোন কৰি মোৰ বাবে তিনিআলিত অকণমান ৰ’বলৈও ক’ব পৰা হ’লো ।তেওঁলোকেও কথা নেপেলায় ।জানে ,স্কুলৰ পৰা এছোৱা বাটযে খোজ কাঢ়ি ওলাই আহিব\nকি কথা নাজানো ,গাড়ীত অহা সেই সময়খিনিত প্রায়ে মোৰ টোপনি ধৰে ।ইমানেই টোপনিয়ে হেঁচা মাৰি ধৰেযে অচিনাকি মানুহৰ বাউসীতে খাটক খাটক ঢলি পৰোঁ ।সেইসময়ত টোপনিটো বৰ আপদীয়া যেন লাগে ।কেতিয়াবা আকৌ এনে কিছুমান গ্রাম্যটেক্সী পাওঁ ,য’ত দর্জাই নেথাকে ।সেইবাবে কাষত বহিবলৈ পালে কেনেবাকৈ টোপনিয়াও বুলি বৰ ভয় লাগে ।যিহেতু টোপনিয়ে মৰনে সমান।টোপনিতে গাড়ীৰ পৰা ওলাই পৰিলে শেষেই ।তাতে সেইদিনত সেইফালে পথৰ যিহে অৱস্থা !জোকাৰণিৰ কোবত ওলাইযে নপৰিম ,\nমানে নাই ।\nএদিনাখন স্কুলৰ পৰা উলটি আহোতে দর্জা নথকা গ্রাম্যটেক্সী এখনত উঠিলোঁ নহয় । মনতে ভাবিলোঁ, আজি টোপনি নাহিলেই হ’ল ।তাতে মই মানুহৰ মাজতো নহয়,একেবাৰে দর্জাৰ কাষতেই বহিছোঁ ।আধাবাট পাৰ হৈ আহি আছোঁ।মই যেনিবা টোপনিওৱা নাই দেই ।হঠাতে হ’ল নহয় খাটককে শব্দ এটা ।চালকেও উভতি চাই সুধিলে\n: এইটো কিহৰ শব্দ বাৰু ?\nকি হৈছিল বুজিবলৈ মোৰো বাকী নাথাকিল ।সদায় লগতে লৈ যোৱা মোৰ ক’ভাৰ লগা পানীৰ বটলটো টোপনিৰ নিচাত হাতৰ পৰা এৰাই বাটতে পৰি আহিল ।\nযেনেতেনে লাজটো লুকোৱাই চালকক লাহেকৈ ক’লো\n:মোৰ পানীৰ বটলটো।\nনোকোৱাকৈয়ে গাড়ীখন ৰখাই চালকজন নামি গ’ল আৰু বটলটো আনি হাতত তুলিদি হাঁহিটো লৈ ক’লে\n:বাইদেউৰ টোপনি ধৰিছিলে নহয় ?\nসেইদিনা লাজটো সম্বৰণ কৰি বটলটো এনেভাবে ল’লো যেন একোৱেই হোৱা নাছিল।\nযোৰহাট স্নাতকোত্তৰ প্ৰশিক্ষণ মহাবিদ্যালয়ত পঢ়ি থকা দিনবোৰত ৰাতি ৰাতি টোপনি ক্ষতি কৰি পাঠ পৰিকল্পনা বনাব লগা হৈছিল।কোনোবা এবাৰ সেইবোৰ দিনতে যোৰহাটৰ পৰা শিৱসাগৰলৈ কৰা যাত্ৰাত মই কেতিয়া টিয়ক, জাঁজী ,গৌৰীসাগৰ আদিবোৰ পাৰ হৈ আহিলোঁ গমকে নাপালোঁ।চেঙেলীয়া হেণ্ডিমেনে দিখৌ দলংখনৰ ওচৰত বাউসীত থপথপাই\n:ভাৰাটো দিয়ক আৰু বাইদেউ।কিমান শোৱে?\nকাষত বহা যাত্ৰী দুজনৰ ওচৰত মোৰ লাজতে মৰো যেন অৱস্থা ।থতমত খাই বেগটোৰ পৰা নিৰ্দিষ্ট ভাৰাটো ল’ৰাটোলৈ আগবঢ়াই দিলোঁ।\nসেইদিনা শিৱসাগৰ পৰিবহন নিগমৰ বাছ আস্থানত নামোতে গাড়ীৰ দৰ্জামুখত থিয় হৈ থকা হেণ্ডিমেন ল’ৰাটোৰ সৈতে পুণৰবাৰ চকুৱে চকুৱে পৰিলোঁ। পানমচলা জাতীয় বস্তু খোৱা লেতেৰা দাঁতকেইটাৰে হাঁহি নিগৰাই সি চিঞৰি সুধিছিল\n: অ’ বাইদেউ,আপুনি নাইট ডিউটি কৰে\n« লজ্জা-ৰামানুজ গোস্বামী\nমানাহৰ জয়াল ডাকবাংলাত এনিশা-ধূৰ্জ্জটি কাকতি »\nদৃশ্যটো পঢ়ি থাকোঁতে কল্পনা কৰি হাঁহিলো বহুত৷ মজা লেখা৷ লিখি থাকিবা\nউৎসাহ দিলে।বহুত ধন্যবাদ\nভাল ভাল, টোপনি বেছি হলে স্বাস্থ্যৰ কাৰনে উপকাৰী৷ বিন্দাচ থাকা৷ ভাল লাগিল কাহিনীটো৷\nহাঃ হাঃ টোপনিৰ আমেজ লৈ থাকো দাদা..ধন্যবাদ\nনাইট ডিউটী ভাল পালোঁ পঢ়ি 😂\nহাঃ হাঃ ধন্যবাদ দেই\nবঢ়িয়া লাগিল মানসী\nআন্তৰিক ধন্যবাদ বা…


ছালাত - অসমীয়া ৱিকিপিডিয়া\nনামায, নামাজ (ফাৰ্চী: نَماز) বা ছালাত হ'ল ইছলাম ধৰ্মৰ প্ৰধান উপাসনা কৰ্ম। প্ৰতিদিন ৫ ওয়াক্ত (নিৰ্দিষ্ট নামাজৰ নিৰ্দিষ্ট সময়) নামাজ আদায় কৰা প্ৰত্যেক মুছলিমৰ বাবে আৱশক বা ফৰজ। নামাজ ইছলামৰ পঞ্চস্তম্ভৰ এটা। শ্বাহাদাহ্ বা বিশ্বাসৰ পাছত নামাজেই ইছলামৰ আটাইতকৈ গুৰুত্বপূৰ্ণ স্তম্ভ।\nনামাজৰ প্ৰধান চাৰিটা আসন আৰু সম্পৰ্কিত দুআ দুৰুদ।\nনামাজ শব্দটো ফাৰ্চী ভাষা পৰা উদ্ভূত হৈছে (ফাৰ্চী: نماز) আৰু অসমীয়া ভাষাত পৰিগৃহীত এটা শব্দ যিটো আৰৱী ভাষাত ছালাত (আৰবী: صلاة, কোৰআনী আৰৱী: صلوة,) প্ৰতিশব্দ। অসমীয়া ভাষাত 'ছালাত'-ৰ পৰিৱৰ্তে সচৰাচৰ 'নামাজ' শব্দটোৱেই ব্যৱহাৰ কৰা দেখা যায়। ফাৰ্চী, উৰ্দু, হিন্দী, তুৰ্কী, বাংলা আৰু অসমীয়া ভাষাত ইয়াক নামাজ (ফাৰ্চী ভাষাৰ পৰা উদ্ভূত) বুলা হয়। কিন্তু ইয়াৰ মূল আৰৱী নাম ছালাত (একবচন) বা ছালাহ্ (বহুবচন)।\nছালাতৰ আভিধানিক অৰ্থ দুআ, ৰহমত, ক্ষমা প্ৰাৰ্থনা কৰা ইত্যাদি। পাৰিভাষিক অৰ্থ: ‘শ্বৰী'আত নিৰ্দেশিত ক্ৰিয়া-পদ্ধতিৰ মাধ্যমেৰে আল্লাহৰ ওচৰত বান্দাৰ ক্ষমা ভিক্ষা আৰু প্ৰাৰ্থনা নিবেদনৰ শ্ৰেষ্ঠতম ইবাদতক ‘ছালাত’ বুলা হয়, যাক তাকবীৰে তাহৰীমাৰ দ্বাৰা আৰম্ভ হয় আৰু ছালামৰ দ্বাৰা শেষ হয়’।\n2 ছালাতৰ গুৰুত্বপূৰ্ণতা (ফযীলত)\n3 ছালাত পৰিত্যাগকাৰীৰ বাবে আছে– কঠোৰ শাস্তি\n4 ছালাতৰ (সময়) ওৱাক্তসমূহ\n5 পৱিত্ৰতা অৰ্জন\n6 ছালাত(নামাজ)ৰ নিয়ম\n7 ছালাত(নামাজ)ৰ ওয়াক্ত আৰু ৰাকাত\n8 বিশেষ ছালাত(নামাজ)\nছালাতৰ গুৰুত্বপূৰ্ণতা (ফযীলত)সম্পাদনা কৰক\nমুছলিমসকলৰ পবিত্ৰ গ্ৰন্থ কোৰআন আৰু ছহীহ হাদীছত ছালাতৰ ফযীলতৰ বিষয়ে অসংখ্য বৰ্ণনা আছে, যাৰ মাধ্যমত আল্লাহৰ বান্দাই ছালাতৰ প্ৰতি মনোযোগ দিব পাৰে আৰু শুদ্ধ তথা একাগ্ৰতাৰ সৈতে একনিষ্ঠভাৱে ছালাত আদায় কৰিব পাৰে। দাবী কৰা হয় ছালাতৰ ফযীলত সম্বন্ধে বহুতো মিছা ও বনোৱা কাহিনীৰো প্ৰচলন আছে। সেইবোৰলৈ মন-কাণ নিদি ছালাতৰ ফযীলত সম্পৰ্কত কোৰআন ও ছুন্নাহৰ ওপৰত আমল কৰা জৰুৰী বুলি মুছলিম আলিমসকলে কয়। কোৰআন মজিদৰ ছুৰা “আল-আনকাবূত”ৰ ৪৫ নং আয়াতত আল্লাহে এনেদৰে কৈছে–\n“(হে নবী) তোমাৰ প্ৰতি যি কিতাব অহী কৰা হয়, তাৰ পৰা তুমি তিলাওৱাৎ কৰা আৰু ছালাত কায়েম কৰা। নিশ্চয় চালাতে অশ্লীল আৰু অসৎ কামৰ পৰা বিৰত ৰাখে, আৰু আল্লাহৰ স্মৰণেই হৈছে সৰ্বশ্ৰেষ্ঠ”। \nছুৰা “হূদ”ৰ ১১৪ নং আয়াতত কৈছে–\n“আৰু তুমি ছালাত প্ৰতিষ্ঠা কৰা, দিনৰ দুয়ো প্ৰান্তভাগত আৰু ৰাতিৰ প্ৰথমাংশত। নিশ্চয় সৎ কৰ্মই অসৎ কৰ্মক দূৰ কৰে, উপদেশ গ্ৰহণকাৰীসকলৰ বাবে এইটো এটা উপদেশ”। \n■ হাদিছত এনেদৰে কোৱা হৈছেঃ\n(১) আবু হুৰাইৰা ৰাদ্বিয়াল্লাহু আনহুৰ দ্বাৰা বৰ্ণিত, ৰাছুলুল্লাহ চাল্লাল্লাহু আলাইহি অছাল্লামে কৈছে–\nপাঁচ ওৱাক্ত ছালাত, এক জুমু‘আৰ পৰা পৰৱৰ্ত্তী জুমু‘আলৈ আৰু এক ৰমজানৰ পৰা পৰৱৰ্ত্তী ৰমজানৰ মাজৰ সময়চোৱাত হোৱা (ছগীৰা) গুনাহৰ কাফফাৰা স্বৰূপ, যদিহে তেওঁ কবিৰা গুনাহসমূহৰ পৰা মুক্ত থাকে। \n(২) আবু হুৰাইৰা ৰাদ্বিয়াল্লাহু আনহুৰ দ্বাৰা বৰ্ণিত আন এক হাদীছত\nৰাছুল্লাল্লাহু চাল্লাল্লাহু আলাইহি অছাল্লামে সুধিলে– “তোমালোকৰ ঘৰৰ সন্মুখেৰে প্ৰৱাহিত নদীত দৈনিক পাঁচবাৰ গোছল কৰিলে তোমালোকৰ শৰীৰত কিবা ময়লা থাকিবনে? তেওঁলোকে উত্তৰ দিলে– নাথাকে, তেতিয়া নবী চাল্লাল্লাহু আলাইহি অছাল্লামে ক’লে– পাঁচ ওৱাক্ত ছালাতৰ তুলনাও ঠিক অনুৰূপ, ইয়াৰ দ্বাৰা আল্লাহে গুনাহসমূহ দূৰ কৰি দিয়ে। ’’ \n(৩) উক্কবা ইবনু আমিৰ ৰাদ্বিয়াল্লাহু আনহুৰ দ্বাৰা বৰ্ণিত, তেওঁ ৰাছুলুল্লাহ চাল্লাল্লাহু আলাইহি অছাল্লামক কোৱা শুনিছে–\n“তোমালোকৰ প্ৰভু অত্যন্ত আনন্দিত হয় সেই ভেৰা ৰখীয়াৰ প্ৰতি, সি যেতিয়া পাহাৰৰ ওপৰত আজান দি ছালাত আদায় কৰে। মহান আল্লাহে ফিৰিস্তাসকলক কয়– তোমালোকে দেখিছানে, মোৰ বান্দাই মোক ভয় কৰি আজান দি ছালাত আদায় কৰিছে, মই তাক মাফ কৰি দিছোঁ আৰু সি জান্নাতত প্ৰৱেশ কৰিব। ’’\n(৪) আবু ক্কাতাদা ৰাদ্বিয়াল্লাহু আনহুৰ দ্বাৰা বৰ্ণিত, ৰাছুলুল্লাহ চাল্লাল্লাহু আলাইহি অছাল্লামে কৈছে–\nআল্লাহ তা‘আলাই ঘোষণা কৰিছে যে “নিশ্চয় মই আপোনাৰ উম্মতৰ ওপৰত পাঁচ ওৱাক্ত ছালাত ফৰজ কৰিছোঁ আৰু অংগীকাৰ কৰিছোঁ যে, যি ব্যক্তিয়ে সময়মতে উক্ত পাঁচ ওৱাক্ত ছালাত আদায় কৰি কিয়ামতৰ দিনা উপস্থিত হ’ব, মই তাক জান্নাতত প্ৰৱেশ কৰাম আৰু যি ব্যক্তিয়ে ইয়াৰ সংৰক্ষণ নকৰে তাৰ ওচৰত মোৰ কোনো অংগীকাৰ নাই। ” \nছালাত পৰিত্যাগকাৰীৰ বাবে আছে– কঠোৰ শাস্তিসম্পাদনা কৰক\nকোৰআনৰ ছুৰা “আত-তাওবাহ”ৰ ১১ নং আয়াতত আল্লাহে কৈছে–\n“এতেকে সিহঁতে যদি তাওবাহ কৰে, ছালাত কায়েম কৰে আৰু জাকাত আদায় দিয়ে, তেন্তে সিহঁত তোমালোকৰ দ্বীনি ভাই”। \nছুৰা “আল-মুদ্দাচ্ছিৰ”ৰ ৪০-৪৩ নং আয়াতত কৈছে–\n“জান্নাতত তেওঁলোকে ইজনে সিজনক সুধিব, অপৰাধীসকলৰ বিষয়ে, কিহে তোমালোকক ‘ছাক্কাৰ’ নামৰ জাহান্নামত নিক্ষেপ কৰিছে? সিহঁতে কব– আমি ছালাত আদায়কাৰীসকলৰ অন্তৰ্ভুক্ত নাছিলোঁ। ”\n■ হাদিছত আছে,\n(১) ৰাছুলুল্লাহ চাল্লাল্লাহু আলাইহি অছাল্লামে কৈছে–\nযি ব্যক্তিয়ে মুছলিম হিচাবে আল্লাহৰ সৈতে সাক্ষাৎ কৰি আনন্দিত হ’ব বিচাৰে, তেওঁ যেন পাঁচ ওৱাক্ত ছালাত যথাযথভাৱে আদায় কৰে, য’তেই আজান দিয়ে। \n(২) কোনো এক ব্যক্তিৰ সৈতে মুশ্বৰিক বা অবিশ্বাসী লোকৰ পাৰ্থক্য হ’ল ছালাত পৰিত্যাগ কৰা। \n(৩)‘আব্দুল্লাহ ইবনু চাক্কীক্ক উকায়লি ৰাদ্বিয়াল্লাহু আনহুৱে কৈছে,\nৰাছুলুল্লাহ চাল্লাল্লাহু আলাইহি অছাল্লামৰ ছাহাবীসকলে ছালাতৰ বাহিৰে অন্য আমলসমূহৰ ভিতৰত কোনো এটা আমল এৰি দিয়া কাৰ্য্যক কুফুৰী বুলি কোৱা নাছিল। \n(৪)‘আব্দুল্লাহ ইবনু বুৰায়দা ৰাদ্বিয়াল্লাহু আনহুৱে তেওঁৰ পিতাকৰ পৰা বৰ্ণনা কৰিছে, ৰাছুলুল্লাহ চাল্লাল্লাহু আলাইহি অছাল্লামে কৈছে–\n“আমাৰ আৰু সিহঁতৰ (অবিশ্বাসী, মুশ্বৰিক আৰু মুনাফিক) মাজত যি অংগীকাৰ, সেয়া হ’ল ছালাত, গতিকে যি ব্যক্তিয়ে ছালাত এৰি দিলে সি কুফুৰী কৰিলে। ”\nগতিকেই মুছলিম আলিমসকলে কয় যে, যি ব্যক্তিয়ে ছালাত ত্যাগ কৰে তেওঁ নিঃসন্দেহে কুফুৰী কৰিলে, অলসতা বা অৱহেলাত ছালাত আদায় নকৰিলে জাহান্নামত যাব লাগিব আৰু শাস্তি ভোগ কৰাৰ পিছত আল্লাহৰ দয়াত কলিমা ত্বৈয়্যিবাৰ বৰকতত মুক্তি পাই জান্নাতত প্ৰৱেশ কৰিব।  কিন্তু ইচ্ছাকৃতভাৱে ছালাত এৰি দিলে বা অস্বীকাৰ কৰিলে, ইছলামৰ পৰা বাহিৰ হৈ যাব আৰু জাহান্নামত চিৰস্থায়ীভাৱে থাকিব লাগিব। \nছালাতৰ (সময়) ওৱাক্তসমূহসম্পাদনা কৰক\nই মুছলিমসকলৰ প্ৰাৰ্থনাৰ সময়। দিনে পাঁচবাৰকৈ কৰা প্ৰাৰ্থনাৰ সময় বেলেগ বেলেগ। সময় হোৱাৰ লগে লগেই আজানৰ দ্বাৰা প্ৰাৰ্থনা(ছালাত)ৰ বাবে মাতা হয়। ছালাতৰ সময়ৰ গুৰুত্বাৰোপ কৰি আল্লাহ তা‘আলাই কৈছে-\n“নিশ্চয় নিৰ্ধাৰিত সময়ত ছালাত আদায় কৰা মু‘মিনসকলৰ বাবে জৰুৰী কৰ্তব্য। ”\nৰাছুলুল্লাহ মুহাম্মাদ চাল্লাল্লাহু আলাইহি অছাল্লাম আৰু চাহাবায়ে কিৰামে নিৰ্দ্দিষ্ট সময়ত ছালাত আদায় কৰিছিল। নিৰ্দ্দিষ্ট সময়ত অৰ্থাৎ আওৱাল ওৱাক্তত ছালাত আদায় কৰাৰ গুৰুত্ব বহুত বেছি। উম্মু ফাৰওৱা ৰাদ্বিয়াল্লাহু আনহাৰ দ্বাৰা বৰ্ণিত,\nৰাছুলুল্লাহ চাল্লাল্লাহু আলাইহি অছাল্লামক সোধা হ’ল– আমলসমূহৰ ভিতৰত কোন আমল সৰ্বাধিক উত্তম? উত্তৰত নবী চাল্লাল্লাহু আলাইহি অছাল্লামে ক’লে– আওৱাল ওৱাক্তত ছালাত আদায় কৰা। \nদেখা যায়, আওৱাল ওৱাক্তত ছালাত আদায় কৰাৰ গুৰুত্ব জাম‘আতৰ সৈতে ছালাত আদায় কৰাতকৈও বেছি।  ‘আয়িশ্বা ৰাদ্বিয়াল্লাহু আনহাই কৈছে-\n‘‘ৰাছুলুল্লাহ চাল্লাল্লাহু আলাইহি অছাল্লামে তেওঁৰ জীৱনত মাত্ৰ দু’বাৰৰ বাহিৰে কেতিয়াও ছালাত শেষ ওৱাক্তত পঢ়া নাই। ’’\nএইকাৰণে তেওঁ ‘আলী ৰাদ্বিয়াল্লাহু আনহুক লক্ষ্য কৰি কৈছিল উপদেশ দিছিল, হাদিছত এনেদৰে বৰ্ণনা হৈছে-\n‘‘হে ‘আলী ৩টা কামত কেতিয়াও পলম নকৰিবা। তাৰ মাজত ১টা হ’ল যেতিয়াই ছালাতৰ সময় হ’ব, তেতিয়াই ছালাত আদায় কৰা। ’’\nক) ফজৰৰ ছালাতৰ সময়ঃ চুবহ ছাদিকৰ পিছতে ফজৰৰ ওৱাক্ত আৰম্ভ হয় আৰু সূৰ্য্যোদয়ৰ আগলৈকে থাকে। গতিকে সমস্যাজনিত কাৰণত সূৰ্য্যোদয়ৰ পূৰ্বে ফজৰৰ ছালাত আদায় কৰিব পাৰি। আওৱাল ওৱাক্তত ছালাত আদায় কৰা উত্তম বাবে ৰাছুলুল্লাহ চাল্লাল্লাহু আলাইহি অছাল্লামে খুব পুৱাতে উঠি ফজৰৰ ছালাত আদায় কৰিছিল। পূব আকাশ মুকলি হ’লেহে ফজৰৰ ছালাতৰ সময় আৰম্ভ হোৱাৰ বিষয়ে কোনো দলীল নাই। ৰাছুলুল্লাহ চাল্লাল্লাহু আলাইহি অছাল্লামে ফজৰৰ ছালাত আদায় কৰাৰ সময় সম্বন্ধে তলত উল্লিখিত হাদীছত পোৱা যায়- “আয়িশ্বা ৰাদ্বিয়াল্লাহু আনহাৰ দ্বাৰা বৰ্ণিত,\nৰাছুলুল্লাহ চাল্লাল্লাহু আলাইহি অছাল্লামে ফজৰৰ ছালাত আদায় কৰাৰ পিছত মহিলাসকলে চাদৰ মেৰিয়াই নিজ নিজ ঘৰলৈ উভতি গৈছিল, কিন্তু ধূসৰ অন্ধকাৰৰ কাৰণে তেওঁলোকক চিনিব পৰা নগৈছিল। ”\nআন এক হাদীছত ‘আয়িশ্বা ৰাদ্বিয়াল্লাহু আনহাই বৰ্ণনা কৰিছে,\n“মুমিন মহিলাসকলে চাদৰেৰে আবৃত হৈ ৰাছুলুল্লাহ চাল্লাল্লাহু আলাইহি অছাল্লামৰ সৈতে ফজৰৰ ছালাতত উপস্থিত হৈছিল আৰু ছালাত শেষ হোৱাৰ পিছত ঘৰলৈ উভতি গৈছিল, কিন্তু ধূসৰ অন্ধকাৰৰ বাবে তেওঁলোকক কোনেও চিনি পোৱা নাছিল। ”\nআন এক বৰ্ণনাত কৈছে–\n“ৰাছুলুল্লাহ চাল্লাল্লাহু আলাইহি অছাল্লামে ফজৰৰ ছালাত এনে সময়ত পঢ়িছিল যেতিয়া ওচৰত বহা লোকক চিনিব পৰা নগৈছিল আৰু ৬০ ৰ পৰা ১০০ আয়াত তিলাৱত কৰিছিল। ”\nগতিকেই ইয়াৰ ওপৰত ভিত্তি কৰি কোৱা হয় যে, ৰাছুলুল্লাহ চাল্লাল্লাহু আলাইহি অছাল্লামৰ সময়ত ফজৰৰ ছালাত অন্ধকাৰত আৰম্ভ হৈছিল আৰু আন্ধাৰ হৈ থকা অৱস্থাতে শেষ হৈছিল, যাৰ বাবে জাম‘আতত ছালাত আদায় কৰা মহিলাসকলক ছালাত শেষ হোৱাৰ পিছত ঘৰলৈ উভতি যাওঁতে কোনেও চিনি পোৱা নাছিল।\nখ) জোহৰৰ ছালাতৰ সময়ঃ সূৰ্য্য পশ্চিম আকাশৰ পিনে ঢাল খোৱাৰ লগে লগে জোহৰৰ ছালাতৰ সময় আৰম্ভ হয় আৰু কোনো বস্তুৰ ছাঁ তাৰ সমপৰিমাণ হ’লে শেষ হয়। এই সংক্ৰান্তত ‘আব্দুল্লাহ ইবনু আমৰ ৰাদ্বিয়াল্লাহু আনহুৰ দ্বাৰা বৰ্ণিত ৰাছুলুল্লাহ চাল্লাল্লাহু আলাইহি অছাল্লামে কৈছে,\n“জোহৰৰ ছালাতৰ সময় হ’ল– সূৰ্য্য ঢাল খোৱাৰ পৰা কোনো ব্যক্তিৰ ছাঁ তাৰ সমপৰিমাণ হোৱা পৰ্যন্ত অৰ্থাৎ ‘আছৰৰ সময় হোৱালৈকে। ”\nআলিমসকলৰ মত যে আওৱাল ওৱাক্তত ছালাত আদায় কৰা জৰুৰী যদিও গ্ৰীষ্ম কালত জোহৰৰ ছালাত কিছু পলমকৈ আদায় কৰিব পাৰি। আবু ছাঈদ ৰাদ্বিয়াল্লাহু আনহুৱে কৈছে–\nৰাছুলুল্লাহ চাল্লাল্লাহু আলাইহি অছাল্লামে কৈছে, “তোমালোকে জোহৰক ঠাণ্ডা কৰা, কাৰণ গৰমৰ প্ৰকোপ জাহান্নামৰ তাপ। ”\nগ) ‘আছৰৰ ছালাতৰ সময়ঃ কোনো বস্তুৰ ছাঁ যেতিয়া সেই বস্তুৰ সমপৰিমাণ হ’ব তেতিয়া ‘আছৰৰ ছালাতৰ সময় আৰম্ভ হ’ব।  আৰু যেতিয়া ছাঁ দ্বিগুণ হ’ব তেতিয়া শেষ হ’ব, অৱশ্যে কোনো সমস্যাজনিত কাৰণত সূৰ্য্যাস্তৰ আগত এক ৰাক‘আত পঢ়িব পাৰিলে ‘আছৰৰ ছালাত আদায় হৈ যাব, তেনেকৈ সূৰ্য্যোদয়ৰ আগত এক ৰাক‘আত পঢ়িব পাৰিলে ফজৰৰ ছালাত আদায় হৈ যাব। বাকী ৰাক'আত সমূহো পূৰা কৰি ল'ব। আনাচ ৰাদ্বিয়াল্লাহু আনহুৰ দ্বাৰা বৰ্ণিত, ৰাছুলুল্লাহ চাল্লাল্লাহু আলাইহি অছাল্লামে ‘আছৰৰ ছালাত পঢ়িছিল সূৰ্য্য যেতিয়া উজ্জ্বল অৱস্থাত ওপৰত আছিল, তাৰ পিছত কোনো লোকে মদিনাৰ পৰা চাৰি মাইল বা সম-দূৰত্বত অৱস্থিত স্থানৰ পৰা ঘূৰি আহিব পাৰিছিল।\nঘ) মাগৰিবৰ ছালাতৰ সময়ঃ সূৰ্য্য অস্ত যোৱাৰ লগে লগে মাগৰিবৰ ছালাতৰ সময় আৰম্ভ হয় আৰু পশ্চিম আকাশত সূৰ্য্যৰ ৰঙচুৱা আৱৰণ নাইকিয়া হোৱাৰ লগে লগে শেষ হয়। \nঙ) ইশ্বাৰ ছালাতৰ সময়ঃ মাগৰিবৰ ছালাতৰ সময় শেষ হোৱাৰ পিছতে ইশ্বাৰ ছালাতৰ সময় আৰম্ভ হয় আৰু মাজনিশালৈকে থাকে। সমস্যাজনিত কাৰণত ফজৰৰ আগলৈকে পঢ়িব পাৰি, ৰাছুলুল্লাহ চাল্লাল্লাহু আলাইহি অছাল্লামে ইশ্বাৰ ছালাত পলমকৈ পঢ়াতো উত্তম হিচাবে বিবেচনা কৰিছিল।  ইবনু ‘আব্বাছ ৰাদ্বিয়াল্লাহু আনহুৰ দ্বাৰা বৰ্ণিত ৰাছুলুল্লাহ চাল্লাল্লাহু আলাইহি অছাল্লামে কৈছে,\n“জীব্ৰীল আলাইহি অছাল্লামে কা’বাৰ কাষত দুদিন অৱস্থান কৰি প্ৰতি ওৱাক্ত ছালাত দুবাৰকৈ পঢ়ি ছালাতৰ আওৱাল আৰু আখেৰী ওৱাক্তৰ বিষয়ে জনাই দিছিল। তেওঁ ইমামতি কৰি এবাৰ জোহৰ পঢ়ালে সূৰ্য্য ঢাল খোৱাৰ লগে লগে, ‘আছৰ পঢ়াইছিল যেতিয়া প্ৰত্যেক বস্তুৰ ছাঁ তাৰ সমান হৈছিল, মাগৰিব পঢ়াইছিল ৰোজাদাৰে ইফতাৰ কৰা সময়ত, ইশ্বা পঢ়াইছিল বেলি ডুব যোৱাৰ পিছত পশ্চিম আকাশত ৰঙচুৱা আৱৰণ নাইকিয়া হোৱাৰ সময়ত আৰু ফজৰ পঢ়াইছিল ৰোজাদাৰে খাদ্য খোৱা হাৰাম হোৱাৰ সময়ত অৰ্থাৎ ছাহাৰীৰ সময়ৰ পিছত। পিছদিনাখন জোহৰ পঢ়াইছিল যেতিয়া প্ৰত্যেক বস্তুৰ ছাঁ তাৰ সমান হৈছিল, ‘আছৰ পঢ়াইছিল যেতিয়া প্ৰত্যেক বস্তুৰ ছাঁ দুগুণ হৈছিল, মাগৰিব পঢ়াইছিল ৰোজা ৰখা ব্যক্তিয়ে ইফতাৰ কৰা সময়ত, ইশ্বা পঢ়াইছিল নিশা এক-তৃতীয়াংশ পূৰ্ণ হোৱা সময়ত আৰু ফজৰ পঢ়াইছিল আকাশ মুকলি হোৱা সময়ত। তাৰ পিছত তেওঁ মোক লক্ষ্য কৰি কৈছিল– হে মুহাম্মাদ! (চাল্লাল্লাহু আলাইহি অছাল্লাম), এয়া আপোনাৰ পূৰ্বৰ নবীসকলৰ সময়, এই দুই সময়ৰ মাজৰ খিনিয়ে ছালাতৰ সময়”। \nওপৰোক্ত হাদীছবোৰৰ পৰাই আলিসকলে কয় যে, জীব্ৰীল আলাইহি অছাল্লামে পাঁচ+পাঁচ মুঠ দহ ওৱাক্ত ছালাতত ইমামতি কৰি ৰাছুলুল্লাহ চাল্লাল্লাহু আলাইহি অছাল্লামক প্ৰতি ওৱাক্ত ছালাতৰ আওৱাল আৰু আখেৰী সময়ৰ বিষয়ে জনাই দিছে। আওৱাল ওৱাক্তত ছালাত আদায় কৰাৰ গুৰুত্ব অধিক, আনকি জাম‘আতত ছালাত আদায় কৰাতকৈও অধিক প্ৰাধান্য দিয়া হৈছে। \nপৱিত্ৰতা অৰ্জনসম্পাদনা কৰক\nছালাত(নামাজ)ৰ নিয়মসম্পাদনা কৰক\nছালাত(নামাজ)ৰ ওয়াক্ত আৰু ৰাকাতসম্পাদনা কৰক\nবিশেষ ছালাত(নামাজ)সম্পাদনা কৰক\n↑ ছালাতুৰ ৰাছূল (ছাঃ)- মুহাম্মাদ আছাদুল্লাহ আল-গালিব\n↑ কোৰআনঃ ২৯/৪৫\n↑ কোৰআনঃ ১১/১১৪\n↑ ছহীহ মুছলিম, মিচকাত হা/৫৬৪।\n↑ মুত্তাফাক্ক ‘আলাইহ, বুখাৰী হা/৫২৮, ১/৭৬ পৃঃ, মিচকাত হা/৫৬৫।\n↑ আবু দাউদ হা/১২০৩, পৃঃ ১/১৭০, নাছাঈ হা/৬৬৬, মিচকাত হা/৬৬৫, পৃঃ ৬৫।\n↑ ছহীহ আবু দাউদ হা/৪৩০, চনদ ‘হাছান’ ছালাত অধ্যায়, ওৱাক্ত হেফাজত কৰা অনুচ্ছেদ, মালিক, নাছাঈ, মিচকাত হা/৫৭০।\n↑ কোৰআনঃ ৯/১১\n↑ কোৰআনঃ ৭৪/৪০-৪৩\n↑ ছহীহ মুছলিম হা/১৫২০, ১/২৩২ পৃঃ।\n↑ ছহীহ মুছলিম হা/২৫৬-২৫৭, ১/৬১ পৃঃ।\n↑ তিৰমিযী হা/২৬২২, ২/৯০ পৃঃ, ঈমান অধ্যায় ছালাত পৰিত্যাগ কৰা অনুচ্ছেদ।\n↑ তিৰমিযী হা/২৬২১।\n↑ ইবনু মাজাহ হা/৬০, পৃঃ ৭, চনদ ছহীহ।\n↑ শেখ আলবাণী, হুকমু তাৰিকিছ চালাহ, পৃঃ ৬।\n↑ ছুৰা আন-নিছা- ১০৩।\n↑ ছহীহ আবু দাউদ হা/৪২৬, ১/৬১ পৃঃ, তিৰমিযী হা/১৭০, ১/৪২ পৃঃ চনদ ছহীহ।\n↑ ছহীহ মুছলিম হা/১৪৯৭, মিচকাত হা/৬০০)।\n↑ ছহীহ তিৰমিযী, মিচকাত ৬১ পৃঃ।\n↑ মুত্তাফাক আলাইহি, ছহীহ বুখাৰী হা/৮৬৭, ১/১২০ পৃঃ, মিচকাত ৫৯৮নং।\n↑ ছহীহ বুখাৰী হা/৫৭৮, ১/৮২ পৃঃ।\n↑ ছহীহ বুখাৰী হা/৫৪১, ১/৭৭ পৃঃ, আবু দাউদ ৩৯৫, ৩৯৮নং।\n↑ ছহীহ মুছলিম হা/১৪১৯, পৃঃ ১/২২৩, মিচকাত হা/৫৮১।\n↑ ছহীহ বুখাৰী হা/৫৩৮, পৃঃ ১/৭৬, মুছলিম, আবু দাউদ, তিৰমিযী।\n↑ আবু দাউদ, তিৰমিযী, মিচকাত ৫৮৩নং\n↑ বুখাৰী, মুছলিম, মিচকাত ৬০১-৬০২নং।\n↑ মুত্তাফাক্ক আলাইহ, বুখাৰী হা/৫৫০, পৃঃ ১/৭৮, মুছলিম, মিচকাত ৫৯২নং।\n↑ আহমাদ, তিৰমিযী, ইবনু মাজাহ, মিচকাত ৬১১নং।\n↑ ছহীহ আবু দাউদ হা/৩৯৩, পৃঃ ১/৫৬, ছালাত অধ্যায়–২, ছহীহ তিৰমিযী হা/১৪৯, পৃঃ ১/৩৮।\n↑ ছহীহ মুছলিম হা/১৪৯৭, মিচকাত হা/৬০০।\n"https://as.wikipedia.org/w/index.php?title=ছালাত&oldid=234854"ৰ পৰা অনা হৈছে


xukhdukh.com October 07, 2013 goodnews,\n১. বিধি প্ৰস্তুত কৰি এনৰেগাৰ দুৰ্নীতি ৰোধৰ বাবে কঠোৰ নিৰ্দেশ দিলে কেন্দ্ৰীয় চৰকাৰেঃ এশ দিনৰ নিশ্চিত কাম দিব নোৱাৰিলে আবেদনকাৰীক ধন দিয়াৰ বাবেও কৰিবলৈ দিলে ব্যৱস্থা৷\nচাইনা অপেন টেনিছত মহিলাৰ ডাৱলছত\nচেম্পিয়ন হ’ল ছানিয়া মিৰ্জা আৰু\nজিম্বাবৱেৰ সংগী কাৰা ব্লেক\n২. অসম নাট্য সন্মিলনৰ সভাপতি ৰূপে নিৰ্বাচিত হ’ল প্ৰবীণ নাট্যকৰ্মী দুলাল ৰয়৷\n৩. ভাষা-প্ৰযুক্তি বিকাশ পৰিষদৰ উদ্যোগত ম’বাইলত অসমীয়া লিখা সঁজুলি উন্মোচনঃ এই সঁজুলি বিনামূলীয়াকৈ পৰিষদৰ ৱেবচাইট www.sltdassam.com ৰ আগ্ৰহী লোকে ডাউনলোড কৰি লব পাৰিব৷\n৪. অসম এচ’ছিয়েছন, মুম্বাইৰ উদ্যোগত শ্ৰীমন্ত শংকৰদেৱৰ জন্মোৎসৱ আয়োজিত হৈছে মায়া নগৰী মুম্বাইতঃ অহা ২৬ আৰু ২৭ অক্টোবৰত শ্ৰীমন্ত শংকৰদেৱ সংঘৰ সহযোগত এক বিস্তৃত কাৰ্যসূচীৰে দুটাকৈ স্থানত অসমৰ পৰা যোৱা ২০০জনীয়া দলে পৰিবেশন কৰিব লগা কাৰ্যসূচীৰে অনুষ্ঠিত হব৷ তিনিখনকৈ আলোচনাচক্ৰত সংঘৰ পদাধিকাৰ ৰজনীকান্ত দত্ত, ডঃ নগেন শইকীয়া, প্ৰভাত দাস আদি বক্তাই ভাগ লোৱাৰ উপৰিও এক সাংস্কৃতিক শোভাযাত্ৰাৰে শংকৰদেৱৰ ব্যপাক প্ৰচাৰৰ বাবে উদ্যোগ গ্ৰহণ কৰিছে৷\n৫. ৰাষ্ট্ৰীয় উশ্ব ছান শ্বু কাপত অসম দলে স্বৰ্ণ সহ জয় কৰিলে পাঁচটাকৈ পদক৷\n৬. জাকাৰ্টাত অনুষ্ঠিত হোৱা "ইণ্টাৰনেশ্বনেল ইউনিয়ন ফৰ কনজাৰভেছন অৱ নেছাৰ" শীৰ্ষক আলোচনা চক্ৰত গঁড় হত্যাৰোধৰ বাবে আহ্বান জনালে ভাৰত চৰকাৰকঃ বিশেষকৈ মানাহত হোৱা গঁড় হত্যাক লৈ উদ্বেগ প্ৰকাশ কৰাৰ লগতে অহা ২০২০ চনৰ ভিতৰত বাৰ্ষিক গড়ে তিনি শতাংশকৈ গঁড়ৰ সংখ্যা বৃ্দ্ধিৰ বাবেও সিদ্ধান্ত গ্ৰহণ কৰে৷\n৭. ডিগবৈ কলেজত আজিৰে পৰা দুদিনীয়াকৈ আয়োজিত হৈছে "গণিতশাস্ত্ৰৰ সাম্প্ৰতিক ধাৰা আৰু ব্যৱহাৰ" বিষয়ক ৰাষ্ট্ৰীয় পৰ্যায়ৰ এখন আলোচনাচক্ৰঃ ভাৰতৰ বিভিন্ন প্ৰান্তৰ পৰা আমন্ত্ৰিত হোৱা ৯খনকৈ চেমিনাৰ পেপাৰ ইয়াত পাঠ কৰা হব৷\n৮. তেজপুৰত কবি সন্মিলনত উন্মোচিত হ’ল “জোনাকৰ কবিতা” কাব্যলোচনীৰ শাৰদীয় সংখ্যা৷\n৯. অৱশেষত তিনিচুকীয়াত গংগাৰাম ক’ল হত্যাকাণ্ড গোচৰত জেৰা আৰম্ভ কৰিলে চিবিআইয়েঃ বিধায়ক ৰাজু চাহু সহ ছয় কংগ্ৰেছীক জেৰা কৰাৰ লগে লগেই অভিযুক্তই ভূগিছে আতংকত৷\n১০. তেজপুৰক হেৰিটেজ নগৰীৰূপে গঢ় দিবলৈ সিদ্ধান্ত ল’লে শোণিতপুৰ জিলা প্ৰশাসনে৷\n১১. আৰম্ভ হ’ল বৰপেটাৰ মাধৱ চৌধুৰী মহাবিদ্যালয়ৰ মহাৰজত জয়ন্তীৰ বছৰজোৰা কাৰ্যসূচীৰঃ শুভাৰম্ভ কৰিলে অসমৰ মুখ্যমন্ত্ৰী তৰুণ গগৈয়ে৷\n১২. আমূল সংস্কাৰ হ’লেহে অগপত যোগ দিব ৰঞ্জিত শেখৰ মুছাহাৰীয়েঃ বিকল্প ৰাজনৈতিক শক্তিৰ সন্ধানত গুৱাহাটীত হোৱা নাগৰিক সভাত ল’লে ৰাজহুৱা পৰামৰ্শ৷\n১৩. বৰপেটাৰ চেঙাত পাঁচ দিনীয়াকৈ বিস্তৃত কাৰ্যসূচীৰে দুৰ্গাপূজা উদযাপনৰ আয়োজন৷\n১৪. কাৰ্গিলৰ প্ৰথম শ্বহীদ পাৰ্বতিচৰণ দাসলৈ ৰাজহুৱা শ্ৰদ্ধাঞ্জলি জনালে বজালীৰ ৰাইজে৷\n১৫. বাংলাদেশৰ সতে কৰা চুক্তি অনুসৰি পশ্চিমবংগৰ ভেমপুৰা অঞ্চলৰ মাজেৰে আৰম্ভ কৰিলে শক্তি যোগান প্ৰক্ৰিয়াঃ দ্বি-পাক্ষিক সম্পৰ্কৰ উন্নীত কৰণৰ বাবে অহা ৩৫বছৰলৈ ৫০০মেগাৱাট শক্তি পৰিবহন কৰি যোগান ধৰিব বাংলাদেশলৈ৷\n১৬. বড়োলেণ্ড গেলেণ্টছ গ’ল্ড কাপ ফুটবলঃ মণিপুৰৰ আমোফাক হৰুৱাই অসম ৰাজ্যিক বিদ্যুত পৰিষদ দল হ’ল চেম্পিয়ন৷\n১৭. সৰুপেটাত চলি থকা শৰৎ-মহানন্দ ফুটবলত চেম্পিয়ন হ’ল বৰবড়ী চেম্পিয়নঃ ৪-২ ৰ ব্যৱধানত পৰাস্ত হ’ল সৰুবড়ীৰ দল৷\n১৮. শচীন টেণ্ডুলকাৰে সৃষ্টি কৰিলে অন্য এক অভিলেখঃ ক্ৰিকেটৰ সকলো ফৰ্মেট ধৰি সম্পূৰ্ণ কৰিলে ব্যক্তিগত ৫০হাজাৰ ৰাণ৷\n১৯. টিহুত অহা ১৯ অক্টোবৰৰ পৰা অনুষ্ঠিত হব সদৌ অসম ভিত্তিত প্ৰাইজমানী ফুটবল প্ৰতিযোগিতা৷\n২০. কৰাচীত হোৱা এচিয়ান ৰাগৱীত পাকিস্তানৰ দল চেম্পিয়ন হোৱাৰ সুখবৰ৷\nBy xukhdukh.com on October 07, 2013\nসোঁৱৰণিৰ এখিলা পাত\nজুতি লগা সোঁৱৰণ\nনাৰী তুমি অনন্যা\nমিচা ক’লে কি ডাল হ’ব?\nজীৱন বাটৰ সুৰ\nজীৱনৰ অনুভৱঃ বিদেশত আপোন মানুহ\nপৌৰাণিক কথাৰেঃ গীতাৰ বাণী\nবিদেশত প্ৰৱাসী অসমীয়াৰ উদ্যম\nচিনেমাঃ লোকেল কুংফু


গাৰ্ল উইদাউট মোবাইল – তৃষ্ণা সোনোৱাল – ফটাঢোল\nJune 1, 2019 দৈনন্দিন\t7 Comments\nগাৰ্ল উইদাউট মোবাইল – তৃষ্ণা সোনোৱাল\nমলয়া বাইদেৱে পুতেকৰ কাৰণে কইনা বিচাৰি ফুৰিছে, চৰ্তমতে কইনাৰ থাকিব লাগিব এটা বিশেষ গুণ। কিন্তু ক’ত সেই বিশেষ ‘কইনা’ ৰূপে অলংকৃতা, গুণে বিভূষিতা, শিক্ষাত সৰস্বতী, লক্ষ্মীৰ জেউতি চৰা অতবোৰ কন্যাক তেওঁতো ঘূৰিয়ে নেচালে।\n-থোৱাহে তোমাৰ ৰূপ, থোৱাহে তোমাৰ গুণ। বাদ দিয়া তোমাৰ টকা, বাদ দিয়া তোমাৰ পঢ়া। মই বিচৰাবিধত তেনেই দুখীয়া, কেনেকৈ আনিম মই সেইজনী কইনা!\nমলয়া বাইদেউৰ বেংকাৰ পুতেকৰ বিয়াৰ ভৰপক বয়স, বেচেৰাৰ ভয়ো সোমাইছে মাকে বিচৰা গুণৰ ছোৱালী নাপালে সি দেখোন আবিয়ৈ-হাবিয়ৈ হৈ হৈ থাকিব লাগিব।\nমলয়া বাইদেৱে বুজায়,\n-আবৈয়ৈ হাবৈয়ৈ নহয় হেৰ’ বুৰ্বক, জীৱনত বিয়া নপতা পুৰুষক বৰলা বুলি কয়। তই চিন্তা নকৰ বাবামানু, তোৰ কইনা ওলাবই ওলাব। মেৰি বোৱাৰী আয়েগি… জৰুৰ আয়েগি।\nপাই গ’ল, সঁ‌চাকৈয়ে পাই গ’ল কইনা। মলয়া বাইদেউৰ জা-য়েকৰ ভায়েকৰ পুতেকৰে নে জীয়েকৰে নে ঘৈণীয়েকৰে বিয়া আছিল।\nএঃ ইমানবোৰ আমাকনো কিয় লাগে, মুঠতে এখন ডাঙৰ পেণ্ডেলৰ বিয়া আছিল। ৰমক জমক লাইট আছিল, লাইটৰ তলত পুৰুষ মহিলা, ডেকা গাভৰু প্ৰতিবিধেই উপস্থিত আছিল।\nমলয়া বাইদেউৰ চকু বিষাই যায় এইবোৰত, মূৰটোও বিষাই খঙত,\n-নৰকীহঁত, নোপোৱাই পোৱাদি মোবাইলটোকে জুপি থাক। মাত এষাৰ নাই, কথা এষাৰ নাই, সেইটোতে সোমাই নাযাৱনো কিয় হেৰ’?\nহয় দেই মলয়া বাইদেউ, বিয়া এখন খাব আহি মহিলাবোৰে কাপোৰ নাচাই, পুৰুষবোৰে প্ৰাকৃতিক পৰিবেশ নাচাই, ডেকাবোৰে ছোৱালী নাচাই, ছোৱালীবোৰে ডেকা নাচাই আপোনমনে মোবাইলটোকে যদি চাই থাকে পৃথিৱীৰ আৱৰ্তন-বিৱৰ্তন হ’ব কেনেকৈ হে!\nমাজতে ঝিলিককৈ লাইট এটা জ্বলিব, সেইকনেই যি মূৰ দঙা। কৃষ্ণ গোপাল, সেই লোহাচটাত কিনো আম্বানীৰ কোষ্ঠীখন সোমাই আছে গোটেই মখাই জুমি – জুমি চাবলৈ।\nমলয়া বাইদেৱে ফোপাই জোপাই উঠিব লওঁতেই চকুত পৰে বিশেষ এটি কন্যাত।\n-হে মোৰ কৃষ্ণ গোঁসাই, কোটি কোটি ধন্যবাদ তোমাক। কিহে দি পূজিম তোমাকে ঈশ্বৰ ও…..\nআনন্দতে মলয়া বাইদেউৰ চকুপানীৰ লগতে চুটি মুটি প্ৰাৰ্থনা এটাও নিগৰি আহিল।\nবিয়াঘৰৰ শত সহস্ৰ মানুহৰ মাজত থাকিও অকলশৰীয়াকৈ আমন জিমনকৈ বহি থকা একমাত্ৰ প্ৰাণীটিলৈ মলয়া বাইদেউৰ মৰম উথলি আহিল।\nআলেখ-লেখ চাই লগাই হুৱাদুৱা, মলয়া বাইদেৱে কৰিলে কন্যাটিৰ খোজা বঢ়া।\nবোলে, “এইটিয়েই মই বিচাৰি থকা অমূল্য ৰত্ন। ন ঘণ্টা বুজিছা, সম্পূৰ্ণ ন ঘণ্টা মই তাইকেই লক্ষ্য কৰি আছোঁ।”\n-“আও আই, কিয় বা?”\n-“কৈছাহেনে, সেই সম্পূৰ্ণ ন ঘণ্টাত এবাৰো তাই মোবাইলটো চোৱা নাই, ছেলফি-ফেলফিটো দূৰৰে কথা। ভাবাচোন কিমান ডাঙৰ কথা! মোবাইল নোচোৱাকৈ ইমান সময় থাকিব পাৰিছে কিমান গুণী ছোৱালী হ’ব এই! আজিৰ যুগৰ কি দূষ্প্ৰাপ্য ছোৱালী, তাইয়েই হ’ব মোৰ লখিমী বোৱাৰী।\n-“তাইৰ মবাইল নাথাকিবটো পাৰে।”\n-“আছে, মই সেয়াও খাটাং কৰিয়েই কৈছোঁ।”\nমুঠতে মলয়া বাইদেউ খুশ, পুতেকো ছোৱালীৰ ৰূপ লাৱণ্যত খুশ। কইনাৰ মাক দেউতাকো খুশ সন্মুখত হঠাতে বেংকাৰ জোঁ‌ৱাই।\nপিছে কইনা মানে আমাৰ চেংকলিয়ে একো ভূকে নাপালে..ঘৰ গৈ পোৱাৰ চিন্তাই খুলি খাইছে বেচেৰীক।\nনিশা ১০ বজাত ঘৰ পায়েই বিচনাত চেংকলি ধাচ…… বেগৰপৰা মবাইলটো ওলিয়াই লাহেকৈ চাৰ্জিং পইন্টত লগালে।\nউফ ৰক্ষা…. উশাহটো এতিয়াহে ঘূৰিল। সঁ‌চাকৈ পাই, চাৰ্জ নোহোৱাৰ বাবে মোবাইল অফ্ হৈ তাইৰ কি যে অৱস্থা হৈছিল! বিয়াঘৰত একেবাৰে থম-থম মদনগোপাল। ভাল যে আগবেলাতেই ফটোবোৰ তুলি থৈ দিছিল।\nবেটাৰী পাৰ্চেণ্টেজ ২% হোৱাৰ লগে লগে চেংকলি ওৰফে মলয়া বাইদেউৰ হ’বলগীয়া লখিমী বোৱাৰীয়ে ডেটা অন কৰি ফেবুত ৫৬খন ফ’টো আপলোড কৰি পষ্ট দিয়ে,\n“মি এনজয়িং ছিষ্টাৰচ ৱেডিং, feelings happy with 192 others.”\nসুন্দৰ , ভাল লাগিল\nহা হা, কিছু হাঁহিলো।


বেনামী চিঠি- দিগন্ত কুমাৰ ভট্টাচাৰ্য – ফটাঢোল\nবেনামী চিঠি- দিগন্ত কুমাৰ ভট্টাচাৰ্য\nঠিক আঠমান বজাত ফোন কল এটা আহিল; দিল্লীৰপৰা। কোনোবা শ্ৰেয়া যাদৱ। মাইনুৰ বান্ধৱী হেনো। সেয়া শ্ৰেয়া যাদৱে কৰা ফোন কলটোৰ পাছত গোটেই পৰিৱেশটোৱেই সলনি হৈ গ’ল। প্ৰায় এঘণ্টামান সময় ৰুদ্ৰ হাজৰিকা শিলপৰা কপৌটোৰ দৰে চোফাখনতে জুপুকা মাৰি বহি ৰ’ল। হাজৰিকাৰ পত্নী ৰমলায়ো ওচৰতে মূঢ়া এটাত বহি তললৈ মূৰ কৰি ভিন্ন চিন্তাত বিভোৰ হৈ থাকিল।\nভাৰাতীয়া হৰেণ দত্তৰ দহ বছৰীয়া পুতেকটোৱে “আজি আমাৰ ঘৰত চিকেন, মায়ে দি পঠিয়াইছে” বুলি দি থৈ যোৱা মূৰ্গীৰ মাংস ভৰ্তি বাটিটো তেনেকৈয়ে টেবুলখনৰ ওপৰত পৰি আছে আধাঘণ্টা ধৰি। বাটিটো ঢাকি ৰখা প্লেটখন অলপ আগেয়ে বাগৰি প্ৰথমে টেবুলত, তাৰ পাছত মজিয়াত পৰিছে। প্লেটখনৰ লগে লগে ওপৰত দি থোৱা কেঁচা জলকীয়াটোও। “পেষ্ট কণ্ট্ৰ’ল দিয়া হৈছে পৰহি। পেষ্ট খোৱা পইতাচোৰা পৰিব, ঢাকি থোৱা” বুলি চিঞৰ মাৰিবলৈও ৰুদ্ৰ হাজৰিকা যেন এঘণ্টা আগতেই বোবা মানুহলৈ পৰিণত হৈছে।\n: কাইলৈকে যাবগৈ লাগিব। টিকেটৰ কিবা এটা ব্যৱস্থা কৰকচোন।\nঅৱশেষত ৰমলাই মাত দিলে। ৰুদ্ৰ হাজৰিকা তেনেকৈয়ে ৰৈ আছে।\n: শুনিছে, এনেকৈ বহি থাকি লাভ নাই। ফ্লাইটৰ টিকেট কটাৰ ব্যৱস্থা কৰক।\nমেট্ৰিক পৰীক্ষাত ফেইল কৰা ছাত্ৰ এজনে ফলাফল পোৱাৰ লগে লগে যেনেকৈ পৃথিৱীৰ সকলোৰে কাৰণে সি যেন অচিনাকি এজন হৈ পৰক যাতে কোনেও তাক খবৰ সুধিবলৈ আগবাঢ়ি নাহে বুলি মনে প্ৰাণে কামনা কৰে, ঠিক তেনেকৈ হাজৰিকায়ো এই মুহূৰ্ত্তত সেই একেই কামনা কৰিছে। “মাইনুৰ খবৰ এটা শুনিলোঁ, সঁচানে?” ধৰণৰ প্ৰশ্নৰ সন্মুখীন হ’বলৈ তেওঁ নিজক কেতিয়াও মানসিকভাবে প্ৰস্তুত কৰি তুলিব পাৰিব নে নোৱাৰিব, তাকেই চিন্তা কৰিলে হাজৰিকাই।\n: কিছুমান কথা আজিকালি সহজভাৱে ল’ব লাগিব। এনেকুৱা ঘটনা এয়াই প্ৰথম নহয়তো।\nৰমলাই হাজৰিকাৰ ওচৰতে বহি ক’লে। এব’ৰছন কৰাৰ পাছত ছোৱালী এজনীৰ চিৰিয়াছ। হ’স্পিটেলত পৰি আছে। সেয়াও হাজৰিকাই সহজভাৱে ল’লেহেঁতেন। কিন্তু বিয়া নোহোৱা ছোৱালী এজনীৰ এব’ৰছন, সেয়া কেনেকৈ সহজভাৱে ল’ব হাজৰিকাই। মূক হৈ বহি ৰ’ল তেওঁ।\nহ’স্পিটেলৰ বে’ডত পৰি আছে মাইনু। কিছু সুস্থ হৈ আহিছে তাই। মুখৰ বৰণ শেঁ‌তা এতিয়াও। এদিন পাছতে ঘৰলৈ যাব পাৰিব বুলি ডাক্তৰে কৈছে। ৰমলাই দিন-ৰাতি তাইৰ লগতে লাগি আছে। হাজৰিকাৰ বুকুখন গধুৰ। এক গভীৰ দুখৰ লগতে অজানা ক্ষোভ, লাজ, ক্ৰোধেও একেসময়তে বুকুখনত বাহ সাজিছে। গধুৰ হৈছে বুকু।\n: অলপ গাটো ভাল পাইছ নে?\nহাজৰিকাই অহাৰপৰা প্ৰথম মাতিলে মাইনুক।\nমাইনুৱে একো মতা নাই। হয়তো মাতিবলৈ সাহস গোটাব পৰা নাই। কিজানিবা তাইৰ বুকুখনো গধুৰ। সেই একেই লাজ, ক্ষোভ, ক্ৰোধ, দুখ -সকলোৱে মিলি হয়তো গধুৰ কৰিছে। লাজ সমাজলৈ, তাইৰ মাক-দেউতাকলৈ। ক্ষোভ সেই দু:স্বপ্নৰ দৰে সময়খিনিকলৈ। ক্ৰোধ। যোৱা দুবছৰে লিভ্ ইন ৰিলেশ্যনশ্বিপত থকা হাৰিয়ানাৰ কোনোবা উমেশ ৰাজপুতলৈ। দুখ, নিজকলৈ।\n: তই দিল্লী এৰি আমাৰ লগত যাব লাগিব। অসমত থাকিবি, চকুৰ আগত থাকিবি।\nহাজৰিকাৰ মাতত অনুকম্পা নাছিল। আছিল আদেশৰ সুৰ।\n: ৰ’বচোন, তাইক ভাল হৈ ল’ব দিয়ক।\nৰমলাই মাত দিলে। মাইনুৱে চকু দুটা ঘূৰাই বেৰলৈ চাই থাকিল।\n: এসপ্তাহ পাছত টিকেট কৰিছোঁ ফ্লাইটৰ। যামগৈ, তিনিও যাম।\nদিল্লীৰপৰা অহা ছমাহ হৈ গ’ল। লাহে লাহে মাইনু ঠিক হ’বলৈ আৰম্ভ কৰিছে। ৰুদ্ৰ হাজৰিকাই তাইক লক্ষ্য কৰি থাকে তাই গম নোপোৱাকৈয়ে। তাইৰ হাঁহিত এতিয়া সেই আগৰ উচ্ছ্বলতা যেন ঘূৰি আহিছে ক্ৰমাৎ। হাজৰিকাই সকাহ পায়।\nহঠাতে এদিন ৰমলাই হাজৰিকাক ক’লে,\n: মাইনুৱে নয়ডাত চাকৰি এটা পাইছে আকৌ, যাবলৈ বিচাৰিছে.\n: যিদিনা মই নাথাকিম এই দুনীয়াত, তেতিয়া যাবলৈ ক’বা। মই জীয়াই থকালৈকে আকৌ কোনোবা শ্ৰেয়া যাদৱৰ ফ’ন কল পাবলৈ মানসিক আৰু শাৰীৰিকভাৱে প্ৰস্তুত নহ’ম কেতিয়াও।\nমাইনুৰ অসমৰ বাহিৰত চাকৰি কৰিবলৈ যোৱাৰ কথা আকৌ নোলাল কেতিয়াও। তাই গুৱাহাটীতে চাকৰি এটা পালে। ঘৰৰপৰা তিনি কিল’মিটাৰ আঁতৰৰ কোম্পেনী। হাজৰিকা সুখী হ’ল। মাইনুও লাহে লাহে ব্যস্ত পৃথিৱীখনত ভৰি থৈ আগৰ কথাবোৰ পাহৰিবলৈ আৰম্ভ কৰিলে।\n: জানোতো। একেবাৰে লক্ষ্মী ছোৱালী মাইনু। সেইকাৰণেই ল’ৰাও তেনেকুৱা আনিছোঁ।\nঘৰৰ ওচৰৰে কলিতানী আহি ৰমলাৰ লগত কথা পাতি আছিল। হাজৰিকাও আহি ওচৰতে বহিল।\n: সকলো মিলিলে বিয়াখন এইবছৰতে পাতিবলৈ ভাল পাম আমি, নে কি কয়?\nৰমলাই হাজৰিকালৈ চালে।\n: হু? অ… হাজৰিকাই শলাগি থ’লে। ৰিম’টটোৰ বুটাম টিপি ছেনেলবোৰ সলনি কৰি থাকিল তেওঁ।\nকলিতানীৰ বায়েকৰ ল’ৰা অৰ্ণৱ। বেংকত ভাল চাকৰি কৰে। ঘৰৰ একমাত্ৰ ল’ৰা। একো ঝামেলা নাই। খা-খবৰ আৰম্ভ হ’ল। কথা আগবাঢ়িল। এদিন অৰ্ণৱ আহিল ফ’ৰ্মেলি হাজৰিকাহঁতৰ ঘৰলৈ। হাজৰিকাই মানুহৰ মুখ পঢ়িব জানে। অৰ্ণৱক নিকা চৰিত্ৰৰ যেনেই লাগিল তেওঁৰ। অৰ্ণৱ দেখাই-শুনাই ভাল। চাকৰিও ভাল। মাইনুৰ মুখলৈ চাই তাইৰো যে একো আপত্তি নাই সেয়াও হাজৰিকাই ধৰিব পাৰিলে।\nদুই-তিনিমাহ পাৰ হ’ল। অৰ্ণৱ মাজে মাজে আহে ঘৰলৈ। মাইনুক লৈ কেতিয়াবা ওলায়ো যায়। সিহঁতে বাহিৰতো হয়তো লগ কৰে কেতিয়াবা। সেয়া কিবা বেয়া বা নকৰিবলগীয়া কাম বুলি হাজৰিকাই নাভাৱে। বৰং সিহঁতে এজনে আনজনক বুজক ভালকৈ, সেয়াই মনেৰে বিচাৰে। অৰ্ণৱ অমায়িক। তাৰ কথা-বতৰাত হাজৰিকা মুগ্ধ হৈ পৰে প্ৰায়েই। অৰ্ণৱৰ মাজতে মাইনুৰ এক সুখী ভৱিষ্যতৰ কাৰণ বিচাৰি পায় হাজৰিকাই।\nএসপ্তাহমান আগতে অৰ্ণৱৰ ঘৰৰ মানুহ আহিছিল। বিয়াৰ দিন ঠিক হ’ল। মাঘৰ ছয় তাৰিখে মাইনুৰ বিয়া। ৰমলাৰ টেনছন আৰম্ভ হ’ল। বিয়া এখন পাতিবলৈ কত যে কাম।\nমাইনুৱে আজিকালি অলপ দেৰিলৈকে অ’ফিচত থাকে। ঘৰলৈ উভতি আহোঁ‌তে দহমানেই বাজে। ৰুদ্ৰ হাজৰিকা আৰু ৰমলা তেতিয়ালৈ বিচনাত যাবলৈয়ে যো-জা কৰে। সিদিনা ৰাতি গাড়ীৰ শব্দত হাজৰিকাই পৰ্দাৰে জুমি চাইছিল। মাইনুৱে গাড়ী এখনৰপৰা নামিছিল। তাইৰ লগে লগে যুৱক এজনো নামিছিল গাড়ীৰপৰা। গে’টৰ ওচৰত সিহঁতে প্ৰায় এক মিনিটমান কথা পাতিছিল। যুৱকজনে মাইনুৰ গালে-মুখে চুমা খাইছিল। হয়তো মাইনুৱেও। হাজৰিকাৰ দুই আঙুলিয়ে পৰ্দাখন ধৰি ৰাখিবলৈ অপাৰগ হৈ পৰিছিল। বাহিৰৰ দৃশ্য নেদেখা হৈ পৰিল তেওঁৰ দুচকুৱে।\n: কালি ৰাতি তোক অৰ্ণৱে থ’বলৈ আহিছিল নেকি?\nহাজৰিকাই পিছদিনা পুৱা মাইনুক সুধিছিল।\n: নহয়, অ’ফিচৰ ক’লিগ এজন।\nযোৱা দুই-তিনিদিনে ৰাতি গাড়ীৰ শব্দত হাজৰিকাই উঠি গৈ বাহিৰলৈ চায়। সেই একেই দৃশ্য। বেছি দেৰি চাবলৈ নোৱাৰে তেওঁ। এক অসহ্যকৰ ছবি তেওঁৰ কাৰণে। কালি ৰাতি যুৱকজনে তাইক ধৰি ধৰি নমাইছিল গাড়ীৰপৰা। ভাৰসাম্যবিহীন তাইৰ গা, খোজ। কালি ৰাতিয়ইে কাগজ এখন হাতত তুলি লৈছিল হাজৰিকাই।\nঅৰ্ণৱক ৰুদ্ৰ হাজৰিকাই ফ’ন কৰিও ক’ব পাৰিলেহেঁতেন। কিন্তু সেইখিনি সাহস হাজৰিকাৰ নাই।\n“এজন শুভাকাংক্ষী হিচাপে তোমাক তোমাৰ ভৱিষ্যতৰ জীৱন সংগিনীগৰাকীৰ বিষয়ে কিছু কথা জনাবলৈ বিচাৰিছোঁ। কথাখিনি জনাটো তোমাৰ কাৰণে প্ৰয়োজনীয়”- এনেকৈয়ে আৰম্ভ কৰিলে হাজৰিকাই কাগজ এটুকুৰাত।\nকথাবোৰ লিখি গ’ল তেওঁ। দিল্লীৰ কথা। তাত হৈ যোৱা ঘটনাটোৰ কথা। বৰ্তমানৰ কথা। ঘটি থকা ঘটনাবোৰৰ কথা। সকলো।\n“নতুন জেনেৰেছ’নটোৰ কাৰণে আজিকালি সম্পৰ্কবোৰৰ সংজ্ঞা বেলেগ বেলেগ। আগতে বিয়াৰ পাছতহে ছোৱালী এজনীয়ে স্বামীৰ মুখ চাবলৈ সুযোগ বা সুবিধা পাইছিল। সেয়া সলনি হ’ল। প্ৰেমিক হ’লেহে হাতখন চুব পাৰিব বা চুমা এটা খাব পাৰিব, স্বামী হ’লেহে শাৰীৰিক সম্পৰ্ক স্থাপন কৰিব পাৰিব – আদিবোৰ পিছৰ জেনেৰেছনটোৰ মানুহে বেদৰ বাণী যেন জ্ঞান কৰিছিল। আজিৰ জেনেৰেছনৰ কাৰণে সেয়া হয়তো সলনি হৈছে”- হাজৰিকাই লিখি গৈছিল।\n“এইবোৰ ভাল নে ভুল ক’বলৈ নাযাওঁ কিন্তু এইবোৰক তুমি যদি সহজভাৱে ল’বলৈ সক্ষম হোৱা বা এইবোৰ কথাই তোমাক যদি ভৱিষ্যতে মনোকষ্ট নিদিয়ে বুলি তুমি নিশ্চিত, তেনেহ’লে তুমি মাইনুৰ লগত আগবাঢ়িব পাৰা। নহ’লে…………”হাজৰিকাই চিঠিখন শেষ কৰিলে লিখি।\nচিঠিখনত তেওঁ প্ৰেৰকৰ নাম নিলিখিলে। বেনামী চিঠি হিচাপেই অৰ্ণৱে পঢ়িব সেইখন। আজিয়েই তেওঁ চিঠিখন ডাকত দি আহিব। চিঠিখন লিখি এক মানসিক প্ৰশান্তি পালে ৰুদ্ৰ হাজৰিকাই।।\n« বাল্মিকী বৰুৱাৰ মহাজীৱনী : ড° সৰোজ কাকতি (চতুৰ্থ অধ্যায়)\nচাদি, ফিৰ চে- ৰিমঝিম বৰঠাকুৰ »\nসচাঁকৈ বাস্তৱ এয়া, জেনেৰেশ্বন গেপ আহিছে, কিন্তু মই পূৰণি জেনেৰেশ্বনৰ হৈ থাকিবই যেন ভাল পাম। ৰুদ্ৰ হাজৰিকাৰ দৰে মানুহ এতিয়াও এই পৃথিৱীত আছে। এইবোৰ মানুহ খাটি সোণ, খুব ভাল লাগিল দিগন্ত\nদিগন্ত দা, ৰূঢ় বাস্তৱ, সংগতিহীন জেনেৰেচন ইত্যাদি কথাবোৰ সহজকৈ লিখি তুলিলে৷ আপোনাৰ গল্পবোৰ সেইবাবেই প্ৰিয়৷\nলগতে যুদ্ধ আবেগ, সততা, মূল্যবোধৰ৷\nবলিষ্ঠ পটভূমি দিগন্ত, সামৰণিটোৱে মনতো ভাল লগাই দিলে৷\nদিগন্ত বৰ ভাল লাগিল\nসুন্দৰ৷ খুউব ভাল লাগিল৷\nমাছৰ আঞ্জা হালধি বাদ দি খাব নোৱাৰি যদি নিৰামিষ খোৱাই ভাল৷\nসামৰণি টোৱে সুখ দিলে৷\nগল্পৰ সামৰণিটোৱে মনটোত বৰ সকাহ দিলে।এতিয়াও সততা,মূল্যবোধৰ মৃত্যু হোৱা নাই।\nভাল লাগিল দিগন্ত।\nভাল লাগিল। জেনেৰেছন যিয়েই নহওক, বেয়া বেয়াই, সি ভাল বা শুদ্ধ কেতিয়াও হ’ব নোৱাৰে।


আজি বিশ্ব মাতৃ দিৱস! শিৱসাগৰত সংঘটিত হ'ল নাৰী নিৰ্যাতনৰ ঘটনা\nআজি বিশ্ব মাতৃ দিৱস! শিৱসাগৰত সংঘটিত হ’ল নাৰী নিৰ্যাতনৰ ঘটনা\nUpdated: 9-May-21 @ 17:17\nআজি বিশ্ব মাতৃ দিৱস! শিৱসাগৰত সংঘটিত হ’ল নাৰী নিৰ্যাতনৰ ঘটনা – আজি বিশ্ব মাতৃ দিৱস। মাতৃত্বৰ গৌৰৱেৰে গৌৰাম্বিত সমগ্ৰ মানৱ জাতিৰ বাবে আজি এটা বিশেষ দিন। কিন্তু,আমৰ সমাজ ব্যৱস্থাত আজিও নাৰী জাতিৰ সুৰক্ষাৰ হেতু আইনী ব্যৱস্থা একেবাৰে দুৰ্বল হৈ আছে।\nযাৰ সুৰুঙা লৈ দোষীয়ে আইনৰ আওতালৈ অহাৰ পূর্বেই মুকলি হৈ যায়। শিৱসাগৰৰ চেৰেকাপাৰ স্থিত কুঁজিবালি হাঁহচৰাত সংঘটিত হৈছে নাৰী নির্যাতনৰ এক চাঞ্চল্যকৰ ঘটনা।\nঘটনাৰ বিৱৰণী মতে, চলিত মাহৰ ৩ তাৰিখে নিশা প্ৰায় ৯:৩০ বজাত হাঁহচৰা শলগুৰীয়া গাৱৰ নিৱাসী ৪২ বছৰীয়া অনুপম চুতীয়া ওৰফে বুদ্ধ নামৰ ব্যক্তিজনে আন্ধাৰৰ সুযোগ লৈ পল্লৱী হাজৰিকা নামৰ মহিলা গৰাকীক ধর্ষণ কৰাৰ চেষ্টা চলোৱা বুলি অভিযোগ উত্থাপন হৈছে।\nউক্ত সময়ত পল্লৱীৰ চিঞৰ বাখৰ শুনি স্বামী মৌচুম হাজৰিকা আগবাঢ়ি যোৱাত অভিযুক্ত অনুপম চুতীয়াই মৌচুমী হাজৰিকাক দন্তৰে সজ্বোৰে কামুৰি আঘাত কৰে। আনহাতে পল্লৱী হাজৰিকাই আত্মৰক্ষাৰ বাবে কাষতে পোৱা এটা ইটাৰ টুকুৰাৰে অনুপম চুতীয়াৰ মূৰত আঘাত কৰাত অভিযুক্ত পলায়ন কৰে।\nঘটনাৰ সন্দৰ্ভত চেৰেকাপাৰ আৰক্ষী চকীত এজাহাৰ দাখিলৰ বাবে যোৱা হাজৰিকা দম্পতীক চিকিৎসাৰ বাবে জয়সাগৰ অসামৰিক চিকিৎসালয়লৈ যাবলৈ পৰামৰ্শ দিয়ে। কিন্তু, স্বাস্থ্য পৰীক্ষা কৰি ঘূৰি আহি জানিব পাৰে যে,অনুপম চুতীয়াই মৌচুমী হাজৰিকাৰ ওপৰত হত্যাৰ গোচৰ ৰুজু কৰে।\nবর্তমান মৌচুমী হাজৰিকা জেল হাজোতত। কিন্তু, উক্ত অঞ্চলৰ অধিকাংশ মহিলাই অনুপম চুতীয়াৰ চাৰিত্ৰিক দুৰ্বলতাৰ কথা ষ্পষ্টভাৱে সংবাদ মাধ্যমৰ আগত প্ৰকাশ কৰাৰ লগতে পূর্বেও বহু মহিলাক অশালীন ব্যৱহাৰ কৰাৰ কথা পোহৰলৈ আহিছে।\nযাৰ বাবে পল্লৱী হাজৰিকাক ন্যায় দিবলৈ আগবাঢ়ি আহিছে জিলা অনুসূচিত জাতি সমিতি আৰু শিৱসাগৰ জিলা অনুসূচিত জাতি মহিলা সমিতিযে। কিন্তু, চেৰেকাৰপাৰ আৰক্ষী চকীৰ ভাৰপ্ৰাপ্ত বিষয়াই হাজৰিকা দম্পতীক অভব্য আচৰণ কৰাৰ লগতে অভিযুক্তক ৰক্ষণাবেক্ষণ দিয়াৰ এক গুৰুত্বৰ অভিযোগ উত্থাপন হৈছে।\nকিন্তু, ঘটনাৰ আঁৰৰ প্রকৃত ৰহস্য নিৰপেক্ষ ভাৱে কৰা আৰক্ষীৰ সঠিক অনুসন্ধানত হে পোহৰলৈ আহিব বুলি জানিব পৰা অনুমান কৰিব পৰা গৈছে।\nআৰু পঢ়ক : কাইলৈ মুখ্য মন্ত্ৰী হিচাপে শপত গ্ৰহণ কৰিবলগীয়া হিমন্ত বিশ্ব শৰ্মাক অভিনন্দন কংগ্ৰেছৰ\n9-May-21 @ 17:10